21 May, 2020 06:51:42 AM\nകൊല്ലം: പാമ്പുകടിയേറ്റ് ചികിത്സയിലിരിക്കെ വീണ്ടും പാമ്പിന്റെ കടിയേറ്റ് യുവതി കിടപ്പുമുറിയിൽ മരിച്ച സംഭവത്തിൽ അന്വേഷണം ആവശ്യപ്പെട്ട് രക്ഷിതാക്കൾ. ഏറം വെള്ളിശേരിൽ വീട്ടിൽ ഉത്ര (25) വീടിനുള്ളിൽ പാമ്പുകടിയേറ്റു മരിച്ച സംഭവത്തിലെ ദുരൂഹത അന്വേഷിക്കണമെന്നാണ് ആവശ്യം. മകളെ അപായപ്പെടുത്തിയെന്നാണ് മാതാപിതാക്കളുടെ ആരോപണം. അന്വേഷണം ആവശ്യപ്പെട്ട് പിതാവ് വിജയസേനൻ, അമ്മ മണിമേഖല എന്നിവർ അ‍ഞ്ചൽ സിഐക്ക് പരാതി നൽകി.\nകഴിഞ്ഞ ഏഴിനു രാവിലെ കുടുംബവീട്ടിലെ കിടപ്പുമുറിയിലാണ് ഉത്രയെ അബോധാവസ്ഥയിൽ കാണപ്പെട്ടത്. അഞ്ചലിലെ സ്വകാര്യ ആശുപത്രിയിൽ എത്തിച്ചപ്പോഴേക്കും മരിച്ചിരുന്നു. മുറിയിൽ കാണപ്പെട്ട വിഷപ്പാമ്പിനെ തല്ലിക്കൊല്ലുകയും ചെയ്തിരുന്നു. മാർച്ച് 2ന് അടൂർ പറക്കോടെ ഭർതൃവീട്ടിൽ വച്ചും ഉത്രയ്ക്കു പാമ്പു കടിയേറ്റിരുന്നു. ചികിത്സയ്ക്കും വിശ്രമത്തിനുമാണു മാതാപിതാക്കൾ താമസിക്കുന്ന കുടുംബവീട്ടിൽ എത്തിയത്.\nപാമ്പുകടിയേറ്റ ദിവസം ഭർത്താവും മുറിയിൽ ഉണ്ടായിരുന്നു. എന്നാൽ പാമ്പ് കടിച്ചതും ഉത്ര മരിച്ചതും അറിഞ്ഞില്ലെന്നാണ് ഇയാൾ മൊഴി നൽകിയത്. ശീതീകരിച്ച മുറിയുടെ ജനാലയും കതകും അടച്ചിരുന്നിട്ടും പാമ്പ് എങ്ങനെ അകത്ത് കയറി എന്നത് അന്ന് സംശയത്തിന് ഇടയാക്കിയിരുന്നു. എന്നാൽ രാത്രി ജനാല തുറന്നിട്ടിരുന്നതായാണ് ഭർത്താവ് വ്യക്തമാക്കിയത്.\nഇക്കാര്യങ്ങൾ വിശ്വസനീയമല്ലെന്ന് ഉത്രയുടെ മാതാപിതാക്കൾ പറയുന്നു. ഉറക്കത്തിൽ വിഷപ്പാമ്പ് കടിച്ചാൽ വേദന കാരണം ഉണരേണ്ടതാണ്. അതുണ്ടായില്ല. മകൾക്കു വിവാഹസമ്മാനമായി നൽകിയ സ്വർണാഭരണങ്ങൾ പലതും കാണാനില്ലെന്നും ഭർത്താവിനെയും ബന്ധുക്കളെയും വിശദമായി ചോദ്യം ചെയ്യണമെന്നുമാണു രക്ഷിതാക്കളുടെ ആവശ്യം. അന്വേഷണം ആരംഭിച്ചതായി പൊലസ് അറിയിച്ചു.


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: 'നൂറ് കോടി ഹൃദയമിടിപ്പുകളു'മായി അവര് വരുന്നു\n'നൂറ് കോടി ഹൃദയമിടിപ്പുകളു'മായി അവര് വരുന്നു\nദോഹ : ജനുവരി ഏഴ് മുതല് 29 വരെ ഖത്തറില് നടക്കുന്ന ഏഷ്യന് കപ്പ് ഫുട്ബാള് ടൂര്‍ണമെന്റില് പങ്കെടുക്കുന്ന ഇന്ത്യന് ഫുട്ബോള് ടീം ജനുവരി ആറിനു ദോഹയിലെത്തും.ഇപ്പോള് ദുബായില് പരിശീലനത്തിലാണ് ടീം.\nപുതിയ കോച്ച് ബോബ് ഹൂട്ടനും മാനേജര് പ്രദീപ് ചൗധരിയുമായുള്ള അഭിപ്രായ വ്യത്യാസത്തെ തുടര്‍ന്ന് മടങ്ങിപ്പോക്ക് കളിക്കാരെ മാനസികമായി തളര്‍ത്തിയ സാഹചര്യത്തില് ഇന്ത്യന് ടീമിനു പിന്തുണ നല്‍കാന് ഓള് ഇന്ത്യാ ഫുട്ബോള് ഫെഡറേഷന് ജനറല് സെക്രട്ടറി കുശല് ദാസും വൈസ് പ്രസിഡന്‍റ് സുബ്രത ദത്തയും ഇന്നു ദുബായിലേത്തും. പ്രദീപ് ചൌധരിക്കു പകരം ഗള്‍ഫ് ഇന്റര് നാഷനല് പ്രമോഷന്‍സ് മാനേജിങ് ഡയറക്ടര് റൌള് കാര്‍മോ ഫെര്‍ണാണ്ടസാണ് പുതിയ ഇന്ത്യന് ടീം മാനേജര് .\nഖത്തര് ഏഷ്യന് കപ്പ് ഫുട്ബോളിനായി 23 അംഗ ടീമിനെയാണ് ഇന്ത്യ അണിനിരത്തുന്നത്. ഇന്ത്യ ഗ്രൂപ്പ് സിയില് പത്തിന് ഓസ്ട്രേലിയയെ നേരിടും. 14ന് ബഹ്റൈനുമായും 18ന് ദക്ഷിണ കൊറിയയുമായുമാണ് ഇന്ത്യയുടെ മറ്റു മല്‍സരങ്ങള് .\nമലയാളിയായ മുഹമ്മദ് റാഫി ഏഷ്യന് കപ്പ് ഫുട്ബോളില് കളിക്കുന്നില്ല. പരുക്കുമൂലമുള്ള ഫോം നഷ്ടവുമാണ് ഗോവ ചര്‍ച്ചില് ബ്രദേഴ്സ് താരമായ റാഫിയ്ക്ക് വിനയായത്. കഴിഞ്ഞ സീസണിലെ മികച്ച ഇന്ത്യന് ഫുട്ബോളറായി തിരഞ്ഞെടുക്കപ്പെട്ട റാഫിക്ക് ഒക്ടോബറിലാണ് പരുക്കേറ്റത്. മടങ്ങിവന്ന് ഏതാനും തയാറെടുപ്പു മല്‍സരങ്ങളില് കളിച്ചെങ്കിലും ഫോം വീണ്ടെടുക്കാനാവത്തതിന്നാല് ഇദ്ദേഹം നാട്ടിലേക്ക് മടങ്ങുകയായിരുന്നു.\nക്യാംപിലെ 31 പേരില്‍നിന്ന് ഒഴിവാക്കപ്പെട്ട എട്ടുപേരില് റാഫിക്കു പുറമെ മൂന്നു പേര്‍ക്കും പരുക്കാണ്. ഡെംപോയുടെ വിങ്ങര് ആന്റണി പെരേര, ലെഫ്റ്റ് ബാക്ക് സമീര് നായ്ക്ക്, ചര്‍ച്ചില് ഗോളി അരിന്ദം ഭട്ടാചാര്യ എന്നിവരാണ് ഇങ്ങനെ പുറത്തായത്.\nടീമില് അവശേഷിക്കുന്ന എക മലയാളിതാരം മൂലമറ്റംകാരനായ എന്.പി. പ്രദീപ് ആണ്. ഇന്ത്യയുടെ മധ്യനിരയിലെ ശക്തിയാണ് ഇദ്ദേഹം.ഇന്ത്യ ആദ്യമായി നെഹ്റുകപ്പ് നേടിയപ്പോള് ഫൈനലിലെ വിജയ ഗോള് നേടിയതും പ്രദീപായിരുന്നു.\nപൊതുവെ പരുക്കിന്റെ പിടിയിലാണ് ഇന്ത്യന് ടീമിന്റെ നായകന് ബൈച്ചുങ് ബൂട്ടിയതന്നെയാണ്. അദ്ദേഹവും പരുക്കില്‍നിന്നു പൂര്‍ണമായി മുക്തനായിട്ടില്ല. സ്പോര്‍ട്സ് മെഡിസിന് വിദഗ്ധന് കണ്ണന് പുകഴേന്തി ബൂട്ടിയയുടെ ചികില്‍സയ്ക്കായി ദുബൈയിലെ ഇന്ത്യന് ടീം ക്യാംപിലുണ്ട്.\nമുന്‍നിര: ബൈച്ചുങ് ബൂട്ടിയ(ക്യാപ്റ്റന് ), സുനില് ഛേത്രി, അഭിഷേക് യാദവ്, സുശീല് കുമാര് സിങ്. എന്നിവരാണ്\nഎഴുതിയത് Muhammed Sageer Pandarathil at 7:32:00 AM\nജനുവരി ഏഴ് മുതല് 29 വരെ ഖത്തറില് നടക്കുന്ന ഏഷ്യന് കപ്പ് ഫുട്ബാള് ടൂര്‍ണമെന്റില് പങ്കെടുക്കുന്ന ഇന്ത്യന് ഫുട്ബോള് ടീം ജനുവരി ആറിനു ദോഹയിലെത്തും.ഇപ്പോള് ദുബായില് പരിശീലനത്തിലാണ് ടീം.


സോഷ്യല് ഫോറം സീബില് കോവിഡ് വാക്‌സിനേഷന് ക്യാമ്പയിന് സംഘടിപ്പിച്ചു |Social forum oman covid vaccination\nHome Gulf Oman സോഷ്യല് ഫോറം സീബില് കോവിഡ് വാക്‌സിനേഷന് ക്യാമ്പയിന് സംഘടിപ്പിച്ചു\nമസ്‌കത്ത്: ഇന്ത്യയുടെ എഴുപത്തിയഞ്ചാം സ്വാതന്ത്ര്യ ദിനാഘോഷത്തിന്റെ ഭാഗമായി സോഷ്യല് ഫോറം ഒമാന് സീബ് ഘടകം, മബെല മോഡേണ് അല് സലാമ ഹോസ്പിറ്റലിന്റെ സഹകരണത്തോടുകൂടി കോവിഡ് വാക്‌സിനേഷന് ക്യാമ്പും ബോധവല്‍ക്കരണ പരിപാടിയും സംഘടിപ്പിച്ചു.\nസോഷ്യല് ഫോറം ഒമാന് സീബ് ഘടകം പ്രതിനിധി അബ്ദുല് സലീം വടകരയുടെ അധ്യക്ഷതയില് മോഡേണ് അല് സമാ പോളിക്ലിനിക് amt\_PnMv UbdÎÀ സിദ്ധിഖ് ഉദ്ഘാടനം നിര്‍വഹിച്ചു. മെഡിക്കല് ഡയറക്ടര് ഡോക്ടര് റഷീദ്അലി അതിഥിയായി പങ്കെടുത്തു.\nഹനീഫ് ബന്ത്വാള് സ്വതന്ത്ര്യ ദിനസന്ദേശം നല്‍കി.\nതുടര്‍ന്ന് മധുര വിതരണവും നടന്നു. സോഷ്യല് ഫോറം ഒമാന് സീബ് ഘടകം ഭാരവാഹികളയാ റാഫി മലപ്പുറം, നവാസ്, ബഷീര് സീബ്, ഫിനാസ് എന്നിവര് പരിപാടികള് നിയന്ത്രിച്ചു. എം സി മുഹയിദ്ദീന് നന്ദിയും പറഞ്ഞു.\nPrevious articleഅംഗീകാരമില്ലാത്ത വാക്സിനെടുത്തവർക്ക് രാജ്യത്ത് പ്രവേശിക്കുന്നതിന് ബൂസ്റ്റർ വാക്സിൻ നിർബന്ധമാക്കി കുവൈത്ത്\nNext articleസര്‍ക്കാര് രൂപീകരണത്തിന് ആഗസ്ത് 31 വരെ കാത്തിരിക്കണമെന്ന് താലിബാന്


Poorna / പൂര്‍ണ (2017) - എംസോൺ\nഎം-സോണ് റിലീസ് – 637\nസംവിധാനം Rahul Bose, Prashant Pandey\nഎവരിബഡി സേയ്‌സ് ഐ ആം ഫൈന്! എന്ന പ്രശസ്ത ചിത്രത്തിന് ശേഷം രാഹുല് ബോസ് സംവിധാനം ചെയ്യുന്ന ചിത്രമാണ് പൂര്‍ണ. 13 വയസില് എവറസ്റ്റ് കീഴടക്കിയ മലാവത് എന്ന പെണ്‍കുട്ടിയുടെ ജീവിത കഥയെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. ആദിവാസി പെണ്‍കുട്ടിയായ മലാവത്, സമൂഹത്തില് നേരിട്ട ചില വെല്ലുവിളികളെ കുറിച്ചാണ് ചിത്രത്തില് പറയുന്നത്. അതിഥി ഇനാംന്ദറാണ് ചിത്രത്തിലെ കേന്ദ്ര കഥാപാത്രത്തെ അവതരിപ്പിക്കുന്നത്. എങ്ങനെയാണ് ഈ നിയോഗത്തിലേക്ക് പൂര്‍ണ എന്ന കുട്ടി എത്തപ്പെട്ടത് എന്നതിനാണ് ബോസ് തന്റെ ചിത്രത്തില് കൂടുതല് ഊന്നല് നല്‍കിയത്.\nഎവറസ്റ്റില് നിന്നും വളരെ ദൂരെ, അങ്ങ് ആന്ധ്രാപ്രദേശിലെ ദരിദ്രമായ ഒരു ഗ്രാമത്തില് ജനിച്ച് ഒരു സാധാരണ സര്‍ക്കാര് സ്‌കൂളില് പഠിച്ച പൂര്‍ണയില് എങ്ങനെ ഒരു പര്‍വതാരോഹകയാവാനുള്ള ആഗ്രഹം ഉടലെടുത്തു എന്ന അന്വേഷണത്തിനാണ് ബോസ് തന്റെ ചിത്രത്തില് ഊന്നല് നല്‍കുന്നത്. പൂര്‍ണയുടെ കസിന്, പ്രിയയുടെ നിര്‍ബന്ധത്തിന് വഴങ്ങിയാണ് പൂര്‍ണ സ്‌കൂളില് പോകാന് സമ്മതിക്കുന്നത്. അവിടെ നല്ല ഭക്ഷണം ലഭിക്കുമെന്നതായിരുന്നു ആകര്‍ഷണം. എന്നാല്, അവിടെ വെറും പരിപ്പും ചോറും മാത്രമായിരുന്നു ഉണ്ടായിരുന്നത്. കൂടുതല് കുട്ടികളെ സ്‌കൂളിലേക്ക് ആകര്‍ഷിക്കാനുള്ള ചുമതല ഐപിഎസ് ഉദ്യോഗസ്ഥനായ ആര്‍എസ് പ്രവീണ് കുമാറിനെ ഏല്‍പ്പിച്ചതോടെയാണ് കഥ മാറുന്നത്. നിലവിലുള്ള കുട്ടികളെ എവറസ്റ്റ് കീഴടക്കാന് പ്രാപ്തരാക്കുന്നത് വഴി കൂടുതല് കുട്ടികളെ സര്‍ക്കാര് സ്‌കൂളിലേക്ക് ആകര്‍ഷിക്കാന് കഴിയും എന്ന വന്യമായ ആശയം ഉടലെടുത്തത് അദ്ദേഹത്തിന്റെ മനസിലാണ്. എന്നാല് സ്‌കൂളില് നിലനില്‍ക്കുന്ന പിന്നോക്കാവസ്ഥ പരിഹരിക്കുകയാണ് ആദ്യം വേണ്ടതെന്ന് പൂര്‍ണ വാദിക്കുന്ന ഭാഗം ചിത്ര വളരെ ആകര്‍ഷകമാക്കുന്നു. പ്രിയയും പൂര്‍ണയും തമ്മിലുള്ള സംവാദങ്ങളാണ് ചിത്രത്തെ സജീവമാക്കുന്നത്.\nFiled Under: Adventure, Biography, Drama, Hindi, Iffk2018 Tagged: Sunil Nadakkal


BJP leaders k surendran and sobha surendran supports PC George over hate speech issue | 'പിസി ജോര്‍ജ് പറഞ്ഞതിനെക്കാള് അതിഭീകരമായ വിദ്വേഷ പ്രചരണം ഇവിടെ മുസ്ലിം പണ്ഡിതന്മാര് നടത്തുന്നുണ്ട്' - Malayalam Oneindia\n10 min ago അഗ്നിപഥുമായി മുന്നോട്ട്; ഇന്ത്യന് എയര്‍ഫോഴ്‌സിലെ റിക്രൂട്ട്‌മെന്റിന് പിന്നാലെ അടുത്ത നീക്കവും\n17 min ago ഭരണം അട്ടിമറിക്കാനുള്ള ബിജെപിയുടെ ആയുധങ്ങൾ പണവും പദവിയും ഇഡിയും; രൂക്ഷവിമർശനവുമായി എംവി ജയരാജൻ\n19 min ago 'അഹങ്കാരത്തിന്റെ ശബ്ദമാണ് വി ഡി സതീശന്, പ്ലാനിട്ട് ദേശാഭിമാനി ഓഫീസിലേക്ക് വിട്ടു'; ഇപി ജയരാജൻ\nUpdated: Wed, May 25, 2022, 17:08 [IST]\nകൊച്ചി: ജനപക്ഷം നേതാവും മുന് എംഎല്‍എയുമായ പിസി ജോര്‍ജിന് പിന്തുണയുമായി ബിജെപി നേതാക്കള്. മത ഭീകര വാദ സംഘടനകളെ തൃപ്തിപ്പെടുത്താനുള്ള സര്‍ക്കാരിന്റെ നീക്കമാണ് ജോര്‍ജിനെതിരെ നടന്നതെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന് പറഞ്ഞു.\nയൂത്ത് ലീഗിന്റെ പരാതിയിലാണ് കേസെടുത്തത്, വര്‍ഗീയ സംഘടനകള് പറഞ്ഞാലുടന് കേസെടുക്കുകയാണ്. മുസ്ലിം മത മൗലികവാദ ശക്തികളുടെ താല്പര്യം അനുസരിച്ചാണ് പിസി ജോര്‍ജിനെ അറസ്റ്റ് ചെയ്തിരിക്കുന്നത്.\nപിസി ജോര്‍ജ് പറഞ്ഞതിനെക്കാള് അതിഭീകരമായുള്ള വിദ്വേഷ പ്രചരണം ഇവിടെ മുസ്ലിം പണ്ഡിതന്മാര് നടത്തുന്നുണ്ട്. അത് സര്‍ക്കാര് കയ്യടിച്ച് പ്രോത്സാഹിപ്പിക്കുകയാണ്.ഇവിടെ പിസി ജോര്‍ജ് പോപ്പുലര് ഫ്രന്റിനെതിരെ സംസാരിച്ചാല് അത് സര്‍ക്കാരിന് ഇഷ്ടപ്പെടുന്നില്ല. പാല ബിഷപ്പിന് സംഭവിച്ചതും ഇതുതന്നെയാണ്. പാല ബിഷപ്പ് പറഞ്ഞതിനെക്കാള് വലിയ വിദ്വേഷ പ്രസംഗങ്ങള് മുസ്ലിം പണ്ഡിതന്മാര് നടത്തുണ്ട്. അവരുടെ വൈകുന്നേരത്തെ പ്രസംഗം ആരും പരിശോധിക്കുന്നില്ല. പച്ചയാഐ വര്‍ഗീയത പറയുകയാണ്. പച്ചയായ വര്‍ഗീയത പറഞ്ഞാല് കേസില്ല. പിസിയെ കൈകാര്യം ചെയ്യാന് പോപ്പുലര് ഫ്രണ്ടുകാരോ ഡിവൈഎഫ്ഐ ശ്രമിച്ചാല് ഞങ്ങള് തിരിച്ചും അദ്ദേഹത്തിനെ സംരക്ഷിക്കുന്ന സമീപനം സ്വീകരിക്കും ആവശ്യമില്ലാത്ത പ്രശ്നങ്ങളിലേക്ക് പോകാന് സര്‍ക്കാര് സംഘടനകളോ വര്‍ഗീയ സംഘടനകളോ ശ്രമിക്കേണ്ട, സുരേന്ദ്രന് പറഞ്ഞു.\nപിസി ജോര്‍ജിന് പിന്തുണ നല്‍കുന്നത് നട്ടെല്ലുള്ള ഒരുത്തനായതുകൊണ്ടാണെന്നാണ് ബിജെപി നേതാവ് ശോഭാ സുരേന്ദ്രന് പ്രതികരിച്ചുത്. ഇപ്പോള് ഇക്കാര്യം പറഞ്ഞില്ലെങ്കില് താന് ഉള്‍പ്പടെയുള്ളവരുടെ വീട്ടില് അവിലും മലരും വാങ്ങിവെക്കേണ്ടിവരും. വീട്ടില് നിന്ന് ഇറങ്ങിയാല് തിരിച്ചെത്തുമെന്ന ഉറപ്പ് കേരളത്തിലെ രാഷ്ട്രീയ പ്രവര്‍ത്തകര്‍ക്ക് ഇല്ലാതായെന്നും ശോഭാ സുരേന്ദ്രന് പറഞ്ഞു.\nപിസി ജോര്‍ജിന് ഒരുനിയമവും മറ്റുള്ളവര്‍ക്ക് വേറെ ഒരുനിയമവും എന്നുളളതാണ് ഈനാട്ടില് നടക്കുന്നതെന്നും പിണറായി ഇരിക്കുന്നത് രാജാധികാരപദവിയിലല്ല, മുഖ്യമന്ത്രിയാണെന്നാണ് തങ്ങളുടെ ധാരണയെന്നും ശോഭ സുരേന്ദ്രന് പറഞ്ഞു. ആഭ്യന്തരവകുപ്പ് കൈകാര്യം ചെയ്യുന്ന മുഖ്യമന്ത്രി തങ്ങളില് ചിലരെയൊക്കെ ഒതുക്കിക്കളയാമെന്ന ധാരണയില് വ്യവഹരിക്കുമ്പോള് ഞങ്ങള് പൊതുസമൂഹത്തോട് മറുപടി പറയുമെന്നും ശോഭാ സുരേന്ദ്രന് പറഞ്ഞു. പിസി ജോര്‍ജ് ക്രിമിനലല്ല, രാജ്യദ്രോഹിയല്ല. കേരളത്തിലെ അന്യായത്തിനെതിരെ പ്രതികരിച്ചതിനാണ് പൊലീസ് പിസി ജോര്‍ജിനെ ഇത്തരത്തില് കാടിളക്കിയിട്ട് പിടിക്കാന് നടക്കുന്നത്. പിസി ജോര്‍ജ് തന്റെടത്തോടെ വരുമ്പോള് ഞങ്ങളൊക്കെ ഇവിടെ വേണ്ടേ? കുറെക്കാലമായി, ഞങ്ങളൊക്കെ കേരളത്തിലെ പൊതുപ്രവര്‍ത്തനത്തിന് നേതൃത്വം കൊടുക്കുന്നവരല്ലേ, ശോഭ സുരേന്ദ്രന് ചോദിച്ചു.\nവിദ്വേഷ പ്രസംഗത്തിന്റെ പേരില് രജിസ്റ്റര് ചെയ്ത കേസില് തിരുവനന്തപുരം ഫസ്റ്റ് ക്ലാസ് ജുഡീഷ്യല് മജിസ്ട്രേറ്റ് കോടതിയാണ് പിസി ജോര്‍ജിന്റെ ജാമ്യം റാദ്ദാക്കിയത്. അനന്തപുരി ഹിന്ദുമഹാ സമ്മേളനത്തിനിടെ മതവിദ്വേഷ പ്രസംഗം നടത്തിയതിനാണ് കേസ്. ഇതില് പിസി ജോര്‍ജിന് ജാമ്യം ലഭിച്ചിരുന്നുവെങ്കിലും എറണാകുളം വെണ്ണലയില് വീണ്ടും വിദ്വേഷ പ്രസംഗം നടത്തുകയും ജാമ്യ വ്യവസ്ഥ ലംഘിക്കുകയുമായിരുന്നു.\nതുടര്‍ന്ന് പിസി ജോര്‍ജിന്റെ ജാമ്യം റദ്ദാക്കണമെന്നാവശ്യപ്പെട്ട് സര്‍ക്കാര് നല്‍കിയ അപേക്ഷയിലാണ് ഇപ്പോള് തിരുവനന്തപുരം ഫസ്റ്റ് ക്ലാസ് ജുഡീഷ്യല് മജിസ്ട്രേറ്റ് കോടതി പി.സി ജോര്‍ജിന്റെ ജാമ്യം റദ്ദാക്കിയത്. പിസി ജോര്‍ജിനെ അറസ്റ്റ് ചെയ്യാന് ഫോര്‍ട്ട് എസ്.ഐക്ക് നിര്‍ദേശം നല്‍കിയിട്ടുമുണ്ട്.\npc george sobha surendran k surendran പിസി ജോര്‍ജ്ജ് കെ സുരേന്ദ്രന്\nBJP leaders k surendran and sobha surendran supports PC George over hate speech issue


ഒമ്പതു സ്പീഡ് ഓട്ടോമാറ്റിക് ഗിയര്‍ബോക്‌സുമായി ജീപ്പ് കോമ്പസ് ട്രെയില്‍ഹൊക്ക് - Malayalam DriveSpark\nഒമ്പതു സ്പീഡ് ഓട്ടോമാറ്റിക് ഗിയര്‍ബോക്‌സുമായി ജീപ്പ് കോമ്പസ് ട്രെയില്‍ഹൊക്ക്\nPublished: Saturday, May 25, 2019, 12:38 [IST]\nപുതിയ കോമ്പസ് ട്രെയില്‍ഹൊക്കിന്റെ വരവറിയിച്ച് ജീപ്പ് ഇന്ത്യ. കോമ്പസ് നിരയില് ഏറ്റവും ഉയര്‍ന്ന മോഡലായി ട്രെയില്‍ഹൊക്ക് എഡിഷന് വൈകാതെ കടന്നുവരും. ഏകദേശം 25 ലക്ഷം രൂപയോളം എസ്‌യുവിക്ക് വില പ്രതീക്ഷിക്കാം. പ്രധാനമായും ഓഫ്‌റോഡ് പ്രേമികളെയാണ് ജീപ്പ് കോമ്പസ് ട്രെയില്‍ഹൊക്ക് ലക്ഷ്യമിടുക. കോമ്പസ് മോഡലുകളില് ഏറ്റവും മികവുറ്റ ഓഫ്‌റോഡ് ശേഷി ട്രെയില്‍ഹൊക്ക് കാഴ്ച്ചവെക്കും.\nഡീസല് ഓട്ടോമാറ്റിക് പരിവേഷം ട്രെയില്‍ഹൊക്കിന്റെ തിളക്കം കൂട്ടും. കോമ്പസിന് ഡീസല് ഓട്ടോമാറ്റിക് പതിപ്പില്ലെന്ന പരിഭവത്തിന് ട്രെയില്‍ഹൊക്കോടെ അറുതി വരികയാണ്. ഒമ്പതു സ്പീഡ് ടോര്‍ഖ് കണ്‍വേര്‍ട്ടര് ഓട്ടോമാറ്റിക് ഗിയര്‍ബോക്‌സാണ് കോമ്പസ് ട്രെയില്‍ഹൊക്കില് ഒരുങ്ങുന്നത്. 2.0 ലിറ്റര് മള്‍ട്ടിജെറ്റ് ടര്‍ബ്ബോ ഡീസല് എഞ്ചിനില് മാറ്റമില്ല.\nകരുത്തുത്പാദനം 170 bhp - 350 Nm torque എന്ന നിലയില്‍തന്നെ തുടരും. രണ്ടു വ്യത്യസ്ത മോഡുകളുള്ള (സാന്‍ഡും റോക്കും) ടെറെയന് റെസ്‌പോണ്‍സ് സംവിധാനം എസ്‌യുവിയുടെ ഓള് വീല് ഡ്രൈവ് യൂണിറ്റിന് പിന്തുണയര്‍പ്പിക്കും. ട്രെയില്‍ഹൊക്കിന്റെ ഓഫ്‌റോഡിങ് ശേഷി മുന്‍നിര്‍ത്തി സസ്‌പെന്‍ഷന് സംവിധാനം കമ്പനി പരിഷ്‌കരിച്ചിട്ടുണ്ട്.\nമികവാര്‍ന്ന അപ്രോച്ച്, ഡിപ്പാര്‍ച്ചര് കോണുകള് കൈവരിക്കാന് മുന് പിന് ബമ്പറുകളും മാറ്റങ്ങള്‍ക്ക് വിധേയമായി. അകത്തളത്തില് ഡിസൈന് ശൈലി മാത്രമേ മാറുകയുള്ളൂ. കോമ്പസ് ലിമിറ്റഡ് പ്ലസ് മോഡലിലുള്ള എല്ലാ സൗകര്യങ്ങളും സംവിധാനങ്ങളും പുതിയ ട്രെയില്‍ഹൊക്ക് എഡിഷനുമായി ജീപ്പ് പങ്കിടും. ഒരുപക്ഷെ ഒന്നോ, രണ്ടോ അധിക ഫീച്ചറുകളും ട്രെയില്‍ഹൊക്കിന് മാത്രമായി കമ്പനി നല്‍കും.\nപുറംമോടിയില് പൂശിയിട്ടുള്ള ഇരട്ടനിറമാണ് ട്രെയില്‍ഹൊക്കിന് കോമ്പസ് നിരയില് വ്യത്യസ്തനാക്കുക. ബമ്പറിനും ബോണറ്റിനും കറുപ്പഴക് ചാരുത പകരും. ട്രെയില്‍ഹൊക്ക് ബാഡ്ജും എസ്‌യുവിയില് പ്രത്യേകം പരാമര്‍ശിക്കണം. വഴിയെ ട്രെയില്‍ഹൊക്കിലെ ഒമ്പതു സ്പീഡ് ഓട്ടോമാറ്റിക് ഗിയര്‍ബോക്‌സ് താഴ്ന്ന കോമ്പസ് ഡീസല് മോഡലുകള്‍ക്കും ലഭിക്കുമോയെന്ന കാര്യം ജീപ്പ് വ്യക്തമാക്കിയിട്ടില്ല.\nMost Read: ചന്തം കൂട്ടി മാരുതി വിറ്റാര ബ്രെസ്സ, പുതിയ ലിമിറ്റഡ് എഡിഷന് വിപണിയില്\nനിലവില് കോമ്പസിന്റെ പെട്രോള് മോഡലില് മാത്രമേ ഓട്ടോമാറ്റിക് ഗിയര്‍ബോക്‌സ് ജീപ്പ് നല്‍കുന്നുള്ളൂ. മുന് വീല് ഡ്രൈവായാണ് 1.4 ലിറ്റര് നാലു സിലിണ്ടര് ടര്‍ബ്ബോ പെട്രോള് മോഡല് വില്‍പ്പനയ്ക്ക് വരുന്നതും. 160 bhp കരുത്തും 250 Nm torque ഉം സൃഷ്ടിക്കാന് എഞ്ചിന് ശേഷിയുണ്ട്.\nപ്രാരംഭ കോമ്പസ് ഡീസല് മോഡലുകളെയും മുന് ഡ്രൈവ് എസ്‌യുവിയായാണ് ജീപ്പ് അണിനിരത്തുന്നത്. ഇതേസമയം, ഉയര്‍ന്ന ഡീസല് മോഡലുകളില് ഓള് വീല് ഡ്രൈവ് സംവിധാനം കമ്പനി ഉറപ്പുവരുത്തുന്നുണ്ടുതാനും. ടാറ്റ ഹാരിയറിന്റെയും എംജി ഹെക്ടറിന്റെയും സാന്നിധ്യം ഭീഷണി ഉയര്‍ത്തവെ കോമ്പസ് ട്രെയില്‍ഹൊക്കിന്റെ കടന്നുവരവ് കൃത്യസമയത്താണെന്ന് വിപണി വിലയിരുത്തുന്നു.\nMost Read: എംജി ഹെക്ടറിലുള്ളതും ടാറ്റ ഹാരിയറില് ഇല്ലാത്തതുമായ എട്ടു പ്രധാന ഫീച്ചറുകള്\nഎന്നാല് ജീപ്പ് നിശ്ചയിക്കുന്ന വിലയെ അടിസ്ഥാനപ്പെടുത്തിയാകും ട്രെയില്‍ഹൊക്കിന്റെ മുന്നേറ്റം. മഹീന്ദ്ര XUV500 ഫെയ്‌സ്‌ലിഫ്റ്റ്, ടാറ്റ ഹാരിയര് മോഡലുകളുടെ അവതരണം കോമ്പസിന്റെ വിപണിയില് കനത്ത ആഘാതമാണ് സൃഷ്ടിച്ചിരിക്കുന്നത്. എന്തായാലും പുതിയ കോമ്പസ് ട്രെയില്‍ഹൊക്ക് മത്സരത്തില് പിടിവള്ളിയായി മാറുമെന്ന പ്രതീക്ഷയിലാണ് ജീപ്പ് ഇപ്പോള്.\nJeep Compass Trailhawk Teased. Read in Malayalam.


Evening Kerala News | മുത്വലാഖ്: മൂന്നു തലാക്കും ഒപ്പംചൊല്ലി വിവാഹബന്ധം വേര്‍പ്പെടുത്തുന്നത് കുറ്റകൃത്യമാകും Latest Kerala News / Malayalam News Portal\nമുത്വലാഖ്: മൂന്നു തലാക്കും ഒപ്പംചൊല്ലി വിവാഹബന്ധം വേര്‍പ്പെടുത്തുന്നത് കുറ്റകൃത്യമാകും\nന്യൂഡല്‍ഹി: മുത്വലാഖ് നിരോധന നിയമം ഓര്‍ഡിനന്‍സ് പുറപ്പെടുവിക്കാനൊരുങ്ങി കേന്ദ്ര സര്‍ക്കാര്. ഇന്നലെ നടന്ന കേന്ദ്ര മന്ത്രിസഭ യോഗം ഇക്കാര്യം ചര്‍ച്ച ചെയ്തു. മുസ്ലിം സ്ത്രീകളുടെ വിവാഹ ബന്ധത്തിലെ അവകാശം സംബന്ധിച്ചുള്ള കരട് നിയമത്തിന്റെ അടിസ്ഥാനത്തിലായിരിക്കും പുതിയ ഓര്‍ഡിനന്‍സ് പുറപ്പെടുവിക്കുക.\nമൂന്നു തലാഖും ഒരേ സമയം ചൊല്ലി വിവാഹ ബന്ധം വേര്‍പ്പെടുത്തുന്ന നടപടി കുറ്റകൃത്യമായി പരിഗണിക്കുന്നതിനുള്ള നിയമമാണ് കേന്ദ്രം ഓര്‍ഡിനന്‍സായി പുറപ്പെടുവിക്കുക. ഇതിനുള്ള നടപടി ക്രമങ്ങള് വേഗത്തിലാക്കാന് ഇന്നലെ നടന്ന ക്യാബിനറ്റ് യോഗത്തില് തത്വത്തില് ധാരണയായി. മുസ്ലിം സ്ത്രീകളുടെ വിവാഹബന്ധത്തിലെ അവകാശം സംബന്ധിച്ച് കരട് നിയമത്തിന് കഴിഞ്ഞ ഡിസംബറില് കേന്ദ്രം അംഗീകാരം നല്‍കിയിരുന്നു.\nനിയമം പ്രാബല്യത്തില് വരുന്നതോടെ മൂന്നു തലാക്കും ഒന്നിച്ച് ചൊല്ലി വിവാഹബന്ധം ഒഴിവാക്കുന്നത് കുറ്റകൃത്യമായി മാറും. മൂന്നു വര്‍ഷം വരെ തടവ് ലഭിക്കാവുന്ന കുറ്റകൃത്യമായാണ് കരട് നിയമത്തില് മുത്വലാഖ് നിര്‍വചിച്ചിരിക്കുന്നത്. ശരിഅത് നിയമപ്രകാരം പോലും ഇത്തരത്തില് മൂന്ന് തലാക്കും ഒന്നിച്ച് ചൊല്ലുന്നത് അംഗീകരിക്കുന്നില്ല. മുത്വലാഖ് വ്യാപകമായി ദുരുപയോഗം ചെയ്യപ്പെടുന്ന സാഹചര്യങ്ങളും രാജ്യത്ത് തുടര്‍ച്ചയായി ഉണ്ടായി. വാട്ട്‌സ് ആപ്പ് സന്ദേശങ്ങള് വഴി പോലും മുത്തലാക്ക് ചൊല്ലുന്ന സന്ദര്‍ഭമുണ്ടായതോടെയാണ് കേന്ദ്ര സര്‍ക്കാര് നിയമ നിര്‍മ്മാണവുമായി മുന്നോട്ട് പോയത്.\nTagged: india, muthalaq\nPrevious Post: കീഴാറ്റൂര് ബൈപാസ് നിര്‍മ്മാണം: കേന്ദ്ര സംഘം പരിശോധനക്കെത്തി\nNext Post: യാത്രയയപ്പ് ആഘോഷം: ഔദ്യോഗിക തോക്കില് നിന്ന് ഐപിഎസ് ഓഫീസര് ആകാശത്തേക്ക് വെടിവച്ചു


2 March 2017 8:49 AM GMT\nകൊല്ലം സ്വദേശിയായ സൈനികന് നാസിക്കില് ദുരൂഹ സാഹചര്യത്തില് മരിച്ച നിലയില്. റോയി മാത്യു എന്ന സൈനികനാണ് മരിച്ചത്. ഫെബ്രുവരിയില് ഇദ്ദേഹമുള്‍പ്പെടെ മൂന്ന് സൈനികര് ഉന്നത ഉദ്യോഗസ്ഥര്‍ക്കെതിരെ മാധ്യമങ്ങളോട് പരാതി പറഞ്ഞിരുന്നു. ഇക്കഴിഞ്ഞ 25നാണ് റോയ് അവസാനമായി ബന്ധുക്കളുമായി സംസാരിച്ചത്.\nഇദ്ദേഹത്തെ കാണാനില്ലെന്ന് മനസിലായ ബന്ധുക്കള് മുഖ്യമന്ത്രിയുടെയും കൊടിക്കുന്നില് സുരേഷ് എംപി വഴിയും നാസിക്കില് ബന്ധപ്പെട്ടിരുന്നു. അപ്പോഴാണ് ഇദ്ദേഹം മരിച്ച വിവരം അറിഞ്ഞത്. 25ന് നാസിക്കില് നിന്നും റോയി മാത്യുവിന്റെ സുഹൃത്ത് ഇദ്ദേഹത്തിന്റെ വീട്ടിലേക്ക് വിളിച്ച് ഇദ്ദേഹം വീട്ടിലെത്തിയോയെന്ന് അന്വേഷിച്ചിരുന്നു.\nഉയര്‍ന്ന ഉദ്യോഗസ്ഥര് സൈനികരെക്കൊണ്ട് അമിതമായി ജോലി ചെയ്യിക്കുന്നെന്നും ഉന്നത ഉദ്യോഗസ്ഥരുടെ ഭാര്യമാരെ ബ്യൂട്ടി പാര്‍ലറില് കൊണ്ടുപോകലും മറ്റുമാണ് തങ്ങളെ ഏല്‍പ്പിക്കുന്ന മുഖ്യജോലികളെന്നുമാണ് സൈനികര് മാധ്യമങ്ങളോട് പരാതിപ്പെട്ടത്. ഉന്നത ഉദ്യോഗസ്ഥരുടെ ഷൂ തുടയ്ക്കുക പട്ടിയെ കുളിപ്പിക്കുക തുടങ്ങിയ ജോലികളും തങ്ങളെക്കൊണ്ട് ചെയ്യിക്കുന്നുണ്ടെന്ന് പരാതി ഉയര്‍ത്തിയിരുന്നു. ഇതിന് ശേഷം ഉന്നത ഉദ്യോഗസ്ഥരില് തനിക്കും മറ്റുള്ളവര്‍ക്കും ഭീഷണിയുണ്ടെന്ന് ജോലി സ്ഥലത്ത് പ്രശ്‌നങ്ങളുണ്ടെന്നും 25ന് ഭാര്യയുമായി സംസാരിച്ച റോയി അറിയിച്ചിരുന്നു.\nഈ സാഹചര്യത്തില് മരണത്തില് ദുരൂഹതയുണ്ടെന്നും സംഭവത്തില് അന്വേഷണം വേണമെന്നും ആവശ്യപ്പെട്ട് ബന്ധുക്കള് രംഗത്തെത്തിയിട്ടുണ്ട്.\nMalayaliJawanFoundDied nashik RoyMathew SoldiersComplaintAgainstTopOfficial


ഭാജിയെ നിലനിർത്താൻ സാധിക്കാത്തതിൽ മുംബൈ ഇന്ത്യൻസിന് നിരാശ-IPL 2018: Not having Harbhajan Singh isadisappointment, says Nita Ambani\nKerala Weather: കേരളത്തിലും ലക്ഷ്വദ്വീപിലും ഒറ്റപ്പെട്ട സ്ഥലങ്ങളിൽ ഇടിയോടുകൂടിയ മഴയ്ക്ക് സാധ്യത\n‘ശബരിമലയും തോല്‍വിക്ക് കാരണമായി’; പിണറായിയുടെ വാദം തളളി സിപിഎം സെക്രട്ടറിയേറ്റ്\nഅന്ന് ലോകകപ്പ് വിജയം ആഘോഷിച്ചു, ഇന്ന് ഇന്ത്യയ്ക്കായി ലോകകപ്പില്; പാണ്ഡ്യയുടെ ഓര്‍മചിത്രം\nഎംബി രാജേഷിന്റെ പരാജയത്തിന് പിന്നില് എന്റെ കരങ്ങളില്ല: പികെ ശശി\nപ്രധാനമന്ത്രി നരേന്ദ്രമോദി രാഷ്ട്രപതിയെ കണ്ട് രാജി സമര്‍പിച്ചു\nമഹാത്മാഗാന്ധിയുടെ ആശയം ഗോഡ്‌സെയുടെ ആശയത്തോട് പരാജയപ്പെട്ടു: ദിഗ്‌വിജയ് സിങ്\n‘ഇനി മെന് ഇന് ഓറഞ്ച്’; ലോകകപ്പില് ഇന്ത്യ ഇറങ്ങുക ഓറഞ്ച് ജഴ്‌സിയില്\nഗുജറാത്തില് ട്യൂഷന് സെന്ററില് തീപിടുത്തം; മരിച്ചവരുടെ എണ്ണം 20 ആയി\nവിദേശ ട്രോളറുകളുടെ മത്സ്യക്കൊള്ള: റിപ്പോര്‍ട്ട് വൈകിപ്പിച്ച് പരിഹസിക്കുയാണോയെന്ന് കേന്ദ്രത്തോട് ഹൈക്കോടതി\nIpl 2018 Not Having Harbhajan Singh Is A Disappointment Says Nita Ambani\nഭാജിയെ നിലനിർത്താൻ സാധിക്കാത്തതിൽ മുംബൈ ഇന്ത്യൻസിന് നിരാശ\nചെന്നൈയാണ് ഇത്തവണ ലേലത്തിൽ ഹർഭജൻ സിംഗിനെ വാങ്ങിയത്\nമുംബൈ: ഐപിഎൽ താരലേലത്തിൽ ഹർഭജൻ സിംഗിനെ തങ്ങളുടെ ടീമിൽ നിലനിർത്താൻ സാധിക്കാത്തതിൽ നിരാശ രേഖപ്പെടുത്തി മുംബൈ ഇന്ത്യൻസ് ടീമുടമ നിത അംബാനി. മറ്റൊരു താരത്തെ നിലനിർത്താൻ സാധിക്കാത്തതിലും നിരാശയില്ലെന്നും എന്നൽ ഭാജിയെ നിലനിർത്താൻ സാധിക്കാതെ പോയത് കടുത്ത നിരാശയാണെന്നും നിത അംബാനി.\n“ഏതെങ്കിലും താരത്തെ ലഭിക്കാത്തതിൽ ഞങ്ങൾ നിരാശരാണെന്ന് ഒരിക്കലും പറയില്ല. എന്നാൽ ഭാജിയെ നിലനിർത്താനാകാത്തത് ഞങ്ങൾക്ക് നിരാശ തന്നെയാണ്”, നിത പ്രതികരിച്ചു. അതേസമയം ലേലത്തിൽ തങ്ങളുടെ തിരഞ്ഞെടുപ്പുകളിൽ സന്തോഷവും പ്രതീക്ഷയും ഉണ്ടെന്നും അവർ കൂട്ടിച്ചേർത്തു.\nനേരത്തേ മുംബൈ ഇന്ത്യൻസ് തന്നെ നിലനിർത്തിയേക്കില്ലെന്ന് ഹർഭജൻ തന്നെ വെളിപ്പെടുത്തിയിരുന്നു. “അവർ എന്നെ വിളിച്ചിരുന്നു. പുതിയ പ്ലാനുകളെ പറ്റി സംസാരിച്ചു. മുംബൈ ഇന്ത്യൻസ് ഒരു കുടുംബം പോലെയാണെനിക്ക്. എന്നിരുന്നാലും അവരുടെ തീരുമാനത്തെ അംഗീകരിക്കുന്നു”, ഹർഭജൻ പറഞ്ഞു.\n“അവർ എന്ത് ചെയ്താലും അവരുടെ തീരുമാനം ടീമിന്റെ നല്ലതിന് വേണ്ടിയാണ്. എനിക്കതിൽ നിരാശയില്ല. എന്നെ ആര് ഏറ്റെടുത്താലും എനിക്കതിൽ യാതൊരു കുഴപ്പവുമില്ല. ഞാനെന്റെ കഴിവിന്റെ പരമാവധി നൽകും”, ഹർഭജൻ കൂട്ടിച്ചേർത്തു.\nഐപിഎല്ലിൽ 136 മത്സരം കളിച്ച ഹർഭജൻ 127 വിക്കറ്റുകൾ വീഴ്ത്തിയിട്ടുണ്ട്. എന്നാൽ അവസാന വിക്കറ്റുകളിൽ ആക്രമണ ബാറ്റിംഗ് കാഴ്ചവയ്ക്കാനുളള ഭാജിയുടെ കഴിവ് ഏത് ടീമിനും മുതൽക്കൂട്ടാണ്. ചെന്നൈ സൂപ്പർ കിംഗ്സാണ് ഇത്തവണ ലേലത്തിൽ ഹർഭജൻ സിംഗിനെ വാങ്ങിയത്.\nTags: Harbhajan Singh, Mumbai Indians\nമോഹൻലാലിനും പി.ടി.ഉഷയ്ക്കും കാലിക്കറ്റ് സർവ്വകലാശാലയുടെ ആദരം\nഅച്ഛൻ ശതകോടീശ്വരൻ; ഐപിഎൽ താരലേലത്തിൽ മകൻ വിറ്റുപോയത് വെറും 30 ലക്ഷത്തിന്\nICC Cricket World Cup India Complete Squad: ലോകകപ്പ് ഇന്ത്യയിലെത്തുമോ? വിരാടും ബുംറയും, പിന്നെ ചില്ലറ പരിഭവങ്ങളും\nലോകത്തെ ഏറ്റവും മികച്ച ബോളറെന്ന് സച്ചിന്; ദൈവത്തിന് നന്ദി പറയാന് വാക്കുകളില്ലാതെ ബുംറ\n‘വീഴുമോ വാഴുമോ?’; കിരീടം മാത്രമല്ല, ധോണിയെ കാത്തിരിക്കുന്നത് ഒരുപിടി റെക്കോര്‍ഡുകളും\nധോണിപ്പടയെ തോല്‍പ്പിക്കേണ്ടത് എങ്ങനെ? തന്ത്രവുമായി മുംബൈ ആരാധകന്, മറുപടി നല്‍കി ചെന്നൈ\nIPL Final 2019, CSK vs MI Live Score: മുംബൈക്ക് കിരീടം; ചെന്നൈയുടെ തോൽവി ഒരു റൺസിന്\n‘ആരിഫിനെ ജയിപ്പിച്ചത് ഈഴവര്, ഞാന് നിര്‍ദേശം നല്‍കിയിരുന്നു’; വെളളാപ്പളളി നടേശന്\nഎവറസ്റ്റ് കൊടുമുടിയില് ‘തിക്കും തിരക്കും’; രണ്ട് ഇന്ത്യക്കാരടക്കം മൂന്ന് പേര് മരിച്ചു\n‘ഞാനൊരു നല്ല നടിയല്ല, അഭിനയം നിര്‍ത്താന് തീരുമാനിച്ചു’; വെളിപ്പെടുത്തലുമായി സായി പല്ലവി\nകിട്ടിയത് വെറും അഞ്ച് വോട്ടുകള്, കുടുംബാംഗങ്ങള് ഒമ്പത് പേര്; പൊട്ടിക്കരഞ്ഞ് സ്ഥാനാര്‍ത്ഥി


❝ചാമ്പ്യൻസ് ലീഗ്🏆⚽ചരിത്രത്തിലെ തന്നെ എറ്റവും മികച്ച ടീമിനെ🗣പ്രഖ്യാപിച്ചു. ടീമിൽ ഇടം നേടിയവർ ❞ - Free Kick\nBy sumeeb 88\t Last updated Feb 17, 2021 1,494 0\nയുവേഫ ചാമ്പ്യൻസ് ലീഗ് ചരിത്രത്തിലെ എക്കാലത്തെയും മികച്ച ഇലവനെ തെരഞ്ഞെടുത്തു. ഏറ്റവും കൂടുതൽ യുവേഫ ടീം ഓഫ് ദ ഇയർ ഫാൻ സെലക്ഷനിൽ ഉൾപ്പെട്ട താരങ്ങളെയാണ് ടീം ഓഫ് ദി ഇലവനിൽ ഉൾപ്പെടുത്തിയിരിക്കുന്നത്. ഗോൾകീപ്പറും ,നാലു ഡിഫൻഡർമാരും,3മിഡ്ഫീൽഡർമാരും, മൂന്നു സ്‌ട്രൈക്കർമാരും അടങ്ങുന്നതാണ് ലോക ഇലവൻ.\nഗോൾകീപ്പറായി റയൽ മാഡ്രിഡിന്റെ സ്പാനിഷ് ഇതിഹാസം ഇക്കർ കാസിയസ് ഇടം പിടിച്ചു. റയൽ മാഡ്രിഡിനായി 500 ൽ അധികം മത്സരങ്ങൾ കളിച്ച കാസിയസ് ചാമ്പ്യൻസ് ലീഗിൽ 177 മത്സരങ്ങളിൽ ജേഴ്സിയണിഞ്ഞിട്ടുണ്ട്.2007, 2008, 2009, 2010, 2011, 2012 ആരാധകരുടെ ടീം ഓഫ് ദ ഇയർ അംഗമായിട്ടുണ്ട്. ചാമ്പ്യൻസ് ലീഗ് ചരിത്രത്തിൽ ഏറ്റവും കൂടുതൽ മത്സരങ്ങൾ കളിച്ച താരമാണ് സ്പാനിഷ് ഗോൾകീപ്പർ.\nപ്രതിരോധത്തിൽ എട്ടു തവണ ടീം ഓഫ് ദി ഇയർ ആയ സ്പാനിഷ് സഹ താരം സെർജിയോ റാമോസും, ബാഴ്‌സലോണ താരണങ്ങളായിരുന്ന പുയോളും, പിക്വെയും , ബയേൺ മ്യൂണിക്കിന്റെ ജർമൻ താരമായിരുന്ന ഫിലിപ് ലാമും കൂടി പ്രതിരോധത്തിന് ശക്തി പകരും. പിക്വെ അഞ്ചും , പുയോളും , ലാമും ആര് തവണ വീതം ടീം ഓഫ് ദി ഇയറിൽ ഇടം നേടി .\n2005 ൽ എസി മിലാനെതിരായ വൻ തിരിച്ചുവരവിൽ കിരീടം നേടിയപ്പോൾ മുഖ്യ പങ്കു വഹിച്ച ലിവർപൂൾ ക്യാപ്റ്റൻ സ്റ്റീവൻ ജർറാർഡ് മിഡ്ഫീൽഡിൽ സ്ഥാനം പിടിച്ചു. ലിവർപൂളിനായി 500 ലധികം മത്സരങ്ങൾ കളിച്ച ജെറാർഡ് മൂന്നു തവണ ടീം ഓഫ് ദി ഇയർ അംഗമായി.\nമിഡ്ഫീൽഡിൽ മുൻ ഇംഗ്ലീഷ് ക്യാപ്റ്റന് കൂട്ടായി ബാഴ്സലോണ താരണങ്ങളായ ഇനിയേസ്റ്റയും, സാവിയും ടീമിൽ ഇടം പിടിച്ചു. സാവി അഞ്ചും ഇനിയേസ്റ്റ ആര് തവണയും ടീമി ലിടം നേടി.മുന്നേറ്റ നിരയിൽ 14 തവണ ടീം ഓഫ് ദി ഇയറിൽ ഇടം നേടിയ ക്രിസ്റ്റ്യാനോ റൊണാൾഡോകൊപ്പം ,11 തവണ അംഗമായ ലയണൽ മെസ്സിയും,2001, 2002, 2003, 2004, 2006 എന്നീ വർഷങ്ങളിൽ അഞ്ച് തവണ അംഗമായ തിയറി ഹെൻ‌റിയും അണിനിരക്കും.\nമാൽഡിനി, ഫാബിയോ കന്നവാരോ, ഡാനി ആൽ‌വസ്,സിനെഡിൻ സിഡാനെ,ഗിയാൻ‌ലൂയിഗി ബഫണ് എന്നി താരങ്ങൾക്ക് ടീമിൽ ഇടം കണ്ടെത്താൻ ആയില്ല. ചരിത്ര ഇലവനിൽ സ്പെയിനിൽ നിന്നും ആറും, പോർച്ചുഗൽ ,ജർമ്മനി, അര്ജന്റീന ,ഫ്രാൻസ്,ഇംഗ്ലണ്ട് എന്നി രാജ്യങ്ങളിൽ നിന്നും ഓരോ താരങ്ങൾ വീതം ഇടം പിടിച്ചു.\n❝കാമ്പ് നൗവിലിട്ടു തന്നെ🏟🔥ബാഴ്‌സയെ കത്തിച്ചു👊💥ചാരമാക്കി കളഞ്ഞു💪⚽പി.എസ്.ജിയുടെ പുലികുട്ടി❞


‘it’s too much..’ ആര്‍വി ബാബുവിന്റെ അറസ്റ്റില് ശശികല\n‘it’s too much..’ ആര്‍വി ബാബുവിന്റെ അറസ്റ്റില് ശശികല\nഹലാല് പരാമര്‍ശത്തില് ഹിന്ദു ഐക്യവേദി സംസ്ഥാന ജനറല് സെക്രട്ടറി ആര്‍വി ബാബുവിന്റെ അറസ്റ്റില് പ്രതിഷേധം രേഖപ്പെടുത്തി കെപി ശശികല. മുസ്ലീം വോട്ട് തട്ടാന് ഹിന്ദു നേതാക്കളുടെ മേല് കുതിരകയറുക എന്ന നയമാണ് പിണറായി ഗവണ്മെന്റ് നടപ്പിലാക്കുന്നതെന്ന് ശശികല പറഞ്ഞു. ഈ അറസ്റ്റ് ഒന്നിന്റേയും അവസാനമല്ലെന്നും മറിച്ച് ആരംഭമാണെന്ന് ഓര്‍ക്കണമെന്നും ശശികല പറഞ്ഞു. ശശികല പറയുന്നത് ഇങ്ങനെ: ഹിന്ദു ഐക്യവേദി സംസ്ഥാന ജനറല് സെക്രട്ടറി ശ്രീ. R.V ബാബുവിന്റെ അറസ്റ്റില് ശക്തമായി പ്രതിഷേധിക്കുന്നു. ഹലാല് ഉത്പന്നങ്ങള് – കടകള് […]\n5 Feb 2021 6:03 AM GMT\nഹലാല് പരാമര്‍ശത്തില് ഹിന്ദു ഐക്യവേദി സംസ്ഥാന ജനറല് സെക്രട്ടറി ആര്‍വി ബാബുവിന്റെ അറസ്റ്റില് പ്രതിഷേധം രേഖപ്പെടുത്തി കെപി ശശികല. മുസ്ലീം വോട്ട് തട്ടാന് ഹിന്ദു നേതാക്കളുടെ മേല് കുതിരകയറുക എന്ന നയമാണ് പിണറായി ഗവണ്മെന്റ് നടപ്പിലാക്കുന്നതെന്ന് ശശികല പറഞ്ഞു. ഈ അറസ്റ്റ് ഒന്നിന്റേയും അവസാനമല്ലെന്നും മറിച്ച് ആരംഭമാണെന്ന് ഓര്‍ക്കണമെന്നും ശശികല പറഞ്ഞു.\nശശികല പറയുന്നത് ഇങ്ങനെ:\nഹിന്ദു ഐക്യവേദി സംസ്ഥാന ജനറല് സെക്രട്ടറി ശ്രീ. R.V ബാബുവിന്റെ അറസ്റ്റില് ശക്തമായി പ്രതിഷേധിക്കുന്നു. ഹലാല് ഉത്പന്നങ്ങള് – കടകള് ബഹിഷ്‌കരിക്കണം എന്നു പറഞ്ഞതിനാണ് 153 A പ്രകാരം കേസെടുത്തതും ധൃതിപ്പെട്ട് അറസ്റ്റ് ചെയ്തതും. മുസ്ലീം വോട്ട് തട്ടാന് ഹിന്ദു നേതാക്കളുടെ മേല് കുതിരകയറുക എന്ന നയമാണ് പിണറായി ഗവണ്മെന്റ് നടപ്പിലാക്കുന്നത്. നടുറോഡില് ബീഫ് ഫെസ്റ്റ് നടത്തിയവരാണ് ഇതു ചെയ്യുന്നത് എന്നു കൂടി കൂട്ടി വായിക്കണം. പശുവിനെ ഗോമാതാവായി കാണുന്നവന്റെ മതവിശ്വാസത്തിനു മേല് തന്നെയാണ് ആ ചോര തെറിപ്പിച്ചത്.\nഹിന്ദു ഭക്തകളെ വേശ്യകളെന്നു വിളിച്ച നോവലിസ്റ്റിന് പട്ടും വളയും ചാര്‍ത്താന് മത്സരിച്ചതും ഇവരൊക്കെത്തന്നെ. ഹിന്ദു സ്ത്രീകള് അമ്പലത്തില് നഗ്‌നതാ പ്രദര്‍ശനം നടത്തുന്നു എന്ന് പറഞ്ഞപ്പോഴൊ പൂജാരിമാര് അടിവസ്ത്രമിടാറില്ല എന്നു പറഞ്ഞപ്പോഴൊ നോവാത്ത മതവികാരമാണോ ഹലാലില് നൊന്തത്. ഒന്നാം സ്വാതന്ത്ര്യസമരത്തിന് ഹേതുവായത് മൃഗക്കൊഴുപ്പുപുരട്ടിയ തിരകളായിരുന്നു സായിപ്പിന്റെ അധീശത്വത്തിനു മുന്നില് പോലും പശുക്കൊഴുപ്പും പന്നിക്കൊഴുപ്പും വേണ്ടെന്ന് പറഞ്ഞ പൂര്‍വ്വീകരെ നിങ്ങള് മറന്നുവോ? പന്നിമാംസം കലര്‍ത്തിയ ഉത്പന്നങ്ങള് ബഹിഷ്‌കരിക്കണം എന്നുപറഞ്ഞാല് പറഞ്ഞവരെ അറസ്റ്റുചെയ്യുമോ?\nഗുരുവായൂരപ്പാ ന്നു വിളിച്ചാല് ആ കാരണം കൊണ്ട് നരകത്തില് പോകുമെന്നു പറഞ്ഞവനെ അറസ്റ്റു ചെയ്യാന് തന്റേടമുണ്ടോ?\nഓണം ഉണ്ണരുതെന്നു പറഞ്ഞവനെ – കൃസ്തുമസ്സ് കൂടരുതെന്നു പറഞ്ഞവനെ …… ഒന്നും തൊടാത്ത 153 A യാണ് ഹിന്ദു നേതാക്കളെ തേടി വരുന്നത്.\nഈ അറസ്റ്റ് ഒന്നിന്റേയും അവസാനമല്ല\nസംസ്ഥാനം മുഴുവന് ശക്തമായ പ്രതിഷേധ പരിപാടികള് ഇന്നു തന്നെ നടത്തുന്നു.\nജിഹാദി വത്ക്കരിക്കപ്പെട്ട ഈ ഗവണ്മെന്റിന്റെ ഭീരുത്വത്തെ തുറന്നുകാട്ടുക.


വിശ്വാസം മാത്രംമതി! ഈ ക്ഷേത്രങ്ങളിലെ പ്രസാദം രോഗങ്ങളകറ്റും! | Prasadams In Temples Believed To Have Miraculous Powers - Malayalam Nativeplanet\n»വിശ്വാസം മാത്രംമതി! ഈ ക്ഷേത്രങ്ങളിലെ പ്രസാദം രോഗങ്ങളകറ്റും!\nPublished: Thursday, February 25, 2021, 10:19 [IST]\nഓരോ ക്ഷേത്രങ്ങളും ഓരോ തരത്തിലുള്ള വിശ്വാസങ്ങളുടെ കേന്ദ്രമാണ്. വിശ്വാസികളുടെ ആത്മീയമായ വളര്‍ച്ചയില് ക്ഷേത്രങ്ങള് വഹിക്കുന്ന പങ്ക് വളരെ വലുതാണ്. ചില ക്ഷേത്രങ്ങള് അറിയപ്പെടുന്നത് അവിടുത്തെ പ്രസാദങ്ങളുടെ പേരിലാണ്. അത്ഭുത സിദ്ധികളും രോഗശാന്തിയും ലഭിക്കുമെന്ന് വിശ്വസിക്കപ്പെടുന്ന ക്ഷേത്ര പ്രസാദങ്ങള് കൊണ്ട് പ്രസിദ്ധമായ നിരവധി ക്ഷേത്രങ്ങള്. രോഗങ്ങളകറ്റും എന്നു വിശ്വസിക്കപ്പെ‌ടുന്ന ക്ഷേത്ര പ്രസാദങ്ങളെക്കുറിച്ചും ആ ക്ഷേത്രങ്ങളെക്കുറിച്ചും വായിക്കാം..\nമൂകാംബിക ക്ഷേത്രത്തിലെ കഷായ തീര്‍ത്ഥം\nമാറാവ്യാധിയില് നിന്നും രോഗങ്ങളില് നിന്നും മോചനം നല്കും എന്നു വിശ്വസിക്കപ്പെടുന്നതാണ് കൊല്ലൂര് മൂകാംബിക ക്ഷേത്രത്തിലെ കഷായ തീര്‍ത്ഥ സേവ. ഇവിടുത്തെ ഏറ്റവും പ്രധാനപ്പെട്ട പ്രസാദം കൂടിയായ ഈ കഷായ തീര്‍ത്ഥം രാത്രിയിലെ കഷായപൂജയ്ക്ക് ശേഷം നാലമ്പലത്തിനു പുറത്തുവെച്ചാണ് വിതരണം ചെയ്യുന്നത്. കുരുമുളക് , ഇഞ്ചി, തിപ്പലി തുടങ്ങി നിരവധി ഔഷധങ്ങള് ചേര്‍ത്താണ് ഇത് തയ്യാറാക്കുന്നത്. ഇത് സേവിച്ചാല് രോഗങ്ങളെല്ലാം മാറും എന്നാണ് വിശ്വാസം\nമൂകാംബിക ദേവിയുടെ കഠിനഭക്തനായ ശങ്കരാചാര്യര് ഒരിക്കല് തപസ്സിനിടെ രോഗബാധിതനായത്രെ. ദേവിയെ തപസ്സു ചെയ്യുന്നതിനിടയിലായിരുന്നു ഇത്. അങ്ങനെ അദ്ദേഹത്തിന് വയ്യാണ്ടാപ്പോള് ഒരു പെണ്‍കുട്ടിയുടെ രൂപത്തില് ദേവി എത്തിയെന്നും അദ്ദേഹത്തിന് കഷായ തീര്‍ത്ഥം നല്കിയെന്നുമാണ് വിശ്വാസം. അതിനു ശേഷമാണ് ഇവിടുത്തെ കഷായ തീര്‍ത്ഥം ഇത്ര പ്രസിദ്ധമാകുന്നത്.\nരോഗങ്ങളകറ്റുന്ന മുക്കുടി തീര്‍ത്ഥം\nപാലക്കാട് കുന്നത്തൂര്‍മേട് ശ്രീകൃഷ്ണ ക്ഷേത്രത്തിലാണ് മുക്കുടി തീര്‍ഥമുള്ളത്. കൃഷ്ണ ജയന്തി ദിനത്തില് ക്ഷേത്രത്തില് രാത്രി 11 മണിക്കും 12 മണിക്കും ഇടയിലായി നടത്തപ്പെടുന്ന ജന്മപൂജയിലെ നിവേദ്യമാണ് മുക്കു‌ടി എന്നറിയപ്പെടുന്നത്. ചുക്ക്, തിപ്പലി, ഏലക്കായ്, പെരുങ്കായം, അയമോദകം, ശർക്കര എന്നിവ ഉപയോഗിച്ചാണ് ഈ പ്രസാദം തയ്യാറാക്കുന്നത്. ഇത് പല രോഗങ്ങളെയും അകറ്റി ആരോഗ്യം നല്കുമെന്നാണ് വിശ്വസിക്കപ്പെടുന്നത്. ഭഗവാന് നിവേദിച്ച ശേഷമാണ് വിശ്വാസികള്‍ക്ക് തീര്‍ഥം വിതരണം ചെയ്യുന്നത്.\nകൂടൽമാണിക്യം ക്ഷേത്രത്തിലെ തൃപ്പുത്തരിയും മുക്കുടിയും\nകുന്നത്തൂര്‍മേട് ശ്രീകൃഷ്ണ ക്ഷേത്രത്തിലേതു പോലെ തന്നെ കൂടൽമാണിക്യം ക്ഷേത്രത്തിലെ തൃപ്പുത്തരിയും മുക്കുടിയും പ്രസിദ്ധമാണ്, സാധാരണയായി തുലാം മാസത്തിലെ തിരുവോണ നാളില് പുത്തരിയം പിറ്റേന്ന് മുക്കുടിയും ആചരിക്കുകയാണ് പതിവ്. പ്രത്യേക പച്ചിലകള് ചേര്‍ത്തുണ്ടാക്കുന്ന ഈ ഔഷധം കുട്ടഞ്ചേരി മൂസ് ആണ് തയ്യാറാക്കുന്നത്. തൈരിൽ കലർത്തി ദേവന് നിവേദിച്ച ശേഷം ഭക്തർക്ക് നൽകും. ഇത് കഴിച്ചാല് അടുത്ത ഒരു വര്‍ഷത്തേയ്ക്ക് ഉദരസംബന്ധമായ രോഗങ്ങള് ഉണ്ടാവില്ലെന്നാണ് വിശ്വാസം.പുത്തരിനിവേദ്യത്തിൻറെ അനുബന്ധമായാണ് മുക്കുടി നിവേദ്യം തയ്യാറാക്കുന്നത്.\nവഴുതന നിവേദ്യവും മീനൂട്ടും\nകൂടൽമാണിക്യം ക്ഷേത്രത്തിലെ തന്നെ പ്രസിദ്ധമായ മറ്റൊരു നിവേദ്യമാണ് വഴുതന നിവേദ്യവും മീനൂട്ടും. ഉദര സംബന്ധമായ രോഗങ്ങളില് നിന്നും മോചനം ലഭിക്കുവാനാണ് വഴുതനങ്ങ നിവേദ്യം നടത്തുന്നത്. മീനൂട്ട് വഴിപാട് നടത്തിയാല് ശ്വാസസംബന്ധമായ രോഗങ്ങള് മാറും എന്നാണ് വിശ്വാസം.\nകൈവിഷത്തിന്‍റെ ദോഷങ്ങളില് നിന്നും അകറ്റുന്നതാണ് ആലപ്പുഴ ജില്ലയിലെ തിരുവിഴ മഹാദേവ ക്ഷേത്രത്തിലെ വിഷമുറി പ്രസാദം. ഒരാളെ ദ്രോഹിക്കുവാനായി മറ്റുള്ളവര് ചെയ്ത കൈവിഷം ഇവിടെ എത്തി പ്രാര്‍ത്ഥിച്ച് ക്ഷേത്രത്തില് തയ്യാറാക്കിയ മരുന്ന് കഴിച്ചാല് ആ കൈവിഷം ഛര്‍ദ്ദിച്ച് ശരീരത്തില് നിന്നും പോകും എന്നാണ് വിശ്വാസം. വില്വാമംഗലം സ്വാമിയാണ് തിരുവിഴ ക്ഷേത്രത്തില് വിഷമുറി പ്രസാദത്തിന് തുടക്കം കുറിച്ചത് എന്നാണ് വിശ്വസിക്കപ്പെടുന്നത്. ക്ഷേത്രത്തിനകത്തു മാത്രം വളരുന്ന പ്രത്യേകതരം ചെടിയില് നിന്നുമാണ് ഇതിനുള്ള മരുന്ന തയ്യാറാക്കുന്നത്. ഇതിനായി വരുന്നവര് തലേദിവസം ക്ഷേത്രത്തില് ദീപാരാധനയ്ക്കു മുന്‍പായി എത്തിച്ചേരണം. ദീപാരാധനയ്ക്കു ശേഷം നടക്കുന്ന നാഗയക്ഷി ഗുരുതിയു‌ടെ പ്രസാദം കഴിക്കുന്നതോടു കൂടിയാണ് ചികിത്സ ആരംഭിക്കുന്നത്. പിറ്റേന്ന് ക്ഷേത്രത്തിലെ പന്തീരടി പൂജയ്ക്കു ശേഷം മേല്‍ശാന്തി കൈവിഷം പോകുവാനുള്ള മരുന്ന് നല്കുകയും ശേഷം പ്രദക്ഷിണം നടത്തണം. ഈ സമയത്ത് ഉള്ളിലെത്തിയ കൈവിഷം ഛര്‍ദ്ദിച്ച് പോകുമെന്നാണ് വിശ്വാസം. ശേഷം പടച്ചോറ് പ്രസാദമായി കഴിക്കുക കൂടി ചെയ്താല് ചികിത്സ പൂര്‍ണ്ണമാകും. ഗര്‍ഭിണികള്‍ക്കും ഹൃദ്രോഗമുള്ളവര്‍ക്കും ഈ മരുന്ന് കഴിക്കുന്നതിന് വിലക്കുണ്ട്.\nസര്‍പ്പ വിഷത്തിനെതിരെയുള്ള മരുന്നിന് പ്രസിദ്ധമാണ് അച്ചൻകോവിൽ ശാസ്താക്ഷേത്രം. വിഷഹാരിയാണ് ഇവിടുത്തെ ശാസ്താവ് എന്നാണ് വിശ്വാസം. രാത്രിയിലും വിഷം കളയുവാനുള്ള ചികിത്സയ്ക്കായി നടതുറക്കുന്ന അത്യപൂര്‍വ്വ ക്ഷേത്രങ്ങളിലൊന്നുകൂടിയാണിത്. സർപ്പവിഷത്തിനെതിരെയുള്ള ഔഷധമായി ഇവിടുത്തെ പ്രതിഷ്ഠയായ ശാസ്താവിന്റെ കൈക്കുമ്പിളിൽ സൂക്ഷിച്ചിരിക്കുന്ന ചന്ദനമാണ് ഉപയോഗിക്കുന്നത്. വിഷമേറ്റു വരുന്നവര്‍ക്ക് ചികിത്സയ്ക്കായി എപ്പോള് വേണമെങ്കിലും കിഴക്കേ ഗോപുരനടയിലെ മണിയടിച്ച് സഹായം ചോദിക്കാം, ശാസ്താവിഗ്രത്തിന്റെ വലതുകൈക്കുമ്പിളിലെ ചന്ദനം തീർത്ഥത്തിൽ ചാലിച്ച് നൽകുന്നതാണ് ചികിത്സ.\nആലപ്പുഴ ജില്ലയിലെ തകഴി ധര്‍മ്മ ശാസ്താ ക്ഷേത്രമാണ് വലിയെണ്ണ പ്രസാദത്തിന് പ്രസിദ്ധമായിരിക്കുന്നത്. വലയെണ്ണ പ്രസാദം വാതരോഗം അകറ്റുമെന്നാണ് വിശ്വാസം. എത്ര കടുത്ത വാതമാണെങ്കില് പോലും വലിയെണ്ണ പ്രസാദം സേവിച്ചാല് രോഗശാന്തി ലഭിക്കും എന്നാണ് വിശ്വാസം. പണ്ടുകാലത്ത് ക്ഷേത്രത്തില് ജീവിച്ചിരുന്ന അണക്കേഴത്ത് വലിയച്ഛൻ എന്ന ആളുടെ സ്വപ്നത്തില് അയ്യപ്പന് പ്രത്യക്ഷപ്പെട്ട് പറഞ്ഞുകൊടുത്തതാണ് വലിയെണ്ണയുടെ കൂട്ട് എന്നാണ് വിശ്വാസം. ഒട്ടേറെ പച്ചമരുന്നുകളും എണ്ണകളും മറ്റും ചേര്‍ത്തു നിര്‍മ്മിക്കുന്ന ഇതിന് കഠിനമായ പഥ്യവും അനുഷ്ഠിക്കേണ്ടതുണ്ട്. നാവിലോ പല്ലിലോ തട്ടാതെ ശംഖ് ഉപയോഗിച്ച് തൊണ്ടയില് ഒഴിച്ച് കഴിക്കുകയാണ് ചെയ്യുന്നത്. ഏഴു ദിവസം ഇവിടെ താമസിച്ച് പ്രാർത്ഥിച്ച് ഈ മരുന്ന് കഴിച്ച ശേഷം ക്ഷേത്രത്തിൽ നിന്നും നൽകുന്ന ചോറ് ഇന്തുപ്പും കുരുമുളകും ചേർത്ത് കഴിക്കണം എന്നാണ് രീതി. മിഥുനം, കർക്കിടകം എന്നീ രണ്ട് മാസങ്ങളിലാണ് ക്ഷേത്രത്തില് മരുന്ന് തയ്യാറാക്കുന്നത്.\nക്ഷേത്രത്തില് നിന്നും ലഭിക്കുന്ന പാവയ്ക്ക പ്രസാദമായി കഴിച്ചാല് പ്രമേഹം മാറുമെന്ന് വിശ്വസിക്കപ്പെടുന്നു. തമിഴ്നാട്ടിലെ പുതുക്കോട്ട ജില്ലയിലെ ആവുടയാർ ക്ഷേത്രത്തിലാണ് ഈ വിശ്വാസമുള്ളത്. ഇവിടുത്തെ അർദ്ധയാമപൂജാവേളയിൽ പാവയ്ക്കാ കറിയോടുകൂടി ചോറു നേദിച്ച് പ്രസാദമായി കഴിച്ചാല് പ്രമേഹം മാറുമത്രെ. തുടര്‍ച്ചയായി നാല് ആഴ്ചയാണ് ഇത് ചെയ്യേണ്ടത്.\nതിരുച്ചിറപ്പള്ളിയിൽ വെക്കാളിയമ്മൻ ക്ഷേത്രത്തിനടുത്തുള്ള കാളികാമ്പാൾ ക്ഷേത്രമാണ് തേന് പ്രസാദത്തിന് പ്രസിദ്ധമായിരിക്കുന്നത്. ഇവിടെ എല്ലാ വെള്ളിയാഴ്ചയും രാഹുകാലത്ത് ഇഞ്ചിനീരും തേനും ചേർത്ത് ദുര്‍ഗ്ഗാ ദേവിക്ക് അഭിഷേകം നടത്തുന്നു. ആ അഭിഷേകം കുട്ടികളുടെ നാവില് തടവിയാല് സംസാരശേഷി ഇല്ലാത്ത കുട്ടികള്‍ക്ക് സംസാരശേഷി ലഭിക്കും എന്നാണ് വിശ്വാസം.\nബുദ്ധിക്കും വിദ്യാ വളര്‍ച്ചയ്ക്കും വേണ്ടി നെയ് പ്രസാദമായി നല്കുന്ന ക്ഷേത്രമാണ് കോ‌ട്ടയം ജില്ലയിലെ പനച്ചിക്കാട് മഹാവിഷ്ണു സരസ്വതി ക്ഷേത്രം. സാരസ്വതം നെയ്യ് എന്നാണ് ഇത് അറിയപ്പെടുന്നത്. ദക്ഷിണ മൂകാംബിക എന്നു വിശേഷിപ്പിക്കപ്പെടുന്ന പനച്ചിക്കാട് ക്ഷേത്രം വിദ്യാരംഭത്തിനും ഏറെ പ്രസിദ്ധമാണ്.\nRead more about: temples temples in kerala mystery ക്ഷേത്രങ്ങള്


ഇ സഞ്ജീവനി വഴി ഡോക്ടര് ടു ഡോക്ടര് സേവനങ്ങള് ആരംഭിച്ചു; ആരോഗ്യ സ്ഥാപനങ്ങളിലുള്ള തിരക്കുകള് കുറക്കുക എന്ന ലക്ഷ്യത്തോടെയാണ് ഡോക്ടര് ടു ഡോക്ടര് സേവനങ്ങള് ആരംഭിച്ചതെന്ന് ആരോഗ്യമന്ത്രി | Sathyam Online\nഇ സഞ്ജീവനി വഴി ഡോക്ടര് ടു ഡോക്ടര് സേവനങ്ങള് ആരംഭിച്ചു; ആരോഗ്യ സ്ഥാപനങ്ങളിലുള്ള തിരക്കുകള് കുറക്കുക എന്ന ലക്ഷ്യത്തോടെയാണ് ഡോക്ടര് ടു ഡോക്ടര് സേവനങ്ങള് ആരംഭിച്ചതെന്ന് ആരോഗ്യമന്ത്രി\nതിരുവനന്തപുരം: സംസ്ഥാനത്തെ ടെലി മെഡിസിന് സംവിധാനമായ ഇ സഞ്ജീവനി വഴി ഡോക്ടര് ടു ഡോക്ടര് സേവനങ്ങള് ആരംഭിച്ചു. ആരോഗ്യ സ്ഥാപനങ്ങളിലുള്ള തിരക്കുകള് കുറക്കുക എന്ന ലക്ഷ്യത്തോടെയാണ് ഡോക്ടര് ടു ഡോക്ടര് സേവനങ്ങള് ആരംഭിച്ചതെന്ന് ആരോഗ്യമന്ത്രി വീണാ ജോര്‍ജ് വ്യക്തമാക്കി.\nനിലവില് ഒ.പി. സേവനങ്ങള് സ്വീകരിക്കുന്നവരില് വലിയൊരു ശതമാനം പേര്‍ക്കും തുടര് ചികിത്സ വേണ്ടി വരും. തുടര് ചികിത്സയ്ക്കായി വിദഗ്ധ ഡോക്ടറെ കാണാന് വലിയ ആശുപത്രികളില് വലിയ തിരക്കായിരിക്കും. ഇതിനൊരു പരിഹാരമായാണ് ഡോക്ടര് ടു ഡോക്ടര് സേവനം നടപ്പിലാക്കുന്നത്. എല്ലാ ജില്ലകളിലും ഈ പദ്ധതി നടപ്പിലാക്കാന് ആരോഗ്യ വകുപ്പ് അനുമതി നല്‍കിയിരുന്നു. കോഴിക്കോട് ജില്ലയാണ് ഡോക്ടര് ടു ഡോക്ടര് സേവനം വിജയകരമായി നടപ്പിലാക്കിയത്. മറ്റ് ജില്ലകളിലെ പ്രവര്‍ത്തനങ്ങള് വിവിധ ഘട്ടങ്ങളിലാണ്. ഇത് പൂര്‍ത്തിയാകുന്നതോടെ സംസ്ഥാന വ്യാപകമായി ഈ സേവനം ലഭ്യമാകും.\nജില്ലയില് ഒരു ഹബ്ബ് രൂപീകരിച്ചാണ് ഡോക്ടര് ടു ഡോക്ടര് സേവനം ഏകോപിപ്പിക്കുന്നത്. മെഡിക്കല് കോളേജുകള്, ജില്ലാ ആശുപത്രികള് എന്നിവയേയാണ് ജില്ലകളിലെ ഹബ്ബുകളാക്കിയിരിക്കുന്നത്. ഇതുകൂടാതെ പലയിടത്തും സ്‌പെഷ്യലിസ്റ്റുകളെ റൊട്ടേഷന് അടിസ്ഥാനത്തിലും നിയോഗിക്കുന്നതാണ്. പ്രാഥമികാരോഗ്യ കേന്ദ്രങ്ങള്, അര്‍ബന് പ്രാഥമികാരോഗ്യ കേന്ദ്രങ്ങള്, കുടുംബാരോഗ്യ കേന്ദ്രങ്ങള് എന്നിവ സ്‌പോക്കുകളായി പ്രവര്‍ത്തിക്കുന്നു.\nഇതുകൂടാതെ ഫീല്‍ഡ് പ്രവര്‍ത്തനങ്ങള് നടത്തുന്ന പാലിയേറ്റീവ് കെയര് നഴ്‌സുമാര്, മിഡ് ലെവല് സര്‍വീസ് പ്രൊവൈഡമാരായ നഴ്‌സുമാര് എന്നിവര് മുഖാന്തിരവും സ്‌പെഷ്യലിസ്റ്റ് ഡോക്ടര്‍മാരുടെ സേവനം തേടാവുന്നതാണ്. അടിയന്തര റഫറല് ആവശ്യമില്ലാത്ത രോഗികളെ വിവിധ സ്‌പോക്കുകളില് നിന്നുള്ള ആരോഗ്യ പ്രവര്‍ത്തകരുടെ വിവരങ്ങളനുസരിച്ചാണ് ഹബ്ബുകളിലെ വിദഗ്ധ ഡോക്ടര്‍മാര് ഇ സഞ്ജീവനി വഴി പരിശോധിക്കുന്നത്. സ്‌പെഷ്യലിസ്റ്റ് ഡോക്ടര്‍മാരുമായി കണ്‍സള്‍ട്ട് ചെയ്യാനുള്ള സംവിധാനം ഇ സഞ്ജീവനി വഴി ഒരുക്കിയിട്ടുണ്ട്.\nഎല്ലാ ജില്ലകളിലും ഇത്തരത്തില് വേഗത്തില് തന്നെ ഹബ്ബുകളും സ്‌പോക്കുകളും തയ്യാറാക്കേണ്ടതാണ്. ജനങ്ങള് അതത് ആശുപത്രികളില് നിന്ന് ആവശ്യമെങ്കില് ഡോക്ടര് ടു ഡോക്ടര് സേവനം തേടേണ്ടതാണെന്നും മന്ത്രി വ്യക്തമാക്കി.


ബി.ജെ.പി എം.എല്.എ ബലാത്സംഗം ചെയ്തു; യോഗിയുടെ വീടിന് മുന്നില് യുവതിയുടെ ആത്മഹത്യാശ്രമം – Chandrika Daily\nBy chandrika Sunday April 8, 2018 17:23 pm\nബി.ജെ.പി എം.എല്.എ ബലാത്സംഗം ചെയ്തു; യോഗിയുടെ വീടിന് മുന്നില് യുവതിയുടെ ആത്മഹത്യാശ്രമം\nലക്‌നൗ: ബി.ജെ.പി എം.എല്.എ ബലാത്സംഗം ചെയ്‌തെന്ന് ആരോപിച്ച യുവതിയും കുടുംബാംഗങ്ങളും യു.പി മുഖ്യമന്ത്രി യോഗി ആദിത്യനാഥിന്റെ വീടിന് പുറത്ത് ആത്മഹത്യ ചെയ്യാന് ശ്രമിച്ചു. യുവതിയെ പീഡിപ്പിച്ച എം.എല്.എക്ക്…\nലക്‌നൗ: ബി.ജെ.പി എം.എല്.എ ബലാത്സംഗം ചെയ്‌തെന്ന് ആരോപിച്ച യുവതിയും കുടുംബാംഗങ്ങളും യു.പി മുഖ്യമന്ത്രി യോഗി ആദിത്യനാഥിന്റെ വീടിന് പുറത്ത് ആത്മഹത്യ ചെയ്യാന് ശ്രമിച്ചു. യുവതിയെ പീഡിപ്പിച്ച എം.എല്.എക്ക് എതിരെ നടപടി എടുക്കാത്തതില് പ്രതിഷേധിച്ചാണ് യുവതിയുടെ ആത്മഹത്യാ ശ്രമം. ദേഹത്ത് മണ്ണെണ്ണ ഒഴിച്ചായിരുന്നു ആത്മഹത്യക്ക് ശ്രമിച്ചത്.\nഉന്നാവോ എം.എല്.എ ആയ കുല്‍ദീപ് സിംഗ് സെന്‍ഗറാണ് തന്നെ പീഡിപ്പിച്ചതെന്ന് യുവതി പറഞ്ഞു. സംഭവത്തില് പൊലീസില് പരാതിപ്പെട്ടെങ്കിലും നടപടിയുണ്ടായില്ല. പരാതി നല്‍കാനെത്തിയപ്പോള് പൊലീസും ഉപദ്രവിച്ചതായി യുവതിയുടെ ബന്ധുക്കള് പറഞ്ഞു. കഴിഞ്ഞ ഒരു വര്‍ഷമായി തന്നെ പീഡിപ്പിച്ചയാള്‍ക്കെതിരെ നടപടി ആവശ്യപ്പെട്ട് ഞാന് ഓടുകയാണ്. പക്ഷെ ആരും കേള്‍ക്കാന് വരെ കൂട്ടാക്കുന്നില്ല. പ്രതികളെ എല്ലാവരേയും അറസറ്റ് ചെയ്യണം. ഇല്ലെങ്കില് ഞാന് ആത്മഹത്യ ചെയ്യുമെന്ന് യുവതി പറഞ്ഞു. മുഖ്യമന്ത്രിയോട് പരാതിപ്പെട്ടിട്ടും യാതൊരു നടപടി എടുത്തില്ലെന്നും അവര് പറയുന്നു.\nയോഗിയുടെ വീടിന് മുന്നില് ദേഹത്ത് മണ്ണെണ്ണ ഒഴിച്ച യുവതിയെ പൊലീസെത്തി രക്ഷപ്പെടുത്തുകയായിരുന്നു. തുടര്‍ന്ന് കുടുംബത്തോടൊപ്പം ഗൗതം പളളി പൊലീസ് സ്‌റ്റേഷനിലെത്തിച്ചു. പൊലീസ് സ്‌റ്റേഷനിലും യുവതി ആത്മഹത്യക്ക് ശ്രമിച്ചു. എം.എല്.എ പീഡിപ്പിച്ചെന്ന് യുവതി പരാതിപ്പെട്ടതായി ലക്‌നൗ എ.ഡി.ജി.പി രാജീവ് കൃഷ്ണന് പറഞ്ഞു. സംഭവത്തില് അന്വേഷണം നടത്തി മാത്രമെ കൂടുതല് പറയാന് കഴിയു എന്നും എ.ഡി.ജി.പി വ്യക്തമാക്കി.\nCategories: Culture, More, Video Stories, Views Tags: accident, accident death, BJP, bjp attack, yogi adhityanath


പൃഥ്വിരാജ് ചിത്രം വിമാനം ഇൻ്റര്‍നെറ്റില് പ്രചരിക്കുന്നു. | Asian Metro News\nപൃഥ്വിരാജ് ചിത്രം വിമാനം ഇൻ്റര്‍നെറ്റില് പ്രചരിക്കുന്നു.\nനവാഗതനായ പ്രദീപ് എം നായര് രചന നിര്‍വഹിച്ച് സംവിധാനം ചെയ്ത വിമാനം എന്ന പുത്തന് സിനിമ ഇൻ്റര്‍നെറ്റില് പ്രചരിക്കുന്നു. കഴിഞ്ഞ വെള്ളിയാഴ്ച തീയറ്ററില് എത്തിയ ചിത്രത്തിന്‍റെ വ്യാജ പതിപ്പാണ് ഇന്‍റര്‍നെറ്റില് പ്രചരിക്കുന്നത്. തമിഴ് റോക്കേഴ്സ് എന്ന വെബ്സൈറ്റ് വഴിയാണ് ചിത്രത്തിന്‍റെ വ്യാജ പതിപ്പ് പുറത്തായത്.\nപൃഥ്വിരാജ് ആണ് ചിത്രത്തിലെ നായകന്. വെള്ളിയാഴ്ച പുറത്തിറങ്ങിയ ചിത്രം മികച്ച പ്രതികരണവുമായി തീയറ്ററില് തുടരുകയാണ്. ഇതിനിടയിലാണ് ചിത്രത്തിൻ്റെ വ്യാജന് ഇന്‍റര്‍നെറ്റില് എത്തിയത്. ഇത് അണിയറ പ്രവര്‍ത്തകര്‍ക്ക് ഇരുട്ടടി ആയിരിക്കുകയാണ്. അടുത്തിടെ പുലിമുരുഗന്, ചങ്ക്സ് തുടങ്ങിയ ചിത്രങ്ങളുടെ വ്യാജനും ഇന്‍റര്‍നെറ്റില് പ്രചരിച്ചിരുന്നു.\nനടൻ രവി വള്ളത്തോൾ അന്തരിച്ചു 0\nഎഴുത്തുകാരനും നടനുമായ മാടമ്പ് കുഞ്ഞിക്കുട്ടൻ അന്തരിച്ചു 0\nആശുപത്രികള് ഓണ്‍ലൈനില് ഇ-സഞ്ജീവനി വഴി ചികിത്സ തേടാം 0


'ഡബിൾ ഹാട്രിക്കുമായി കർട്ടിസ്';നെതർലൻഡിനെ തകർത്ത് അയർലൻഡ്\nയുഎഇയിലും ഒമാനിലുമായി ആരംഭിച്ച ട്വന്റി20 ലോകകപ്പ് യോഗ്യതാ റൗണ്ടിലാണ് കാംഫറിന്റെ വിസ്മയ പ്രകടനം\n18 Oct 2021 2:20 PM GMT\nലോകകപ്പ് യോഗ്യത മത്സരത്തിൽ നെതർലൻഡിനെ ഏഴു വിക്കറ്റിന് തകർത്ത് അയർലൻഡ്. തുടർച്ചയായി നാലു പന്തുകളിൽ നാലു വിക്കറ്റെടുത്ത കർട്ടിസ് കാംഫറിന്റെ പ്രകടനമാണ് അയർലൻഡിന് വിജയം സമ്മാനിച്ചത്. രാജ്യാന്തര ട്വന്റി20യിൽ ഇതുവരെ ശ്രീലങ്കൻ താരം ലസിത് മലിംഗ, അഫ്ഗാനിസ്ഥാൻ സ്പിന്നർ റാഷിദ് ഖാൻ എന്നിവർക്കു മാത്രം സാധ്യമായ നേട്ടമാണ് അയർലൻഡ് താരം കർട്ടിസ് കാംഫർ നേടിയത്.\nയുഎഇയിലും ഒമാനിലുമായി ആരംഭിച്ച ട്വന്റി20 ലോകകപ്പ് യോഗ്യതാ റൗണ്ടിലാണ് കാംഫറിന്റെ വിസ്മയ പ്രകടനം. മത്സരത്തിൽ നെതർലൻഡ് ഉയർത്തിയ 107 റൺസ് വിജയലക്ഷ്യം പിന്തുടർന്ന അയർലൻഡ് 29 ബോളും7വിക്കറ്റും കൈവശം വെച്ച് മറികടന്നു.\nആദ്യം ബാറ്റുചെയ്ത നെതർലൻഡ് നിരയിൽ 51 റൺസെടുത്ത മാക്സ് ഒദോഡിന് മാത്രമാണ് ഭേദപ്പെട്ട പ്രകടനം പുറത്തെടുത്തത്. നെതർലാൻഡിനായി മാർക് അദെയ്ര് മൂന്നും ജോഷ്വാ ലിറ്റിൽ ഒരു വിക്കറ്റും നേടി. അയർലൻഡ് നിരയിൽ പോൾ സ്്റ്റിർലിങും, ഗാരത്ത് ഡെൽനയും പുറത്തെടുത്ത പ്രകടനമാണ് അയർലൻഡിന് അനായാസ വിജയം സമ്മാനിച്ചത്. നെതർലൻഡിനായി ഫ്രെഡ് ക്ലാസൻ,ബ്രാൻഡൻ ഗ്ലോവർ, പീറ്റർ സീലർ എന്നിവർ ഓരോ വിക്കറ്റ് വീതം നേടി. ജയത്തോടെ ഗ്രൂപ്പ് എയിൽ അയർലൻഡ് ഒന്നാമതെത്തി.\nTAGS :Ireland Netherlands Cricket


പേര്‍ളി മാണി വെറുപ്പിക്കുകയാണോ? ഗര്‍ഭകാല ഫോട്ടോ പോസ്റ്റുകളുടെ പൂരം\nUpdated: Monday, November 30, 2020, 10:49 [IST]\nപ്രണയവും ഇപ്പോഴത്തെ ജീവിതവും ഒന്നും രഹസ്യമാക്കി വെക്കാന് പറ്റുന്നില്ലല്ലോ എന്ന് പറഞ്ഞ പേര്‍ളി മാണി തന്നെ ഗര്‍ഭകാലത്തെ ഫോട്ടോഷൂട്ടുകള് നിറച്ച് വെറുപ്പിക്കുന്നുവെന്ന് ആരാധകര്. നെഗറ്റീവ് കമന്റുകള് തന്നെ വേദനിപ്പിക്കാറില്ല, എന്നാല് ഗര്‍ഭിണിയായപ്പോള് കുറച്ച് വേദനയുണ്ടാക്കി എന്നു പറഞ്ഞിരുന്നു പേര്‍ളി. എന്നിട്ടും പേര്‍ളി ഫോട്ടോ പോസ്റ്റ് ചെയ്യുന്നത് നിര്‍ത്തിയില്ല.\nബേബി മമ്മ ഡാന്‍സിനുപിന്നാലെ വീണ്ടും പേര്‍ളിയുടെ ഫോട്ടോ നിറയുകയാണ്. പൂര്‍ണ ഗര്‍ഭിണിയായിരിക്കുകയാണ് പേര്‍ളി. പൂര്‍ണ വയറുമായുള്ള ഫോട്ടോകളാണ് ഇപ്പോള് വൈറലാകുന്നത്.\nഈ അവസ്ഥയിലും പേര്‍ളിക്ക് എങ്ങനെ ഡാന്‍സ് കളിക്കാന് സാധിക്കുന്നുവെന്നാണ് പല അമ്മമാരും ചോദിക്കുന്നത്. എന്നാല്, പേര്‍ളിയുടെ കുഞ്ഞും പേര്‍ളിയെ പോലെ ആക്ടീവ് ആയിരിക്കുമെന്നാണ് മറ്റു ചിലര് പറയുന്നത്. നെഗറ്റീവ് കമന്റുകളും ഒപ്പം ഉണ്ട്.\nതുടക്കത്തില് ഞാന് കരയുമായിരുന്നു, അപ്പോള് എനിക്ക് സങ്കടം തോന്നി. പിന്നീട് എനിക്കത് യൂസ് ആയി. ശക്തയാകാന് തുടങ്ങി. ഇപ്പോള് ഇതുമൊരു തമാശയായി തോന്നുന്നു. നിങ്ങള് ആഗ്രഹിക്കുന്ന രീതിയില് ജീവിതം നയിക്കുക. പേര്‍ളി മാണി ഫോട്ടോ ഷെയര് ചെയ്ത് കുറിച്ചു.


കൊവിഡ് ആശങ്ക: തമിഴ്നാട്ടിൽ രണ്ട് ലക്ഷം രോഗികള്, ആന്ധ്രയില് 7000വും കർണാടകത്തിൽ 5000വും കടന്ന് പുതിയ രോഗികള് | Tamil Nadus Covid 19 tally crosses2lakh\nകൊവിഡ് ആശങ്ക: തമിഴ്നാട്ടിൽ രണ്ട് ലക്ഷം രോഗികള്, ആന്ധ്രയില് 7000വും കർണാടകത്തിൽ 5000വും കടന്ന് പുതിയ രോഗികള്\nDelhi, First Published 25, Jul 2020, 10:21 PM\n5072 പേർക്കാണ് കർണാടകത്തിൽ ഇന്ന് കൊവിഡ് സ്ഥിരീകരിച്ചത്. 72 പേര് മരിക്കുകയും ചെയ്തു. ഇതോടെ, ആകെ രോഗം ബാധിച്ചവരുടെ എണ്ണം 90,942 ആയി.\nദില്ലി: രാജ്യത്തെ കൊവിഡ് വ്യാപനം അതിതീവ്രമാകുന്നു. പ്രതിദിന രോഗബാധ ഏഴായിരത്തിന് അടുത്തെത്തിയ തമിഴ്നാട്ടിൽ ആകെ രോഗബാധിതരുടെ എണ്ണം രണ്ട് ലക്ഷം കടന്നു. മഹാരാഷ്ട്രയിൽ ഒമ്പതിനായിരത്തിനും ആന്ധ്രപ്രദേശിൽ ഏഴായിരത്തിനും കർണാടകയിൽ അയ്യായിരത്തിനും മുകളിൽ കേസുകളാണ് ഇന്ന് റിപ്പോർട്ട് ചെയ്തത്. ബിഹാറിൽ ആദ്യമായി പ്രതിദിന രോഗബാധ രണ്ടായിരത്തിന് മുകളിലെത്തി. ഉത്തർപ്രദേശ്, പശ്ചിമ ബംഗാൾ, ഗുജറാത്ത് എന്നീ സംസ്ഥാനങ്ങളിലും ഇന്നലെ ഏറ്റവും ഉയർന്ന രോഗബാധയാണ് റിപ്പോർട്ട് ചെയ്തത്.\nതമിഴ്നാട്ടിൽ 6988 പേർക്കാണ് കൂടി കൊവിഡ് സ്ഥിരീകരിച്ചതോടെ ആകെ രോഗബാധിതരുടെ എണ്ണം 206737 ആയി. 89 പേരാണ് സംസ്ഥാനത്ത് ഇന്ന് കൊവിഡ് ബാധിച്ച് മരിച്ചത്. ഇതോടെ ആകെ മരണസംഖ്യ 3409 ആയി. ചെന്നൈയിൽ മാത്രം രോഗ ബാധിതർ 93537 ആയി. കേരളത്തിൽ നിന്ന് തമിഴ്നാട്ടിൽ എത്തിയ നാല് പേർക്ക് കൂടി ഇന്ന് കൊവിഡ് സ്ഥിരീകരിച്ചു. അതേസമയം, ആന്ധ്ര പ്രദേശിൽ ഇന്ന് 7813 പേർക്കാണ് കൊവിഡ് സ്ഥിരീകരിച്ചത്. 52 പേര് മരിക്കുകയും ചെയ്തു. ആകെ രോഗികളുടെ എണ്ണം 88671 ആയി. സംസ്ഥാനത്ത് ആകെ 985 പേർക്കാണ് കൊവിഡ് ബാധിച്ച് മരിച്ചത്. നിലവിൽ 44431 പേരാണ് ആന്ധ്രയില് ചികിത്സയിലുള്ളത്.\nരാജ്യ തലസ്ഥാനത്ത് ദില്ലിയിൽ 1,142 കേസുകൾ കൂടി റിപ്പോര് ചെയ്തു. ഇതോടെ ആകെ രോഗികളുടെ എണ്ണം 1,29,531 ആയി. ഒരു പൊലീസുകാരന് ഉള്‍പ്പെടെ 29 പേര് കൂടി മരിച്ചതോടെ ആകെ മരണം 3806 ആയി. മധു വിഹാർ പോലീസ് സ്റ്റേഷനിലെ ഹെഡ് കോണ്‍സ്റ്റബിൾ ആണ് കൊവിഡ് ബാധിച്ച് ദില്ലിയില് മരിച്ചത്. നിലവിൽ 12657 പേരാണ് ദില്ലിയില് കൊവിഡ് ബാധിച്ച് ചികിത്സയിലുള്ളത്. കർണാടകത്തിൽ ഇന്നും അയ്യായിരത്തിലധികം പുതിയ കേസുകളാണ് റിപ്പോര്‍ട്ട് ചെയ്തത്. 5072 പേർക്കാണ് കർണാടകത്തിൽ ഇന്ന് കൊവിഡ് സ്ഥിരീകരിച്ചത്. 72 പേര് മരിക്കുകയും ചെയ്തു. ബംഗളൂരുവിൽ മാത്രം 2036 പേർക്കാണ് രോഗം സ്ഥിരീകരിച്ചത്. 29 പേര് മരിച്ചു. ഇതോടെ, ആകെ രോഗം ബാധിച്ചവരുടെ എണ്ണം 90942 ആയി. 1796 ആളുകളാണ് കര്‍ണാടകയില് ഇതുവരെ കൊവിഡ് ബാധിച്ച് മരിച്ചത്. നിലവിൽ 55388 പേരാണ് സംസ്ഥാനത്ത് ചികിത്സയിലുള്ളത്.\nLast Updated 25, Jul 2020, 10:39 PM


വര്‍ക്കേഴ്സ് ഫോറം: ഒബാമ: വാഴ്ത്തുപാട്ടുകൾക്കും അസംബന്ധങ്ങൾക്കും ശേഷം\nകൌതുകകരമായ പുതിയ സംഭവവികാസങ്ങളുടെ പശ്ചാത്തലത്തിൽ ഒബാമയ്ക്ക് പിറകേ തുപ്പലൊലിപ്പിച്ചുകൊണ്ടുള്ള മാധ്യമങ്ങളുടെ പാച്ചിലിനു അറുതിവന്നിരിക്കുന്നു; ഇനി നമ്മുടെ മാധ്യമങ്ങളെ മതിമയക്കിയ ആ സന്ദർശനത്തിന്റെ അനന്തരഫലങ്ങളിൽ ചിലത് പരിശോധിക്കാം.\n“അൻപതിനായിരം തൊഴിലുകൾ സൃഷ്ടിക്കാൻ പോന്ന ആയിരം കോടി ഡോളറുകളുടെ 20 കച്ചവട ഇടപാടുകൾ” - അതായിരുന്നു പ്രസിഡന്റ് ബറാക്ക് ഒബാമയുടെ ഇന്ത്യാസന്ദർശനത്തിന്റെ ആദ്യനാൾ മുതൽ ആവേശത്തോടെ ആവർത്തിക്കപ്പെട്ടിരുന്ന തലക്കെട്ട്. ഈ തൊഴിലവസരങ്ങൾ സൃഷ്ടിക്കപ്പെടുന്നത് അമേരിക്കയിലാണ്, ഇന്ത്യൻ സമ്പത്തുപയോഗിച്ച്. പക്ഷേ നമ്മൾ വളരെ ആവേശഭരിതരായിരുന്നു. ഒരു ചീഫ് എക്സിക്യൂട്ടിവ് വന്നു, തന്റെ ജോലി വൃത്തിയായി ചെയ്തിരിക്കുന്നു; അയാളെ അഭിനന്ദിക്കണമല്ലോ.\nഒരല്പം പശ്ചാത്തലക്കാഴ്ച ഇവിടെ നമ്മെ സഹായിച്ചേക്കും : അൻപതിനായിരം തൊഴിലുകൾ എന്നുപറഞ്ഞാൽ അത് ഡിസംബർ 2007 മുതൽ അമേരിക്കയ്ക്ക് ഓരോ ആഴ്ചയും നഷ്ടപ്പെടുന്ന തൊഴിലുകളുടെ എണ്ണമാണ്. നിരന്തരമായ 140 ആഴ്ചകളിൽ ! ഈ സംഖ്യതന്നെ കഴിഞ്ഞ മൂന്നുവര്‍ഷങ്ങളിലെ അമേരിക്കൻ തൊഴിൽ സ്ഥിതിവിവര ബ്യൂറോയുടെ ഔദ്യോഗിക വെളിപ്പെടുത്തൽ പ്രകാരമുള്ള ഏറ്റവും ചുരുങ്ങിയ കണക്കാണ്. അതേയടിസ്ഥാനത്തിൽ അസോഷ്യേറ്റഡ് പ്രസ് (ഏ.പി) റിപ്പോട്ടുചെയ്യുന്നത് 2007 ഡിസംബർ മുതൽക്കുള്ള 35 മാസത്തിനുള്ളിൽ അമേരിക്കയ്ക്ക് 75 ലക്ഷം തൊഴിലുകൾ നഷ്ടപ്പെട്ടുവെന്നാണ്. എന്നുവച്ചാൽ, ദിനേന ഏകദേശം 7000 തൊഴിലുകൾ. സ്വകാര്യമേഖലാ തൊഴിലവസരങ്ങളിൽ ഏതാനും മാസങ്ങളിലുണ്ടായ ദുർബലമായ മുന്നേറ്റം ഒരു മാറ്റവും ഉണ്ടാക്കിയിട്ടില്ല. ആ തൊഴിലുകളിലെ മുഖ്യപങ്കും 2008 സെപ്തംബറിനിപ്പുറം നഷ്ടപ്പെടുകയാണുണ്ടായത്, ദിവസം 7000 തൊഴിലുകൾ എന്നതിനേക്കാൾ വളരെ വലിയ തോതിലും.\nഈ കണക്കുകൾ തന്നെ തെറ്റാണെന്നും, ഔദ്യോഗികമായി പ്രഖ്യാപിക്കപ്പെട്ട 9.6% എന്ന നിരക്കിനേക്കാൾ വളരെക്കൂടുതലാണ് രാജ്യത്തെ തൊഴിലില്ലായ്മാ നിരക്ക് എന്നും ചില സാമ്പത്തികവിദഗ്ധർ പറയുന്നു. അസോഷ്യേറ്റഡ് പ്രസിന്റെ റിപ്പോട്ടിൽ ഇങ്ങനെ പരാമർശിക്കുന്നു:\n“ഈ ഒക്ടോബറിൽ 1.48 കോടി ആളുകൾ തൊഴിലില്ലാത്തവരായി ഉണ്ടായിരുന്നു. നിലവിൽ പാർട്ട്-ടൈം ജോലികൾ എടുക്കുന്നതും എന്നാൽ മുഴുവൻ സമയ തൊഴിലുകൾ വേണ്ടവരുമായ ആളുകളെയും, തൊഴിൽ തേടുന്നതുതന്നെ ഉപേക്ഷിച്ചവരെയും ചേർക്കുകയാണെങ്കിൽ 2.7 കോടി ആളുകൾ വേണ്ട തൊഴിലില്ലാത്തവരാണെന്ന് (under employed) വരും. ഇത് മൊത്തം തൊഴിൽ‌ശക്തിയുടെ 17% ആണ്.”\nതൊഴിൽ സ്ഥിതിവിവര ബ്യൂറോയുടെ ഔദ്യോഗിക സ്ഥിരീകരണമുള്ള 1.48 കോടി ആളുകളിൽത്തന്നെ 46% ഏതാണ്ട് 27 ആഴ്ചകളോ അതില്‍ക്കൂടുതലോ ആയി ജോലി ഇല്ലാതിരുന്നവരാണ്, 31% പേർ 52 ആഴ്ചകളോ അതിൽക്കൂടുതലോ നാൾ തൊഴിൽ‌രഹിതരായിരുന്നു. ഈ കുഴപ്പത്തിൽ നിന്ന് കരകേറണമെങ്കിൽ അമേരിക്കയ്ക്ക് ഒരു മാസം3ലക്ഷം ജോലികൾ എന്ന തോതിൽ തൊഴിലവസരങ്ങൾ സൃഷ്ടിക്കേണ്ടിവരും. ഇല്ല, 50,000 തൊഴിലുകൾ കൊണ്ട് - അത് സാധ്യമായാൽ തന്നെ - വലിയ മാറ്റങ്ങളൊന്നുമുണ്ടാവില്ല. പക്ഷേ ഒരു തെരഞ്ഞെടുപ്പ് തകർച്ചയ്ക്ക് ശേഷമുള്ള സമയത്ത് ഇതൊരു ശുഭദ്യോതക തലക്കെട്ട് തന്നെയാണ്. പക്ഷേ,,എന്തുകൊണ്ടാണ് ഇത് നമുക്ക് ഇവിടെ ഇതിത്ര പ്രാധാന്യമുള്ളതാകുന്നത് എന്നതാണ് വലിയ ചോദ്യം.\nആയിരം കോടി ഡോളറിന്റെ ഇന്ത്യൻ ധനം ഇന്ത്യയിൽ സൃഷ്ടിക്കാൻ പോകുന്ന തൊഴിലുകളെ മാറ്റിനിർത്താം. ആ 50,000 തൊഴിലുകളിൽ എത്രയെണ്ണം അമേരിക്കയിൽ തന്നെ ഉയർന്നുവരുമെന്നതു പോലും വ്യക്തമല്ല. ശരിക്കും 50,000 തന്നെയുണ്ടാകുമോ എന്നുപോലുമജ്ഞാതം. നിങ്ങളുടെ ചെലവിൽ നടക്കുന്ന ആ നിർമാണത്തിന്റെ നല്ലൊരുപങ്ക് ഇന്ത്യയോ അമേരിക്കയോ അല്ലാതെ മറ്റെവിടെയെങ്കിലുമാവാം ചിലപ്പോൾ സംഭവിക്കുക. നവംബർ2ന്റെ മധ്യകാല തെരഞ്ഞെടുപ്പുകള് കഴിഞ്ഞ് 24 മണിക്കൂർ തികയും മുൻപേ യു.എസ് ഫെഡറൽ റിസർവിന്റെ പ്രഖ്യാപനം വന്നിരുന്നു, 6,00,000 കോടി ഡോളറിന്റെ അമേരിക്കൻ കടബാധ്യത സർക്കാരേറ്റെടുക്കുന്നുവെന്ന് -- കോർപ്പറേറ്റ് അമേരിക്കയ്ക്കുള്ള സമ്മാനം. ആ പണം കൊണ്ട് ഒരു തൊഴിലവസരവും സൃഷ്ടിക്കേണ്ട യാതൊരു ബാധ്യതയും കമ്പനികൾക്കുമേലില്ല. നമ്മുടെ ആയിരം കോടി ഡോളറിൽ (അതെത്ര തുച്ഛമാണെങ്കിൽ പോലും) എത്ര വിഹിതം തൊഴിലവസരങ്ങൾ സൃഷ്ടിക്കാനുപയോഗിക്കപ്പെടുമെന്നോ എത്രവിഹിതം കോർപ്പറേറ്റ് ലാഭമായി പോകുമെന്നോ ഒന്നും ഒരു വ്യവസ്ഥയുമില്ലതാനും.\nമുപ്പതുകളിലെ മാന്ദ്യത്തിനു ശേഷമുള്ള ഏറ്റവും വലിയ സാമ്പത്തിക ദുരന്തം ആരംഭിച്ച വർഷത്തിൽ അമേരിക്കൻ സി.ഇ.ഓമാർ വസൂലാക്കിയത് 1800 കോടി ഡോളറിന്റെ ബോണസുകളാണ്. സാമ്പത്തികത്തകർച്ച തുടങ്ങിയ ശേഷമിന്നോളം 100,000 കോടി ഡോളറിനുമേൽ തുക കോര്‍പ്പറേറ്റുകളുടെ വായകളിലേയ്ക്ക് ഒഴുക്കിയിട്ടുണ്ട്, കാര്യമായ തൊഴിലവസരങ്ങൾ ഒന്നും സൃഷ്ടിക്കപ്പെടാതെ. പിന്നെ എന്ത് തൊഴിലാണ് 1000 കോടി ഡോളർ കൊണ്ടുണ്ടാക്കാൻ പോകുന്നത് ? പക്ഷേ അതിനു ചക്രവ്യൂഹത്തിൽ പെട്ടുഴലുന്ന ഒബാമയുടെ നാട്ടിൽ ഒരു തലക്കെട്ടുണ്ടാക്കാൻ കഴിഞ്ഞിരിക്കണം. അൻപതിനായിരം തൊഴിലുകൾ ! ഒരാഴ്ചയ്ക്കുള്ളതായി ! എല്ലാം നല്ല ഒന്നാന്തരം വിടുവായത്തം. കൌതുകമുണർത്തുന്നത് നമ്മുടെ മാധ്യമങ്ങളുടെ അതിനെപ്രതിയുള്ള ആവേശമാണ്.\nഇതിനേക്കാളൊക്കെ പ്രധാനമായിരുന്നു, ഒബാമയെ അനുഗമിച്ച 200ല്പരം കോർപ്പറേറ്റ് തലവന്മാരുടെ വരവ്. പ്രസിഡന്റ് ഒബാമ, അദ്ദേഹത്തിന്റെ തന്നെ കാഴ്ചപ്പാടിൽ പറഞ്ഞാൽ, കോർപ്പറേറ്റ് അമേരിക്കയുമായുള്ള ബന്ധങ്ങളുടെ പുനർനിർമാണത്തിൽ ഒരു സുപ്രധാന ഘട്ടത്തിലാണത്രെ. സംഘം ചേർന്നുള്ള ഈ പര്യടനത്തിന്റെ ഊഷ്മളതയൊക്കെ അതിന്റെ ഭാഗമാണ് എന്നതാണു വാസ്തവം. നവംബർ 3ലെ ഒബാമയുടെ പേക്കിനാവിനും മുൻപേ തന്നെ ഈ ചിത്രം സുവ്യക്തമായിരുന്നു. ഒബാമ കോർപ്പറേറ്റ് ലോകത്തെയും വാൾ സ്ട്രീറ്റിനെയും ശത്രുക്കളാക്കിക്കഴിഞ്ഞെന്നും അമേരിക്കയെ ഒരാൾക്ക് അങ്ങനെ ഭരിക്കാൻ ആവില്ലെന്നും മുഖ്യധാരാ യു.എസ് മാധ്യമങ്ങൾ വാദിക്കുന്നു. യഥാര്‍ത്ഥത്തിൽ, സെപ്തംബർ 2008ന്റെ സാമ്പത്തികത്തകർച്ചയുടെയും അതിൽ വാൾ സ്ട്രീറ്റിനും ബാങ്കുകൾക്കും ഉണ്ടായിരുന്നപങ്കിന്റെയും പശ്ചാത്തലത്തിൽ, ആളുന്ന ബഹുജനരോഷത്തിനിടെയാണ് മി. ഒബാമ അധികാരത്തിലേക്ക് തെരഞ്ഞെടുക്കപ്പെട്ടത് (എതിരാളി മക്കെയിന് റോയ്ട്ടേഴ്സ് - സൊഗ്ബി പോൾ പ്രകാരം ഓഗസ്റ്റ് അന്ത്യത്തിൽ5പോയിന്റിന്റെ ലീഡ് ഉണ്ടായിരുന്നു). എന്നിട്ടും അദ്ദേഹം വാൾ സ്ട്രീറ്റിലെയും ബാങ്കുകളിലെയും കുറ്റക്കാരെ പോറലേൽക്കാതെ രക്ഷപ്പെടാൻ അനുവദിച്ചുവെന്നു മാത്രമല്ല, സാമ്പത്തികമാന്ദ്യത്തിൽ നിന്നുള്ള “കരകയറ്റ”ത്തിന്റെ തിരക്കഥയെഴുതാനും അവരെത്തന്നെ ഏൽ‌പ്പിച്ചു. സാമ്പത്തികരക്ഷാ നടപടികളുടെ പേരിൽ ഒഴുക്കിയ ദശലക്ഷക്കണക്കിനു ഡോളർ പണം ബോണസുകളിലും അതിസമ്പന്നരുടെ റിസോർട്ടുകളിലെ എക്സിക്യൂട്ടിവ് മീറ്റിംഗുകളിലുമായി അപ്രത്യക്ഷമായിക്കൊണ്ടിരുന്നപ്പോഴാണ് ഇത്.\nകൌണ്ടർപഞ്ച് ഡോട്ട് ഓർഗിലെ അലക്സാൻഡർ കോക്ബേൺ പറയുന്നതനുസരിച്ച് അതിവേഗത്തിലുള്ള കോർപ്പറേറ്റനുകൂല നടപടികളും മെഡിക്കെയർ, സാമൂഹികസുരക്ഷ സംവിധാനം തുടങ്ങിയവയെ അപകടത്തിലാക്കാനുള്ള ശ്രമങ്ങളും ഒബാമയുടെ തന്നെ അടിസ്ഥാന പിന്തുണക്കാരായ സംഘടിത തൊഴിലാളികളെയും കറുത്തവർഗ്ഗക്കാരെയും അകറ്റാനേ ഉപകരിക്കൂ. എന്നിട്ടും ഒബാമയുടെ വലതുപക്ഷാഭിമുഖ്യം ഇടതടവില്ലാതെ തുടരുന്നു. അദ്ദേഹത്തിന്റെ മുഖ്യ സാമ്പത്തികോപദേഷ്ടാവായ ലാറി സമ്മഴ്സിന്റെ വിടവാങ്ങൽ കൂടുതൽ കോർപ്പറേറ്റനുകൂല പകരക്കാരെ തേടുന്നതിലേക്കാണ് നയിച്ചത്. “കോർപ്പറേറ്റ് അമേരിക്കയുമായുള്ള പ്രസിഡന്റിന്റെ തകർന്ന ബന്ധം പുനരുദ്ധരിക്കാൻ കെല്പുള്ള ആരെയെങ്കിലും നിയമിക്കാനാണ് വൈറ്റ് ഹൌസ് കിണഞ്ഞുശ്രമിക്കുന്നത്” എന്നാണ് നവംബർ 17നു ദ് വാഷിംഗ്ടൻ പോസ്റ്റ് റിപ്പോട്ട് ചെയ്തത്.\nഇരുനൂറില്പരം കോർപ്പറേറ്റ് തലവന്മാരുടെ പട സ്വാഭാവികമായും ഈ “പുനരുദ്ധാരണ” പ്രക്രിയയുടെ ഭാഗമാണ്. അതായിരുന്നു സന്ദർശനത്തിന്റെ പ്രാധാനോദ്ദേശ്യം. നാട്ടിൽ “അദ്ദേഹം ഗൌനിക്കുന്നുണ്ട് ” എന്നൊരു നല്ല വാർത്താശീർഷകം; അമേരിക്കക്കാരന്റെ പൊതുകരം കെട്ടിയ കാശുകൊണ്ട് കോർപ്പറേറ്റ് അമേരിക്കയുടെ പേരിലൊരു രാജകീയ ബിസിനസ് യാത്രയും. തിർച്ചയായും കോർപ്പറേറ്റ് തലവന്മാർ അവരുടെ കാശിനാണ് യാത്രചെയ്തുവന്നത്. പക്ഷേ, അമേരിക്കൻ പ്രസിഡന്റ് പെരുമ്പറമുഴക്കാനില്ലായിരുന്നെങ്കിൽ അവർക്ക് ഒറ്റയ്ക്ക് ഇത്രയേറെ സ്വാധീനമുണ്ടാക്കാനാവുമായിരുന്നില്ല. ഭൌതികമായ ഫലങ്ങൾ ചുരുളഴിഞ്ഞുവരാൻ സമയമെടുക്കുമെങ്കിലും.\nതലക്കെട്ടുകളെയും ചാനൽ സംപ്രേഷണസമയത്തെയും അപഹരിച്ച മറ്റൊരു വാർത്ത ഇന്ത്യയ്ക്ക് ഐക്യരാഷ്ട്രസഭാ സുരക്ഷാസമിതിയിൽ സ്ഥിരാംഗത്വം നേടിത്തരുന്നതിൽ ഒബാമയുടെ “പിന്തുണ”യെപ്പറ്റിയുള്ളതാണ്. അമേരിക്കയുടെ സർട്ടിഫിക്കറ്റ് കിട്ടാനുള്ള ഇന്ത്യൻ ഉപരിവർഗ്ഗത്തിന്റെ വ്യഗ്രതയെ വച്ചു കളിക്കുമ്പോൾ തീർച്ചയായും അത് ഫലപ്രദമാണല്ലോ. ഒബാമയുടെ “പിന്തുണ” കിട്ടി എന്ന് പറയപ്പെടുന്ന ആ പ്രസംഗത്തിൽ ആകെ രണ്ടേ രണ്ട് വരിയാണ് സുരക്ഷാസമിതിയിലെ ഇന്ത്യയെപ്പറ്റിയുള്ളത്. അതിലൊന്നിൽ സ്ഥിരാംഗത്വത്തിന്റെ കാര്യവും പരാമർശിക്കപ്പെട്ടു.\nഇതിൽ അദ്ദേഹത്തിന്റെ ആദ്യവാചകം: “യു.എൻ സുരക്ഷാസമിതിയിൽ സ്ഥാനമുറപ്പിക്കാൻ തയ്യാറെടുക്കുന്ന ഇന്ത്യയെ നാം സ്വാഗതം ചെയ്യുന്നു”. യു.എൻ സമിതിയിലേക്ക് തെരഞ്ഞെടുക്കപ്പെട്ട സ്ഥിരമല്ലാത്ത അംഗം എന്ന നിലയ്ക്ക് ഇന്ത്യ ജനുവരി 15 മുതൽക്കേ തന്നെ ചെയ്യുന്നകാര്യമാണിത്. രണ്ടാമത്തെ വാചകം : “അതുകൊണ്ടുതന്നെ എനിക്കിപ്പോൾ പറയാം, വരും വർഷങ്ങളിൽ ഒരു സ്ഥിരാംഗമായി ഇന്ത്യയും കൂടി ഉൾപ്പെടുന്ന ഒരു നവീകരിക്കപ്പെട്ട യു.എസ് സുരക്ഷാ സമിതിയെ ഞാൻ പ്രതീക്ഷിക്കുന്നുവെന്ന്”. ഈ വാചകം വരുന്നത് “കാര്യശേഷിയുള്ളതും ഫലപ്രദമായതും വിശ്വാസ്യതയുള്ളതും നിയമസാധുത്വമുള്ളതും” ആണെന്ന് അമേരിക്ക അംഗീകരിച്ച ഒരു ഐക്യരാഷ്ട്ര സഭ ഉണ്ടാവണമെന്ന വാചകത്തിനു ശേഷമാണ്. എന്നുവച്ചാൽ, യുഗങ്ങൾക്കപ്പുറത്തുള്ള ഈ പരിഷ്കാരങ്ങൾക്ക് ശേഷം ഒബാമയ്ക്ക് ഇൻഡ്യയെ ഒരു സ്ഥിരാംഗമായി സുരക്ഷിതമായി കാണാമെന്ന് (സുപ്രധാന ഐക്യരാഷ്ട്രസഭാ പരിഷ്കാരങ്ങൾ എന്നതു കൊണ്ട് ഉദ്ദേശിക്കപ്പെടുന്നത് സ്ഥിരാംഗത്വം എന്ന പരിപാടി തന്നെ നിര്‍ത്തലാക്കലോ സുരക്ഷാ സമിതിയംഗങ്ങൾക്കുള്ള വീറ്റോ ചെയ്യാനുള്ള അധികാരം ഇല്ലാതാക്കലോ ആണെന്നാണ് ചിലർ പറയുന്നത്, അതു വേറേ കഥ).\nതൊഴിലവസര സൃഷ്ടി അതിപ്രധാനമാണെന്ന ധാരണ മാധ്യമങ്ങളിലൂടെ പ്രക്ഷേപണം ചെയ്തുകൊണ്ടിരുന്നതിന്റെ ക്രെഡിറ്റ് തീർച്ചയായും ഒബാമയ്ക്ക് കൊടുക്കാം. എന്നാൽ അമേരിക്കയിലേതിനേക്കാൾ കൂടുതൽ കാലമായി അതിലും വഷളായ തൊഴിൽ പരിതസ്ഥിതി നിലനിൽക്കുന്ന ഇന്ത്യയിലെ മാധ്യമങ്ങൾ പക്ഷേ ഒരിക്കൽ പോലും തൊഴിലിന്റെ കാര്യം മിണ്ടിയില്ല. അമേരിക്കയിലെ അൻപതിനായിരം തൊഴിലവസരങ്ങളെപ്പറ്റി ഉരുക്കഴിച്ചുകൊണ്ടിരുന്ന മാധ്യമ അവതാരകർക്ക് സ്വന്തം നാട്ടിലെ തൊഴിൽ പരിതോവസ്ഥയെപ്പറ്റി ഒരു ചുക്കും അറിയുമായിരുന്നില്ല. എത്ര ദശലക്ഷം ആളുകൾക്ക് കഴിഞ്ഞ പതിറ്റാണ്ടിനിടെ തൊഴിലും ജീവസന്ധാരണോപാധികളും നഷ്ടപ്പെട്ടെന്നോ, മർമ്മപ്രധാനമായ മേഖലകളിൽ എത്ര ശുഷ്കമായ തൊഴിലവസരസൃഷ്ടിയാണു നടക്കുന്നതെന്നോ, മഹാരാഷ്ട്ര പോലൊരു സംസ്ഥാനത്തു മാത്രം സാമ്പത്തികമാന്ദ്യത്തിനും 36 മാസം മുൻപേ തന്നെ 20 ലക്ഷം ആളുകൾക്ക് തൊഴിലില്ലാതായി എന്നോ, പതിനായിരക്കണക്കിനു തൊഴിലാളികളെ പിരിച്ചുവിട്ടുകൊണ്ടിരുന്നപ്പോഴും “സാമ്പത്തികോത്തേജന” പാക്കേജിന്റെ രൂപത്തിൽ ലക്ഷക്കണക്കിനു കോടി രൂപ വസൂലാക്കാൻ “മാന്ദ്യ”ത്തെ ഉപയോഗിച്ചിരുന്നുവെന്നോ അവര്‍ക്കറിയുമായിരുന്നില്ല. അതിനിടെ മിഷേൽ ഒബാമയുടെ “നൃത്തം” എല്ലാവരെയും അത്ഭുതപ്പെടുത്തി. നിരീക്ഷകരിലൊരാൾ പറയുന്നുണ്ടായിരുന്നു, അതാണ് “സന്ദർശനത്തിന്റെ യഥാർത്ഥ വിജയഗാഥ”യെന്ന് (ആയിരിക്കണം, അതിന്റെ ബാക്കി വച്ചുനോക്കുമ്പോൾ).\nആണവക്കരാർ ചർച്ചയുടെ വിശദാംശങ്ങളും, മുമ്പൈ ഭീകരാക്രമണത്തിന്റെ നല്ലൊരു പ്രതീകം പോലുമല്ലാത്ത ആഢംബര ഹോട്ടലായ താജിനു മുന്നിലെ ഫോട്ടോയെടുപ്പുചടങ്ങും മാറ്റിവച്ചാൽ ഒബാമാ സന്ദർശനമെന്നത് അദ്ദേഹത്തിന്റെ സ്വന്തം നാട്ടിലെ “തൊഴിലവസര” വാർത്തകളും പുതിയ ചന്തയ്ക്കായുള്ള കോർപ്പറേറ്റ് അന്വേഷണവും മാത്രം ഉദ്ദേശിച്ചായിരുന്നു. അതാകട്ടെ ഒബാമയുടെ കാഴ്ചപ്പാടും താല്പര്യവും വച്ചുനോക്കുമ്പോൾ തികച്ചും യുക്തിസഹവും. ആ സന്ദർശനം റിപ്പോട്ട് ചെയ്ത നമുക്ക് എന്തു യുക്തിയുണ്ടായിരുന്നു അതിൽ ? ഈ കളിയിൽ ഭാഗമാകാൻ വെമ്പിയ, റിപ്പോട്ടു ചെയ്യുക എന്നതിനപ്പുറം അതിനെ വാഴ്ത്താനും പുകഴ്ത്താനും പോയ, മാധ്യമങ്ങൾക്ക് എന്തു യുക്തിയുണ്ടായിരുന്നു? നമുക്ക് കരാറുകളിൽ എന്തു നേട്ടമുണ്ടായിരുന്നു എന്ന് പരിശോധിക്കുന്നതിൽ പരാജയപ്പെട്ടവർക്ക് എന്തു യുക്തിയുണ്ട് ? അതോ, ലോകരാഷ്ട്രങ്ങളുടെ അധികാരശ്രേണികളിലിടം തേടാൻ ഉന്തിത്തള്ളുന്ന ഇന്ത്യൻ വരേണ്യവർഗ്ഗത്തിന്റെ ചോദനകൾ തന്നെയാണോ മുഖ്യധാരാമാധ്യമങ്ങളും പങ്കുവയ്ക്കുന്നത് ?\nപി. സായ്നാഥ് എഴുതിയ 'Obama: after the gush and the drool' എന്ന ലേഖനത്തിന്റെ സ്വതന്ത്ര പരിഭാഷ\nLabels: ഒബാമ, രാഷ്ട്രീയം, സാമ്പത്തികമാന്ദ്യം\n“അൻപതിനായിരം തൊഴിലുകൾ സൃഷ്ടിക്കാൻ പോന്ന ആയിരം കോടി ഡോളറുകളുടെ 20 കച്ചവട ഇടപാടുകൾ” - അതായിരുന്നു പ്രസിഡന്റ് ബറാക്ക് ഒബാമയുടെ ഇന്ത്യാസന്ദർശനത്തിന്റെ ആദ്യനാൾ മുതൽ ആവേശത്തോടെ ആവർത്തിക്കപ്പെട്ടിരുന്ന തലക്കെട്ട്. ഈ തൊഴിലവസരങ്ങൾ സൃഷ്ടിക്കപ്പെടുന്നത് അമേരിക്കയിലാണ്, ഇന്ത്യൻ സമ്പത്തുപയോഗിച്ച്. പക്ഷേ നമ്മൾ വളരെ ആവേശഭരിതരായിരുന്നു. ഒരു ചീഫ് എക്സിക്യൂട്ടിവ് വന്നു, തന്റെ ജോലി വൃത്തിയായി ചെയ്തിരിക്കുന്നു; അയാളെ അഭിനന്ദിക്കണമല്ലോ\nപതിവുപോലെ, ഇതിലെ യുക്തിയെക്കുറിച്ചോക്കെ സായിനാഥിനേപ്പോലെയുള്ളവര്‍ക്ക് മാത്രമേ ആശങ്കയുണ്ടാകാന് വഴി കാണുന്നുള്ളു. ബാക്കിവരുന്ന ബഹുഭൂരിപക്ഷം മാധ്യമ കേസരികള്‍ക്കും ഇതൊക്കെ, ജീവിതകാലത്തൊരിക്കല് മാത്രം വീണു കിട്ടുന്ന അസുലഭ ബീറ്റുകളല്ലേ? കുട്ടികളുടെ ചോദ്യങ്ങള്‍ക്ക് ഉരുളക്കുപ്പേരി പോലെ മറുപടി കൊടുക്കുന്ന ഒരു മുന്തിയ ആഫ്രോ അമേരിക്കന് രാഹുല് ഗാന്ധിയെയും പോങ്ങച്ച സഞ്ചിയുമായി അങ്ങാടി ചുറ്റുകയും, കുട്ടികള്‍ക്കൊത്ത് നൃത്തച്ചുവട് വെക്കുകയും ചെയ്യുന്ന 'കറുത്ത' മദാമ്മയെയും, ജെയിംസ് ബോണ്ട് സിനിമകളെ വെല്ലുന്ന അത്യന്താധുനിക സുരക്ഷാകവചവാഹനങ്ങളെയും ഒക്കെ കണ്ട് അവര് കോള്'മയിര്' കൊള്ളും. അത്ര തന്നെ. അവര്‍ക്കെന്തു യുക്തി? എന്ത് തൊഴിലവസരം? എന്തിന്ത്യ?


ഉന്നാവ് കേസ്; വിധി ഇന്ന് - india news | Alapuzhavartahakal.com\nFri, Apr 23 202103:52 AM\nഉന്നാവ് കേസ്; വ...\nPublished: Dec 16 ,2019\nന്യൂഡല്‍ഹി : ബിജെപി എംഎല്‍എ ആയിരുന്ന കുല്‍ദീപ് സെന്‍ഗാര് പ്രതിയായ ഉന്നാവ് കേസിലെ വിധി കോടതി ഇന്ന് പറയും. കഴിഞ്ഞ ഓഗസ്റ്റ് അഞ്ചിന് തുടങ്ങിയ വിചാരണ ഡിസംബര് രണ്ടിനാണ് അവസാനിച്ചത്.\nകുല്‍ദീപ് സെന്‍കാറടക്കം കേസില് പിന്‍പത് പ്രതികളാണുള്ളത്. ബലാത്സംഗം, ഗൂഢാലോചന, തട്ടികൊണ്ട് പോകല് തുടങ്ങിയ വകുപ്പുകളാണ് ഇവര്‍ക്കെതിരെ ചുമത്തിയിരിക്കുന്നത്. പ്രായപൂര്‍ത്തിയാകാത്ത കുട്ടിയെ 2017ലാണ് എംഎല്‍എയും സംഘം പീഡിപ്പിച്ചത്.


ചേരമാന് പെരുമാളും പ്രവാചകനും | Mohammed Nabi\nBy പി.കെ മുഹമ്മദ് കുഞ്ഞി\nഇസ്‌ലാംമത പ്രവാചകന്നും അനുയായികള്‍ക്കും ഇന്ത്യയും ഇന്ത്യക്കാരും സുപരിചിതമായിരുന്നു എന്നതിന് തെളിവുകളുണ്ട്. ഇന്ത്യന് കച്ചവടക്കാര് അറേബിയയിലെ ദാബയിലും ഉക്കാളിലും നടക്കാറുള്ള വാര്‍ഷികമേളകളിലും ചന്തകളിലും പങ്കെടുക്കാറുണ്ടായിരുന്നു. ദാബയില് താന് പോയിട്ടുണ്ടെന്നു പ്രവാചകന് പറഞ്ഞതായി ഇബ്‌നുഹംബല് രേഖപ്പെടുത്തിയിട്ടുണ്ട്. അവിടെ കണ്ടവരുടെ മുഖഛായ ഓര്‍ത്താവണം ബല്‍ഹാരിസ് ഗോത്രക്കാരെ കണ്ടപ്പോള് ‘ഇന്ത്യക്കാരെപ്പോലെ തോന്നുന്ന ഇവരാരാണെ’ന്ന് പ്രവാചകന് അന്വേഷിച്ചത്. യമന്‍കാരനായ അബൂഹുറയ്‌റ പ്രവാചകന് ‘നമുക്ക് ഇന്ത്യയിലേക്കുള്ള ഒരു യാത്ര വാഗ്ദാനം ചെയ്തിരുന്നു’ എന്നു പറയാറുള്ളതായി ഇബ്‌നുഹംബല് രേഖപ്പെടുത്തിയിട്ടുണ്ട്. ‘അതില് ഞാന് നശിച്ചാല് ഉത്തമനായ ഒരു രക്തസാക്ഷിയാവും. സുരക്ഷിതനായി തിരിച്ചുവന്നാലോ സ്വതന്ത്രനായ അബൂഹുറയ്‌റയായി വിരാജിക്കും.’1\nവിശുദ്ധ ഖുര്‍ആനിലെ ദുല്‍കിഫിലി(കിഫിലയില്‍നിന്നുള്ള ഒരാള്)യിലെ പ്രവാചകനെ പറ്റിയുള്ള പരാമര്‍ശം കപിലവസ്തുവെപ്പറ്റിയാണെന്ന് വ്യാഖ്യാനിക്കുന്നവരുണ്ട്.2 കപിലവസ്തു ഗൗതമ ബുദ്ധന്റെ ജന്മദേശമാണല്ലോ. കപില അറബീകരിച്ചതാണ് ‘കിഫിലി’യെന്നാണ് അവരുടെ നിഗമനം. മറ്റൊരു വ്യാഖ്യാനം ‘കിഫിലി’യുടെഅര്‍ഥം ‘സംവര്‍ദ്ധന’മാണെന്നതിനെ ആധാരപ്പെടുത്തിയാണ്. ഗൗതമന്റെ പിതാവ് ശുദ്ധോദനനെയാണത് സൂചിപ്പിക്കുന്നതെന്നു പറയപ്പെടുന്നു.\nവിശുദ്ധ ഖുര്‍ആന് സൂറഃ 95-ല് ”അത്തിമരത്തിനരികിലും ഒലിവുമരത്തിനരികിലും സീനായ് മലയിലും ഈ അനുഗൃഹീത പട്ടണത്തിലു’മെന്ന് പ്രസ്താവിച്ചിട്ടുണ്ട്. ഒലിവ് മരം ക്രിസ്തുവുമായും (ഈസാനബി), സീനായ് മല മോശയുമായും (മൂസാ നബി) ബന്ധപ്പെട്ടതാണ്. അനുഗൃഹീത പട്ടണം മക്ക തന്നെ. കാടന് അത്തിമരമാണ് ബോധിവൃക്ഷം. ഗൗതമന് ജ്ഞാനോദയമുണ്ടായത് ബോധിവൃക്ഷത്തണലില് വെച്ചാണെന്നാണല്ലോ പറയപ്പെടുന്നത്. ആ നിലയില് അത്തിമരമെന്ന പരാമര്‍ശം ബുദ്ധനെ സംബന്ധിച്ചാണെന്നനുമാനിക്കേണ്ടിയിരിക്കുന്നു.”\nതന്റെ സുവിശേഷം പൂര്‍ത്തിയാക്കാന് മൈത്രേയ (ഢമൃശമി േങലേേശ്യമ) അവതരിക്കുമെന്ന ബുദ്ധവചനവും ശ്രദ്ധേയമാണ്. ‘എല്ലാവരോടും ദയ’ എന്നാണ് മൈത്രേയയുടെ പൊരുള്. ‘അങ്ങു പോയി കഴിഞ്ഞാല്?’ ആനന്ദന് അന്വേഷിച്ചു. ഞാന് ആദ്യത്തേതോ അവസാനത്തേതോ അല്ല. ‘പരിശുദ്ധനും വിജ്ഞനുമായ ബുദ്ധന്’3 വരുമെന്ന (ഗോസ്പല് ഓഫ് ബുദ്ധ) ബുദ്ധവചനം സൂചിപ്പിക്കുന്നത് മുഹമ്മദ് നബിയുടെ ജനനത്തെ പറ്റിയാണെന്ന് പറയപ്പെടുന്നു. കേരളത്തില് ക്രൈസ്തവരെയും ഇസ്‌ലാംമതക്കാരെയും ‘ബൗദ്ധന്മാര്’ എന്നാണല്ലോ വിളിച്ചുവന്നത്. അവരുടെ ആരാധനാലയങ്ങളാവട്ടെ ബൗദ്ധവിഹാരങ്ങളെ വിളിച്ചിരുന്ന ‘പള്ളി’ എന്ന പേരുകൊണ്ടാണ് വിശേഷിപ്പിച്ചിരുന്നതും. ബൗദ്ധ ദേവാലയങ്ങള്‍ക്ക് വിട്ടുകൊടുത്ത സ്ഥാവരവസ്തുക്കളെ തിരിച്ചറിയാന് അവയെ ‘പള്ളിച്ചന്ത’മെന്നും ‘പള്ളിപ്പുറ’മെന്നും പഴയ ശാസനങ്ങളില് നാമകരണം ചെയ്തു കാണുന്നു. ‘എഴുത്തുപള്ളിക്കൂടം’, ‘പള്ളിക്കൂടം’ എന്നീ പേരുകള് കേരളത്തില് അധ്യായനശാലകള്‍ക്കുണ്ട്. ഇത്രയധികം പേരുകളില് പള്ളി ശബ്ദം കാണുന്നത് യാദൃഛികമാകാനിടയില്ല.4 ഇസ്‌ലാം മതവും ബുദ്ധമതവും തമ്മിലുള്ള ബന്ധത്തിന്റെ അടിവേരിനെപ്പറ്റി വേദേതിഹാസപടുക്കള് ബോധവാന്മാരായിരുന്നു എന്നുതന്നെ അനുമാനിക്കണം. ‘ഒരു പ്രവാചകനില്ലാത്ത ഒരു സമുദായവുമില്ല’ എന്നു വിശുദ്ധ ഖുര്‍ആന് വ്യക്തമാക്കിയിട്ടുണ്ട്. അവരാരൊക്കെയാണെന്നു പറയാനാവില്ലെങ്കിലും ശ്രീബുദ്ധന് അത്തരം പ്രവാചകരില് ഒരാളാണെന്ന് വിശ്വസിക്കാന് പല ന്യായങ്ങളുമുണ്ടെന്ന5 ഇസ്‌ലാംമത പണ്ഡിതന്മാരുടെ അഭിപ്രായവും ശ്രദ്ധേയമാണ്.\nവിശുദ്ധ ഖുര്‍ആനില് (20:85-97) ജനങ്ങളെ വഴിപിഴപ്പിച്ച ഒരു ‘സാമിരി’യെപ്പറ്റി പ്രതിപാദിച്ചിട്ടുണ്ട്. ഈ സാമിരി ബൈബിളിലെ ശമര്യക്കാരനാവാന് വഴിയില്ല. മോശ (മൂസ്സ)ക്കുശേഷമാണല്ലോ യേശുവും (ഈസ) ബൈബിളും അവതരിച്ചത്. മോശ ദൈവാനുഗ്രഹത്താല് ”വെളിച്ചവും നേതൃത്വവും നല്‍കി. പക്ഷേ, അവര് സാമിരി എന്നു പറയപ്പെടുന്ന ഒരാളുടെ നേതൃത്വത്തില് കലാപം ചെയ്തു. അവരുടെ സ്വര്‍ണാഭരണങ്ങളുരുക്കി അവനൊരു വിഗ്രഹമുണ്ടാക്കി. ജീവനോ ശക്തിയോ ഇല്ലാത്ത ആ സാധനം അവര്‍ക്കാരാധിക്കാന് വേണ്ടിയായിരുന്നു. മോശ ആ വിഗ്രഹം നശിപ്പിച്ചു. ജനങ്ങളെ വഴിപിഴപ്പിച്ച ആ മനുഷ്യനെ ശപിച്ചു.” ഈ സാമിരിയെന്ന പദത്തിന്നാധാരം ഈജിപ്ഷ്യനില് ഷെവര് (അപരിചിതന്; വിദേശി) എന്നാണെന്ന് സര് ഇ.എ. വാലിസ്ബഡ്ജിന്റെ ഋഴ്യുശേമി ഒശലൃീഴഹ്യുവശര ഉശരശേീിമൃ്യ (1920 പേജ് 85)യില്‍നിന്നു മനസ്സിലാക്കാം. ഹിബ്രുവില് ഷെവറിനു കാവല്‍ക്കാരന് എന്നാണര്‍ഥം. അറബിയില് ‘സമിര്’ രാത്രി ഉറക്കമൊഴിക്കുന്നവനുമാണ്.6\nഖലീഫ അലിയുടെ കാലത്ത് ബസറയിലെ ഖജനാവ് കാത്തിരുന്നത് ഇന്ത്യക്കാരനാണെന്നു പറയപ്പെടുന്നുണ്ടല്ലോ. ഈ കാവല്‍ക്കാരെ ശത്രുക്കള് കൊന്നു എന്നും അങ്ങനെ ഇസ്‌ലാമിനുവേണ്ടി ആദ്യം രക്തസാക്ഷികളായ ഇന്ത്യക്കാര് അവരായിരുന്നു എന്നും ‘മുറൂജുദ്ദഹബില്’7 ‘മസ്ഊദി’ രേഖപ്പെടുത്തിയിട്ടുണ്ട്. മോശ(മൂസ)യുടെ കാലത്തും ഇത്തരം ‘വിദേശികളോ’ ‘അപരിചിതരോ ‘കാവല്‍ക്കാരോ’ ഉണ്ടായിരിക്കാമല്ലോ. അത്രയുമല്ല, ഗായത്രി അഭ്യസിക്കാനും ബ്രാഹ്മണരോടൊപ്പം ഭക്ഷണം കഴിക്കാനും അര്‍ഹരാകുന്നതിനു വേണ്ടി സ്വര്‍ണ പശുവിന്റെ അകത്ത് പ്രവേശിക്കുന്ന ഒരു പതിവ് സാമൂതിരി രാജാക്കന്മാര്‍ക്കുണ്ടായിരുന്നു. ‘ഹിരണ്യഗര്‍ഭം’ എന്നാണീ ചടങ്ങിന് പേര്. ആ ചടങ്ങും വിഗ്രഹാരാധനയുമായി ബന്ധപ്പെടുത്തിയാവാം വിശുദ്ധ ഖുര്‍ആനിലെ വിശദീകരണം.8 ‘അയിത്ത’ത്തെ (ലാമിസാസ)പറ്റി പറയുന്നതുകൊണ്ട് സംശയം അസ്ഥാനത്തല്ലെന്നു കരുതണം.\nവിശുദ്ധ ഖുര്‍ആന് (26/196) പുരാണങ്ങളെപ്പറ്റി പരാമര്‍ശിക്കുന്നതും ശ്രദ്ധാര്‍ഹമാണ്. ഹിന്ദുക്കള്‍ക്കാണ് ദൈവികമായി കരുതപ്പെടുന്ന പുരാണങ്ങളുള്ളത്. അതുപോലെ വേദങ്ങളും. വേദങ്ങളുടെ പിതാവ് ബ്രഹ്മാവാണല്ലോ.\n”അബ്‌റഹാമിന്റെ ഗ്രന്ഥങ്ങളെ പറ്റിയുള്ള പരാമര്‍ശങ്ങള് (ഖുര്‍ആനില്) ശ്രദ്ധിച്ചാല് ബ്രഹ്മാവും അബ്‌റഹാമും തമ്മില് സാമ്യമുണ്ടെന്ന സംശയം ജനിക്കാം. ബൈബിളിലെ ദൈവത്തിന്റെ യുദ്ധപുരാണങ്ങള് മഹാഭാരതവും ഭഗവത്ഗീതയുമാണോ എന്ന ചോദ്യം ഉന്നയിക്കപ്പെടാനും ഇടയുണ്ട്.”9\nഅബ്‌റഹാമിന്റെയും ശ്രീരാമന്റെയും ജീവിതങ്ങള് തമ്മിലും പൊരുത്തം കാണാം. അബ്രഹാമിനെ പിതാവ് നാടുകടത്തിയതാണ്. ശ്രീരാമന് പിതാവിന്റെ ശപഥം പാലിക്കാനാണല്ലോ വനവാസം ചെയ്തത്. രാവണന് സീതയെ അപഹരിച്ചു. അബ്‌റഹാമിന്റെ ഭാര്യ സാറയെയും രാജാവ് കവര്‍ന്നെടുക്കുകയാണ്. സാറ തിരിച്ചെത്തിയത് ഇസ്മാഈലിന്റെ അമ്മായാവന് ഭാഗ്യമുണ്ടായ ഹാജറിനോടൊപ്പമാണ്. സീത അഗ്നിപരീക്ഷയിലൂടെയാണ് പതിവ്രതയാണെന്നു തെളിയിച്ചത്. അബ്രഹാമും അഗ്നിയെ അതിജീവിക്കുന്നുണ്ട്. ബൈബിളില് അബ്‌റാം എന്നാണ് അബ്‌റഹാമിനെ ആദ്യം വിളിച്ചിരുന്നതെന്നു കാണുന്നു. പ്രവാചകനായ ശേഷമാണ് അബ്‌റഹാം (രാജ്യങ്ങളുടെ പിതാവ്) ആയത്.\nഅഥര്‍വവേദത്തില് മുഹമ്മദ് നബിയെപ്പറ്റി പരാമര്‍ശിച്ചിട്ടുണ്ടെന്ന് സംശയിക്കപ്പെടുന്നു. മുഹമ്മദ് എന്നാല് വാഴ്ത്തപ്പെട്ടവന് എന്നാണല്ലോ അര്‍ഥം. വരാനിരിക്കുന്ന അവതാരം ‘വാഴ്ത്തപ്പെട്ടവനും അഭിനന്ദിക്കപ്പെടുന്നവനു’മാണെന്നും ‘അവന്റെ വാഹനം-സ്വര്‍ഗത്തെ സ്പര്‍ശിക്കാന് പോലും വേഗതയാര്‍ന്ന ഒട്ടകങ്ങളാണ് വലിയ്ക്കുകയെന്നും സൂചിപ്പിച്ചിട്ടുണ്ട്’.10 വിഷ്ണുപുരാണം 24-ാം അധ്യായത്തില് വേദങ്ങള് ഉദ്‌ബോധിപ്പിച്ച ആചാരങ്ങളും നിയമത്തിന്റെ വ്യവസ്ഥകളും ഏതാണ്ടില്ലാതാകുകയും ഇരുളടഞ്ഞ യുഗം സമീപിക്കുകയും ചെയ്യുമ്പോള് ദൈവത്തിന്റെ അവസാനത്തെ അവതാരം ഒരു യോദ്ധാവിന്റെ രൂപത്തിലുണ്ടാവുമെന്ന് പ്രസ്താവിച്ചിട്ടുണ്ട്. സംഫാല ദ്വീപില് (ടമായവമഹമ ഉശു) മണല് ദ്വീപില് ഒരു പ്രമുഖ കുടുംബത്തിലാണ് അവതരിക്കുക. വിഷ്ണുദാസനെ (ദൈവദാസന്)ന്നായിരിക്കും പിതാവിന്റെ പേര്. അമ്മ സോമവതി (വിശ്വസ്ത) ആയിരിക്കും എന്ന് രേഖപ്പെടുത്തിയിട്ടുണ്ട്. അബ്ദുല്ലയുടെ അര്‍ഥം ദൈവദാസനെന്നാണ്. ആമിനയുടേത് വിശ്വസ്തയെന്നും അനുമാനിക്കാം. നബിയുടെ മാതാപിതാക്കന്മാര് അവരാണല്ലോ. വിശുദ്ധ ഖുര്‍ആനിലെയും അഥര്‍വ വേദത്തിലെയും വിവരണങ്ങള്‍ക്ക് തമ്മില് വളരെയേറെ സാമ്യം കാണിക്കാം. ഒരുദാഹരണമിതാ: വിശുദ്ധ ഖുര്‍ആന് 58:7-ല് ദൈവത്തിന്റെ മഹത്വങ്ങള് വിവരിക്കുന്നതിങ്ങനെയാണ്: ”ആകാശങ്ങളിലും ഭൂമിയിലുമുള്ളതെല്ലാം അല്ലാഹു അറിയുന്നു എന്ന വസ്തുത നീ കാണുന്നില്ലേ? മൂന്നു പേര് കുശു കുശുക്കുമ്പോള് നാലാമാനായി അവന് ഉണ്ടാകുന്നു. അഞ്ചു പേര് അടക്കം പറയുമ്പോള് ആറാമതായി അവന് ഉണ്ടാകുന്നു. കുറഞ്ഞാലും അധികരിച്ചാലും അവരൊന്നിച്ച് എവിടെയാണെങ്കിലും അവന് ഉണ്ടാകാതിരിക്കില്ല.” അഥര്‍വവേദം കാണ്ഡം4വര്‍ഗം 16 മന്ത്രം 8-ല് ”ആര്‍തന്നെ നിന്നാലും നടന്നാലും രഹസ്യമായി ചിരിച്ചാലും കിടന്നാലും എഴുന്നേറ്റു നടന്നാലും അതറിയുന്നു. രണ്ടു വ്യക്തികള് തമ്മില് കുശുകുശുത്താലും അധീശനായ അദ്ദേഹം അറിയുന്നു. അവിടെ അദ്ദേഹം തൃതീയനാണെ”ന്ന് സമര്‍ഥിക്കുന്നു.\nമക്കാവിജയത്തെത്തുടര്‍ന്ന് കുറ്റവാളിയായ കഅ്ബുബ്‌നു സുഹൈര് എന്ന കവി പ്രവാചകന്റെ മുന്നില് സ്വയം ഹാജറായി, ഒരു ‘ഖസീദ’ ആലപിക്കാനുള്ള അനുവാദം തേടി. കവിത കേട്ട് സംതൃപ്തനായ പ്രവാചകന് തന്റെ ‘അങ്കവസ്ത്രം’ നല്‍കി കവിയെ ആദരിച്ചു. അങ്കവസ്ത്രത്തിന്റെ ഖസീദ എന്നു വിശ്വഖ്യാതി നേടിയ ആ കവിതയില് ‘മിന്‍സുയൂഫില് ഹിന്ദിമസ്‌ലൂലു’ എന്നാണ് പ്രവാചകനെ വിശേഷിപ്പിച്ചിരുന്നത്. ”ഇന്ത്യയില് ശില്‍പചാതുര്യത്തോടെ കടഞ്ഞെടുത്തതും ഉറയില്‍നിന്നൂരിയതുമായ വാളാണ് അങ്ങ്” എന്നാണല്ലോ അതിനര്‍ഥം. അന്നേ ഇന്ത്യയിലുണ്ടാക്കിയ വാളിന്റെ മഹത്വത്തെപ്പറ്റി അറബികള്‍ക്കറിയാമായിരുന്നു എന്ന് ഇത് വ്യക്തമാക്കുന്നു. ”ഈ മന്ദമാരുതന് ഇന്ത്യയില്‍നിന്ന് വരുന്നതായി തോന്നുന്നു” എന്ന നബിവചനം തന്നെയുണ്ട്. മരുഭൂമിയിലെ ചുടുമണല്‍ക്കാറ്റിനെ തടുത്തുനിര്‍ത്തിയിരുന്ന സമൂം എന്ന പര്‍വതത്തെ അറബികള് ‘ഹിന്ദ്’എന്നു വിളിച്ചിരുന്നതിവിടെ സ്മരണീയമാണ്. മരുഭൂമിയില് ജീവിച്ച അറബികള് പഴങ്ങളും പൂക്കളും കേരവും കാടും നദികളും നിറഞ്ഞ ‘ഹിന്ദി’ല് ഭ്രമിച്ചിരുന്നു എന്നനുമാനിക്കാം. 2000 വര്‍ഷങ്ങള്‍ക്ക് മുമ്പ് മലബാറിലെ കരുവാരക്കുണ്ടില് നിര്‍മിച്ച ഉരുക്കുവാള്, ചട്ടി മുതലായവ ഈജിപ്തിലും റോമിലും ദമസ്‌കസിലും ഉപയോഗിച്ചിരുന്നതായി പറയപ്പെടുന്നു. മുസൈലിമത്തുമായുണ്ടായ യുദ്ധത്തിനിടയില് ഖാലിദ് ഇബ്‌നു വലീദും മജാഅയെന്ന യോദ്ധാവുമായുണ്ടായ സംഭാഷണം ഇതു തെളിയിക്കുന്നതാണ്. ഖലീഫാവലീദ് പറഞ്ഞു: ”ശത്രുപാളയത്തില്‍ത്തന്നെ പടയാണെന്നു തോന്നുന്നു. വാളുകള് അതാ വെട്ടിത്തിളങ്ങുന്നു. നമുക്കാശ്വാസമായി.” ‘അല്ല ഇന്ത്യന് വാള് കറപിടിക്കാതിരിക്കാന് നിരത്തിവെച്ചിരിക്കുകയാണെന്നായിരുന്നു’ മജാഅയുടെ മറുപടി. ‘സൂര്യപ്രകാശത്തില് അവ വെട്ടിത്തിളങ്ങുകയാണ്’.11 ബഹ്‌റൈന്, ഒമാന് തുടങ്ങിയപ്രദേശങ്ങളില് ഇന്ത്യക്കാര് കൂടുതലായി കുടിയേറിപ്പാര്‍ത്തിരുന്നുവത്രെ. അവരിലധികവും ജാട്ടുകളും മറ്റുമായിരുന്നു. പ്രവാചകപത്‌നി ആഇശയെ ഇന്ത്യക്കരനായ ഒരു ഭിഷഗ്വരന് ചികിത്സിച്ചതായി തിര്‍മിദി നിവേദനം ചെയ്ത നബിവചനമുണ്ട്. ഖുറൈശി പ്രമുഖനായ അബൂസുഫ്‌യാന്റെ ഭാര്യയുടെ പേര് ഹിന്ദ് എന്നായിരുന്നു. മുഹമ്മദ് നബിയുടെ ധര്‍മപത്‌നി ഖദീജയുടെ മുന്‍വിവാഹത്തിലുണ്ടായിരുന്ന രണ്ട് സന്താനങ്ങളുടെയും പേരില് (മകള് ഹിന്ദും മകന് ഹിന്ദ് ഇബ്‌നുബിലയും) ഹിന്ദ് ഉണ്ടായിരുന്നു. എല്ലാ നല്ലതിനും അവര് ‘ഹിന്ദ്’ എന്ന പേര് നല്‍കിയിരുന്നു. ഇംറുല്‍ഖൈസ് മഹാകവി മരുഭൂമിയില് ചിതറിക്കിടന്നിരുന്ന മാന്‍കാഷ്ഠത്തെ ഉപമിച്ചത് ഉണങ്ങിയ കുരുമുളകിനോടാണ്.\n”തറാബഅ്‌റല് അറാമി ഫീ അറസ്വാതിഹാ വഖീആനിഹാ കഅന്നഹു ഹുബ്ബു ഫുല്‍ഫുലി”\n(ആ വീടിന്റെ അങ്കണത്തിലും പരിസരത്തും മാന്‍കുട്ടികളുടെ കാഷ്ഠം നീ കാണുന്നു. ഉണങ്ങിയ കുരുമുളകുമണിപോലെ)എന്നര്‍ഥം. ബിര്‍സത്തന് ഹിന്ദി എന്ന ഒരു അസ്ഹാബിതന്നെ ഉണ്ടായിരുന്നതായി ഹാഫിസ് ഇബ്‌നു ഹജര് ‘ഇസാബ’ എന്ന ഗ്രന്ഥത്തില്(1:78) വെളിപ്പെടുത്തിയിട്ടുണ്ട്. ബര്‍സത്തന് യമനിലെ ഇന്ത്യക്കാരനായ ഒരു വ്യാപാരിയായിരുന്നു. പിന്നീട് ഇസ്‌ലാംമതം സ്വീകരിച്ച് നബിയുടെ സഹചാരിയായി ഉയര്‍ന്നു എന്നും പറയപ്പെടുന്നു. മക്കത്ത് രണ്ടു പ്രാവശ്യം പോയി മുഹമ്മദ് നബിയെ സന്ദര്‍ശിച്ചശേഷം മുസ്‌ലിമായി ഇന്ത്യയില് വന്നു പാര്‍പ്പാക്കിയ ബാബാരത്തനെന്ന സന്യാസിയെപ്പറ്റിയും ഇബ്‌നുഹജറും ദഹബിയും പരാമര്‍ശിച്ചിട്ടുണ്ട്. ബാബാരത്തന് എഴുനൂറു വര്‍ഷം മുമ്പ് ജീവിച്ചു എന്നു പേലും വിശ്വസിക്കപ്പെടുന്നു.12\nബാബാരത്തനും ബിര്‍സത്തനും ഒരാളാണോ എന്നു അറിയില്ല. മിഅ്‌റാജ് വേളയില് മുഹമ്മദ് നബി ഈസാ, മൂസാ, ഇബ്‌റാഹീം എന്നീ നബിമാരെ കണ്ടതായി ‘സ്വഹീഹുല് ബുഖാരി’യിലെ ഒരു നബിവചനത്തിലുണ്ട്. മൂസയാവട്ടെ തവിട്ടുനിറവും പൊക്കമുള്ള ശരീരവുമുള്ള ഒരാളാണ്. കണ്ടാല് ഇന്ത്യയിലെ ജാട്ടു വര്‍ഗത്തിലെ ഒരാളാണെന്നു തോന്നും എന്നാണതില് പറയുന്നത്. പ്രവാചകനും അനുയായികള്‍ക്കും ഇന്ത്യക്കാര് സുപരിചിതരായിരുന്നു എന്നാണല്ലോ ഇതൊക്കെ കാണിക്കുന്നത്. ഇന്ത്യയുടെ പടിഞ്ഞാറന് തീരവുമായി വിശേഷിച്ചും കേരളവുമായി അറബികള്‍ക്ക് സന്തത സമ്പര്‍ക്കമുണ്ടായിരുന്നു എന്നനുമാനിക്കാന് വകതരുന്നതാണല്ലോ അംബരേഷന് എന്ന ചെട്ടിയുടെ കപ്പല് കോഴിക്കോടിന്നടുത്തുവെച്ച് മുങ്ങാറായതും പിന്നീട് കോഴിക്കോട് ആസ്ഥാനമാക്കി ആ ചെട്ടി അറബിനാടുമായി കച്ചവടം തുടര്‍ന്നതും മറ്റുമായ കഥകള്.13 ആക്ടിയമില് ആന്റണിയുടെയും ക്ലിയോപാട്രയുടെയും കീഴില് പടപൊരുതിയവരില് ഇന്ത്യക്കാരായ കപ്പല്‍ക്കാര് ഉണ്ടായിരുന്നു എന്ന് വെര്‍ജില് രേഖപ്പെടുത്തിയിട്ടുണ്ട്.14\nപെരുമാളുടെ മതംമാറ്റക്കഥ, കണ്ടു കിട്ടിയിട്ടുള്ള ‘കേരളോല്‍പത്തി’കളെല്ലാം ഏതാണ്ട് ഒരേതരത്തില് വിശദീകരിച്ചിട്ടുണ്ട്. കാലഗണനയിലും ചേരമാനാണോ പള്ളി ബാണരാണോ പോയതെന്നതിനെ സംബന്ധിച്ചും മാത്രമേ അഭിപ്രായഭേദമുള്ളൂ. കൊല്ലവര്‍ഷം 1000 മീനം 6-ന് എഴുതിത്തീര്‍ത്തു എന്നു കാണിക്കുന്നതും… തൃശൂര് ഭാരതവിലാസം പ്രസ്സില് അച്ചടിച്ചതുമായ ‘കേരളോല്‍പത്തി’യില് ‘മാര്‍ക്കം പുക്ക പെരുമാള് വസ്തുവും പിരിച്ചുകൊടുത്തു വേറെവെക്കുകയും ചെയ്തു. അത് ചേരമാന് പെരുമാളല്ല. കീഴില് നാല് പെരുമാക്കള് വാണ് അഞ്ചാമത് ചേരമാന് പെരുമാള്’ എന്നാണ് വിവരിക്കുന്നത്. പത്‌നിയുടെ ആരോപണം വിശ്വസിച്ചു പട മലനായരെ വധശിക്ഷക്ക് വിധിച്ച ചേരമാന് പെരുമാളുടെ കഥ പിന്നീട് വിവരിക്കുന്നു. ‘രാജ്ഞി മന്ത്രിയെ രഹസ്യവേഴ്ചക്കു ക്ഷണിച്ചു. വഴിപ്പെടാതിരുന്നപ്പോള് രാജാവിനോട് സൈന്യാധിപന് തന്നെ ബലാല്‍ക്കാരം ചെയ്യാന് മുതിര്‍ന്നതായി പറഞ്ഞു വിശ്വസിപ്പിച്ചു. പടമലനായര് അത്ഭുതാവഹമാം വണ്ണം രക്ഷപ്പെട്ടു (പടമലനായര് ഒഴിഞ്ഞുപോയതോടെയാണ് പെരുമാളുടെ സൈന്യം ‘ഒന്നുകുറവ് ആയിരമായിത്തീര്‍ന്ന’തെന്നു പറയപ്പെടുന്നു). ഒരു മേഘശകലം പടമലനായരെ പൊക്കിയെടുത്തുയര്‍ന്നു എന്നാണൈതിഹ്യം. പശ്ചാത്താപ വിവശനായ രാജാവിനെ നോക്കി പടമലനായര് ഇങ്ങനെ ഉപദേശിച്ചുവത്രേ: ”വടക്ക് അശുവിങ്കല് കുതിരപ്പുറത്ത് വേദ ആപിയാര് എന്നൊരു ജോനകനുണ്ട്. അവിടെ ചെന്നു കണ്ടാല് നാലാം വേദമുറപ്പിച്ചു ഓല മാറി കപ്പല് വെപ്പിച്ചു ഓട്ടഴകത്തിന്മേല് വന്നു തിരുവഞ്ചി മുഖത്തണയും. അവിടെനിന്നും കുംഭമാസത്തില് പതിനാറ് നിലാവ് നേര്‍വെളിപ്പെട്ടു ഒന്നിച്ചു പ്രകാശിക്കുമ്പോള് പാതി പകുത്ത് ഭൂമിയിലിറങ്ങി അതിനൊത്ത് ഒരു പുളപ്പായി ഉദിച്ചുകാണും. അന്തിയായിക്കാണും. അവിടെ നാലാം വേദമുറപ്പിച്ചു ഒക്കത്തക്ക അശുവിനു പൊക്കൊണ്ടാല് പാതി മോക്ഷം കിട്ടും എന്നു പറഞ്ഞു പടമലനായര് സ്വര്‍ഗം പുക്കതിന്റെ ശേഷം പെരുമാള് അശുവിനു പോകുകയും ചെയ്തു” (കേരളോല്‍പത്തി) എന്നു കാണുന്നു. അശുവിനു പോയി എന്നത് ഹജ്ജിനു പോയി എന്നു വ്യാഖ്യാനിക്കാവുന്നതാണെന്നൊരു പക്ഷമുണ്ട്. മക്കത്തുനിന്ന് വന്ന വല്ല പണ്ഡിതരെയും ഉദ്ദേശിച്ചാവാം വേദആപിയാര് എന്നു പറഞ്ഞത്. പെരുമാള് സിലോണില്‍നിന്ന് മടങ്ങുകയായിരുന്ന ഒരു മുസ്‌ലിം സംഘത്തെ കാണാനിടയായി എന്നും അവരുടെ നേതാവ് ശൈഖ് ശിഹാസുദ്ദീന് സ്വപ്നം വ്യാഖ്യാനിച്ചുകൊടുത്ത് അദ്ദേഹത്തെ മുസ്‌ലിംമതവിശ്വാസിയാക്കി എന്നും16 പലരും രേഖപ്പെടുത്തിയിട്ടുണ്ട്. ഇതില് സ്വപ്നത്തെയും ചന്ദ്രന് പിളര്‍ന്നതിനെയും മറ്റും പറ്റിയുള്ള പരാമര്‍ശങ്ങള് മാത്രമേ അവിശ്വസനീയമായി തോന്നുന്നുള്ളൂ. ‘ഞാന് അത്ഭുത വിദ്യകള് കാണിക്കാനല്ല നിയോഗക്കപ്പെട്ടിരിക്കുന്നതെ’ന്ന് പ്രവാചകന് വ്യക്തമാക്കിയിട്ടുണ്ടല്ലോ.\nകേരളത്തില് മുസ്‌ലിംകള് വന്നതിനെപ്പറ്റി കേണല് മെക്കന്‍സി സായ്പിന്റെ നിര്‍ദേശാനുസരണം പൊന്നാനി തുക്കിടി കച്ചേരിയില് വെച്ച് സൈനുദ്ദീന് മഖ്ദൂം തെളിവ് നല്‍കിയതിങ്ങനെയാണ്: ”അറബിക്കരയില്‍നിന്നു മറ്റൊരു കൂട്ടം ഇസ്‌ലാം മതക്കാര് വന്നു. ആ കൂട്ടത്തില് യോഗ്യനും വിശുദ്ധനുമായ ഒരു ശൈഖും കൂടി വന്നിരിക്കുന്നു എന്ന വര്‍ത്തമാനം രാജാവ് ഗ്രഹിച്ചപ്പോള് അദ്ദേഹത്തെ വരുത്തി സല്‍ക്കരിച്ചു. അദ്ദേഹം രാജാവിനോട് മക്കയെന്ന രാജ്യത്ത് മുഹമ്മദ് നബി വന്ന് താന് ദൈവദൂതനാണെന്ന് വെളിപ്പെടുത്തിയതിനെക്കുറിച്ചും സവിസ്തരം പറഞ്ഞു കേള്‍പ്പിച്ചു. പിന്നെ രാജാവ് ഞാനും നിങ്ങളോടു കൂടി മക്കത്തേക്ക് വന്നു മുഹമ്മദ് നബിയെ കാണാന് ആഗ്രഹിക്കുന്നു എന്നു പറഞ്ഞു. ബന്തറിലുള്ള കപ്പല്‍ക്കാരന് ഒരുവനുമായി മക്കത്തേക്കുള്ള യാത്രയെ പറ്റി വേണ്ട നിശ്ചയങ്ങളെല്ലാം ചെയ്തു. അറേബ്യയില് എത്തിയശേഷം മക്കത്തേക്ക് നടന്നുചെന്നു മുഹമ്മദ് നബിയുമായി കൂടിക്കാഴ്ച ഉണ്ടാവുകയും അതുകൊണ്ട് രാജാവ് ദൈവത്തിന്റെ മുമ്പില് അനുഗ്രഹിച്ചവനാവുകയും ചെയ്തു.17\nഉമര് ഇബ്‌നു മുഹമ്മദ് സുഹര് വര്‍ദിയുടെ രിഹാലത്തുല് മുലൂക്കില് (രാജാക്കന്മാരുടെ യാത്ര) കുറേക്കൂടി വിശ്വസനീയമായി തോന്നുന്ന ഒരു വിവരണമുണ്ട്. കേരളത്തിന് പണ്ടേ മഹല് ദ്വീപുമായി കച്ചവടബന്ധമുണ്ടായിരുന്നു. അവിടത്തെ രാജാവ് മുസ്‌ലിം മതാനുയായി ആയിരുന്നു. അദ്ദേഹത്തിന്റെ ഉപദേശാനുസരണമാണ് പെരുമാള് മാറ്റത്തിനൊരുങ്ങിയത്. പെരുമാളെ ഉപദേശിച്ചു മനസ്സുമാറ്റാനും തിരിച്ചുകൊണ്ടുവരാനും നിയോഗിക്കപ്പെട്ട രണ്ട് ബ്രാഹ്മണ പണ്ഡിതന്മാരും ദ്വീപിലെത്തി എന്ന ഐതിഹ്യവും ഇതിന്നുപോദ്ബലകമാണ്. അവര് ദ്വീപില് പാര്‍പ്പാക്കി. അവരുടെ പിന്‍മുറക്കാരായ ‘ഇല്ല’ക്കാര് ഇന്നും ദ്വീപുകളിലുണ്ട്. ജീവിതത്തില് വിരക്തി തോന്നിയ പെരുമാള് രാജ്ഞിയെ അവഗണിച്ചു. ഈ സാഹചര്യത്തിലാണ് കൃഷ്ണന് മുന്‍ജാദ് എന്ന മന്ത്രിയെ രാജ്ഞി കിടപ്പറയിലേക്ക് ക്ഷണിച്ചത്. (രാജാവിന്റെ മതമാറ്റത്തീരുമാനത്തിനെതിരായി ഗൂഢാലോചന നടത്താനുമാവാം മന്ത്രിയെ വിളിച്ചതെന്നും രാജാവിനെ അനുഗമിക്കാന് മകനെ അനുവദിക്കാത്തതുകൊണ്ടാണ് മരുമകന് മഹാബലി കൂടെ പോയതെന്നും അനുമാനിക്കേണ്ടിയിരിക്കുന്നു).\nകൃഷ്ണന് മുന്‍ജാദിനെ മഹല് രാജാവാണ് ഇസ്‌ലാമിലേക്കാകര്‍ഷിച്ചത്. വധശിക്ഷക്കു വിധിക്കപ്പെട്ടതിനെ തുടര്‍ന്ന് അദ്ദേഹം മഹല് ദ്വീപിലേക്ക് രക്ഷപ്പെട്ടു. അവിടത്തെ രാജാവിനോടൊപ്പം ബസറയിലേക്കു പോയി. അവിടെ വെച്ച് മാലിക് ഇബ്‌നു ദീനാറെ കാണാനിടയായി. അവര് മൂന്നു പേരും ചേര്‍ന്ന് മക്കയിലേക്ക് പുറപ്പെടുന്നതിനു മുമ്പ് മഹല് രാജാവ് ഗുലാം സയ്യിദ് ഗുലാം മുഹമ്മദ് എന്ന അറബിക്കച്ചവടക്കാരനെ ചേരമാന് പെരുമാള്‍ക്കുള്ള കത്തുകള് ഏല്‍പിച്ചു. മാലിക് ദീനാറും പെരുമാള്‍ക്ക് കത്തുകള് കൊടുത്തിരുന്നു. അറബിക്കച്ചവടക്കാര് അവ പെരുമാള്‍ക്കു നല്‍കി. പശ്ചാത്താപവിവശനായ പെരുമാള് സിലോണില്‍നിന്ന് മടങ്ങുമ്പോള് കൊടുങ്ങല്ലൂര് ഇറങ്ങണമെന്നും മക്കയിലേക്ക് താനും അവരെ അനുഗമിക്കാമെന്നും വാക്കുകൊടുത്തു. കൃഷ്ണന് മുന്‍ജാദിന്റെ (പിന്നീട് ഹുസൈന് ഖാജയായി) ബന്ധുക്കളായ മുസ്താമുദുക്കാദ്, നീലി നിഷാദ, ഷാരിപാദ് എന്നിവരും അവരുടെ ആശ്രിതരായ അസ്‌വാദ്, മര്‍ജാന് എന്നിവരും രാജാവിനോടൊപ്പം ചേര്‍ന്നു.”18 അങ്ങനെ രാജാവും അനുചരന്മാരും കൊടുങ്ങല്ലൂര്‍നിന്ന് പുറപ്പെട്ടു.\nപെരുമാളിന്റെ മതമാറ്റത്തിന്റെ കാലഗണനയെ സംബന്ധിച്ചും അഭിപ്രായഭേദമുണ്ട്. ‘തുഹ്ഫത്തുല് മുജാഹിദീന്’ എ.ഡി 822 (9-ാം നൂറ്റാണ്ട്) ആണെന്നു പറയുന്നു. ”അത് 12-ാം നൂറ്റാണ്ട് ആദ്യമാവുമെന്നും ഏഴാം നൂറ്റാണ്ടിലോ ഒമ്പതാം നൂറ്റാണ്ടിലോ ആവില്ലെന്നു19മാണ് മറ്റൊരു പക്ഷം. ‘രാജ്യം പങ്കിടല് എന്നൊന്നു നടന്നിട്ടുണ്ടെങ്കില് അത് ക്രി. പി. 1102-നു മുമ്പെല്ലന്നു20 ചിലര് തീര്‍ത്തു പറയുന്നു.” ഇന്നസ്സ് സൂചിപ്പിക്കുന്നതുപോലെ മുഹമ്മദീയനായി മതംമാറിയ പെരുമാള് വാഴ്ച ഒഴിഞ്ഞതോടെ അവസാനിച്ച ഒരു രാജവംശം കൊടുങ്ങല്ലൂര് ഭരിച്ചിരുന്നു എന്ന് ഏതാണ്ട് ഊഹിക്കാമെന്നും അത് മിക്കവാറും 9-ാം നൂറ്റാണ്ടിലാവാമെന്നുമാണ്21 മറ്റൊരു അഭിപ്രായം. അതെന്തായാലും എ.ഡി 216 മുതല് 825 വരെയുള്ള പെരുമാക്കന്മാരുടെ പേര്‍വിവരപട്ടിക കാണിച്ചു ‘മുഹമ്മദ് നബിയുടെ കാലത്ത് പെരുമാള് പോയിരിക്കാനിടയില്ലെന്നു22 സൂചിപ്പിക്കുന്നതിലര്‍ഥമില്ലെന്ന് തീര്‍ച്ചയാണ്. കാരണം പെരുമാക്കന്മാരുടെ വംശചരിത്രം ഇപ്പോഴും അജ്ഞാതമാണന്നാണ് അഭിജ്ഞമതം. 200-ല് പരം ശിലാലിഖിതങ്ങള് പരിശോധിച്ച സുന്ദര്‍രാജും പ്രഫ. കീല്‍ഹോണും ‘ചേരമാന്‍പെരുമാളുടെ കാലഗണനക്കുതകുന്നതൊന്നും കണ്ടുകിട്ടിയിട്ടി’ല്ലെന്ന്23 പറയുന്നു. ചേരമാന്‍പെരുമാളെന്ന വ്യക്തി ഉണ്ടായിരുന്നില്ലെന്നും ചേര അല്ലെങ്കില് കേരള (രണ്ടു പേരും ഒന്നുതന്നെ) എന്ന് ഭരണാധികാരികളുടെ വംശപ്പേരാണെന്നുമാണ് ഗുണ്ടര്‍ട്ടിന്റെ പക്ഷം. ചേരമാന് പെരുമാളുടെ യഥാര്‍ഥ പേര് പള്ളിബാണപെരുമാള് എന്നാണെന്നും ശ്രീമാന് പെരുമാള് എന്ന പട്ടപ്പേര് കിട്ടിയതിനെ24 തുടര്‍ന്നാണ് ചേരമാന് എന്ന പേരുണ്ടായതെന്ന് പറയുന്നവരും ഗുണ്ടര്‍ട്ടിന്റെ നിഗമനത്തോട് യോജിപ്പുള്ളവരാണ്. കേരളത്തിന്റെ ആധിപത്യം ചോള, പാണ്ഡ്യ, രാഷ്ട്ര കൂട രാജാക്കന്മാര്‍ക്കായിരുന്നു എന്നും അവരുടെ പ്രതിനിധി മാത്രായിരുന്നു ചേരമാനെന്നും അഭിപ്രായപ്പെടുന്നവരുണ്ട്. ഏതായാലും കേരളത്തിലെ ഒരു രാജാവ് ഇസ്‌ലാം മതത്തോടുള്ള ബഹുമാനം നിമിത്തം മക്കത്തേക്കും മദീനത്തേക്കും പോയിട്ടുണ്ടാവാമെന്ന’തില് പക്ഷാന്തരമില്ല. അത് സാമൂതിരിപ്പാടാണെങ്കില് ഇബ്‌നുബത്തൂത്തയുടെ അഭിപ്രായം കണക്കിലെടുത്ത്് ‘ഒരു കോലത്തിരിയും ഇസ്‌ലാമായി’ എന്നു പറയേണ്ടിവരും. ‘അതുകൊണ്ട് കോലത്തിരിക്കും, സാമൂതിരിക്കും പൊതുവായുള്ള ഒരു പൂര്‍വികനുമായി ഈ മതമാറ്റക്കഥയെ ബന്ധിപ്പിക്കലാവും നല്ലതെന്നു തോന്നുന്നു.’25\n‘പൂത സമുദ്രക്കരയുള്ളവരെ ചേര അങ്ങാടിയില് സ്വാഗതം ചെയ്തു. നാലാം വേദത്തിലെ സിദ്ധാന്തമനുസരിച്ചുള്ള വേദത്തില് പങ്കുകൊണ്ടു’ എന്ന ഐതിഹ്യം26 ഇതിന്റെയൊക്കെ വെളിച്ചത്തില് വിശ്വസനീയമാണ്. നാലാം വേദം ഇസ്‌ലാംമതംതന്നെ. ലോഗന്റെ വിവരണത്തില് അറബിക്കരയിലെ സഫാറിലുള്ള ഖബ്‌റിടത്തിന്മേല് ഹിജ്‌റ 212-ല് എത്തി 216-ല് മരിച്ചു എന്നു രേഖപ്പെടുത്തിയിട്ടുള്ളതായി വിവരിച്ചിട്ടുണ്ട് (ഇസ്‌ലാംമതം വിശ്വസിച്ച ഒരു സാമൂതിരിയുടെതാണീ ശവക്കല്ലറ എന്നും ഒരഭിപ്രായമുണ്ട്). ഇതു ചൂണ്ടിക്കാട്ടി പെരുമാള് മക്കത്ത് ചെന്നത് മുഹമ്മദ് നബിയുടെ കാലത്തല്ലെന്നു വരുത്തിത്തീര്‍ക്കാന് ശ്രമിക്കുന്നത് നിരര്‍ഥകമാണ്. സാമിരിക്ക് ‘അപരിചിതന്’, ‘വിദേശി’, ‘കാവല്‍ക്കാരന്’, ‘ഉണര്‍ന്നിരിക്കുന്നവന്’ എന്നൊക്കെ അര്‍ഥമുണ്ടെന്ന് വിശദീകരിച്ചുവല്ലോ. ആ നിലയില് സഫാറിലെ ഖബ്‌റിടവും പെരുമാളും തമ്മില് ബന്ധമുണ്ടാവാനിടയില്ല. അതുമല്ല ലണ്ടനിലെ ഇന്ത്യാആഫീസ് ലൈബ്രറിയില് സൂക്ഷിച്ച രേഖയില് കാണുന്ന പദ്യത്തിലെ (ങ 85, 714-920) ‘ശക്രൂത്തി പെരുമാള്’ എന്നതും സാമൂതിരിയുമായി എന്തെങ്കിലു ബന്ധമുണ്ടാവാനിടയില്ലെന്നു സൂചിപ്പിക്കുന്നതാണ്. അതുകൊണ്ട് ‘ഇസ്‌ലാം മതം പ്രചരിച്ചതോടെ അതിന്റെ സ്വാധീനം കേരളത്തിലും അനുഭവപ്പെട്ടു’ എന്നും അവസാനത്തെ ‘പെരുമാള് ഇസ്‌ലാംമതം സ്വീകരിക്കുകയും തീര്‍ഥാടനത്തിനു പോവുകുയം ചെയ്തു’27 എന്നും വിശ്വസിക്കാനാണ് ന്യായം കാണുന്നത്. ശെഹര് മുഖല്ലയില് കപ്പലിറങ്ങിയ പെരുമാള് നബിയെ നേരിട്ട് കാണുവാന് വേണ്ടി ജിദ്ദയിലേക്ക് പോയി. പ്രവാചകന് പെരുമാളെ സബഹുമാനം സ്വീകരിച്ചു. അറേബ്യയിലെ പൗരപ്രധാനികള് പലരും രാജാവിനെ കാണാന് വരികയും ഹാര്‍ദമായി അനുമോദനങ്ങള് അറിയിക്കുകയും ചെയ്തു- എന്നു തുടങ്ങി പെരുമാളുടെ മതമാറ്റ കഥയുടെ സൂക്ഷ്മാംശങ്ങള് വരെ കേരള ചരിത്രത്തില് അലിഞ്ഞുചേര്‍ന്നു കഴിഞ്ഞിട്ടുണ്ട്. പെരുമാള് മക്കത്തേക്ക് പോയത് ഇരണിയലില്‍നിന്നാണെന്ന ഒരഭിപ്രായവുമുണ്ടായിരുന്നു. ആണ്ടിലൊരിക്കല് ആറാട്ടുത്സവത്തോടനുബന്ധിച്ച് ആനയെ കളത്തിലിറക്കി പെരുമാളെ തിരയിക്കുന്ന ചടങ്ങ് ഇന്നും അവിടെയുണ്ട്. സിലോണിലെ ആദം മലയിലേക്ക് പോകുന്നവഴി മാലിക് ദീനാറും മറ്റും പെരുമാളെ സന്ദര്‍ശിച്ചു. പെരുമാള് അവരോടൊപ്പം യാത്രതിരിക്കാമെന്നുറച്ചു. ജനങ്ങള് പാണ്ഡ്യരാജാവിനോട് പരാതിപ്പെട്ടതിനെത്തുടര്‍ന്ന് വരഗുണപാണ്ഡ്യന് ഒരു സൈന്യവുമായി വന്ന് വിഴിഞ്ഞത്തുവെച്ചു പെരുമാളെ തോല്‍പിച്ചു. സര്‍വസംഗപരിത്യാഗിയായിത്തീര്‍ന്ന പെരുമാള് രാജ്യം പങ്കുവെച്ചു കൊടുത്ത് അറബികളോടൊപ്പം മക്കത്തേക്കുപോയി എന്നാണ് ഐതിഹ്യം. ഏതാണ്ട് 14-ാം നൂറ്റാണ്ടിനോടടുത്തുള്ള ഒരു പഴയ മലയാള പദ്യത്തില് അവസാനത്തെ പെരുമാളുടെ പേര് രാമവര്‍മയാണെന്നുകാണുന്നു…. 1102-ലെ ലിഖിതത്തില് പറയുന്ന പ്രായശ്ചിത്തച്ചടങ്ങിനുശേഷം രാമവര്‍മയെ ഒരു രേഖയിലും പറയുന്നില്ല. അദ്ദേഹം നേരത്തേ ചൂണ്ടിക്കാട്ടിയതുപോലെ ഒരു സന്യാസിയായിരുന്നു… നമ്പൂതിരി ജന്മിമാരുടെ വെറും ‘റാന്’മൂളിയാവാന് വയ്യെന്നു തോന്നിയതുകൊണ്ട് അദ്ദേഹം അപ്രത്യക്ഷനായിരിക്കാമെന്നും അനുമാനിക്കപ്പെടുന്നുണ്ട്.28\nഇസ്‌ലാംമതം മുഹമ്മദ് നബിയുടെ കാലത്തുതന്നെ കേരളത്തില് പ്രചരിച്ചുതുടങ്ങി എന്ന് അനുമാനിക്കാവുന്നതും സയ്യിദ് മുഹമ്മദ് ഇബ്‌നു ഉമര് അലി രചിച്ചതുമായ ഒരു പദ്യവും ഇരിക്കൂറില് ‘സനഃ ഖംസുന്’ (ഹിജ്‌റ 9) എന്നു രേഖപ്പെടുത്തപ്പെട്ട കല്ലും കണ്ടതായി സി.എന് അഹ്മദ് മൗലവി രേഖപ്പെടുത്തിയതിവിടെ ശ്രദ്ധേയമാണ്.29 പൂഞ്ഞാറില്‍നിന്നിയ്യിടെ കിട്ടിയ നാണയത്തിന്മേല് എ.ഡി 736 (ഹിജ്‌റ 118) എന്നാണ് രേഖപ്പെടുത്തിയിരുന്നതെന്ന് കോഴിക്കോട് സര്‍വകലാശാല ആര്‍ക്കിയോളജി ലക്ചറര് ജോണ് ഓച്ചന്തുരുത്ത് പ്രസ്താവിച്ചിരുന്നു. ഉമയ്യാദ് ഖലീഫമാരുടെ ദീനാറിനോട് സാമ്യമുള്ളതാണ് അതെന്ന് കരുതപ്പെടുന്നു. തിരുനെല്‍വേലിയിലെ താമ്രപര്‍ണി നദീമുഖത്തുള്ള കായല് പട്ടണത്തുനിന്ന് കാര്‍സ്‌വെല് ഹിജ്‌റ 71 എന്നു രേഖപ്പെടുത്തിയ നാണയങ്ങളും ആദ്യകാലത്തേതെന്നുറപ്പിക്കാവുന്ന അറേബിയന് പിഞ്ഞാണക്കഷണങ്ങളും കണ്ടെടുക്കുകയുണ്ടായി. പന്തലായിനി കൊല്ലത്തൊരു നീശാന് കല്ലിന്മേല് അലി ഇബ്‌നു ഉദോര്‍മാന് ഹിജ്‌റ 166-ല് ഇഹലോകവാസം വെടിഞ്ഞു എന്നു വ്യക്തമായും രേഖപ്പെടുത്തിയിട്ടുണ്ട് (ഇന്നസ്സ മലബാര് അഞ്ചന് ഗോസിസ് (റ്റീക്ഗസറ്റിയര്). എ.ഡി 9-ാം നൂറ്റാണ്ടില് പോലും ഇസ്‌ലാംമതവിശ്വാസികളെ ചൈനയിലോ ഇന്ത്യയിലോ കണ്ടില്ലന്ന അറബി സഞ്ചാരിയായ സുലൈമാന്റെ പ്രസ്താവന ഒതുരത്തിലും യാഥാര്‍ഥ്യവുമായി പൊരുത്തപ്പെടുന്നതല്ലെന്ന് ഇതൊക്കെ തെളിയിക്കുന്നു. പെരുമാളുടെ മതപരിവര്‍ത്തനത്തിനും മക്കായാത്രക്കും ചുറ്റുമുള്ള നിഗൂഢതയുടെ പരിവേഷമെന്ത് എന്ന ചോദ്യം ഇവിടെ പ്രസക്തമാണ്. പെരുമാളുടെ മക്കായാത്രതന്നെ ഒരു ഒളിച്ചോട്ടമായിരുന്നു എന്നോര്‍ത്താല് ഇതിനുത്തരമായി. നാട്ടുകാരും രാജ്ഞിയും അതിനെതിരായിരുന്നു. വരഗുണപാണ്ഡ്യന്റെ ആക്രമണത്തെപ്പറ്റി പറഞ്ഞുവല്ലോ. ‘കൊടുങ്ങല്ലൂര് തുറമുഖത്തുനിന്ന് കപ്പല് ഗൂഢമായി കയറി കൊയിലാണ്ടി തൂക്കില് ഒരു ദിവസം പാര്‍ത്തു. പിറ്റേ ദിവസം ധര്‍മപട്ടണത്തെത്തി. ധര്‍മപട്ടണം കോവിലകം രക്ഷിപ്പാന് സാമൂതിരിയെ ഏല്‍പിച്ചു. കപ്പലില് പോയി കേറിയ ശേഷം കൊടുങ്ങല്ലൂര് നിന്ന് കപ്പല്‍ക്കാരും മറ്റും പോയി പെരുമാള് കയറിയ കപ്പല്‍ക്കാരുമായി വളരെ യുദ്ധമുണ്ടായി. പിടികൊടുക്കാതെ ശഹര് മുഖല്ല എന്ന ബന്തറില് ഇറങ്ങുകയും ചെയ്തു’ എന്ന് ഹെര്‍മന് ഗുണ്ടര്‍ട്ട് പ്രകാശിപ്പിച്ച ‘കേരളോല്‍പത്തി’യിലെ വിവരണവും ഇതിന്നനുയോജ്യമാണ്. പെരുമാള് അറേബിയയില് വെച്ച് അന്തരിച്ചുവെങ്കില് സഹായികള് മലബാറില് പോയി മതം പ്രചരിപ്പിക്കണമെന്ന് അദ്ദേഹം അതിനു മുമ്പ് ആഗ്രഹിച്ചിരുന്നു. നമ്പൂതിരിമാരുടെ പ്രാബല്യം വര്‍ധിക്കുന്നതും ജാതിക്ക് ദാര്‍ഢ്യം സിദ്ധിക്കുന്നതും മറ്റും ആ കാലത്തോടുകൂടിയാണെന്ന് ആലോചിക്കുമ്പോള് പെരുമാളുടെ മതമാറ്റം പരസ്യമായെങ്കില് അറബികള്‍ക്ക് കേരളത്തില് വേണ്ടത്ര ആനുകൂല്യങ്ങള് സിദ്ധിക്കില്ല എന്നു തോന്നുന്നത് സ്വാഭാവികമാണല്ലോ. എങ്കില് അധികപക്ഷവും അറേബ്യയില്‍നിന്ന് ഇസ്‌ലാമായി എന്നും അതൊരു രഹസ്യമാക്കിവെച്ചു30 എന്നും അനുമാനിക്കാവുന്നതാണ്. ‘പെരുമാള് മരിക്കുമ്പോള് മരുമകനായ സെയ്ഫുദ്ദീന് മുഹമ്മദലിയോട് കൊടുങ്ങല്ലൂരോ തിരുവിതാംകൂറിലോ പോകരുതെന്ന്31 ഉപദേശിച്ചതും അദ്ദേഹം ശത്രുക്കളെ ഭയപ്പെട്ടിരുന്നു എന്നൂഹിക്കാന് വക തരുന്നതാണ്. ഇനിയും പെരുമാളുടെ മക്കാ യാത്രയെയും മതപരിവര്‍ത്തനത്തെയും പറ്റി ചരിത്രപരമായ തെളിവുകളില്ലെന്നു വാദിക്കുന്നവരെ പണ്ഡിറ്റ് നെഹ്‌റുവിന്റെ താഴെ കൊടുക്കുന്ന വാചകം അനുസ്മരിപ്പിക്കുക മാത്രമേ നിര്‍വാഹമുള്ളൂ: ”പലപ്പോഴും ചരിത്രം തനി പഴമ്പുരാണമാണ് (ങ്യവേ). അല്ലെങ്കില് യാഥാര്‍ഥ്യവും സങ്കല്‍പകഥകളും ചേര്‍ന്നതാണ്. അതുമല്ലെങ്കില് പാരമ്പര്യം സൂക്ഷിക്കുന്ന ഏതെങ്കിലും സംഭവത്തിന്റെ അതിശയോക്തിപരമായ വിവരണമാണ് വേര്‍തിരിക്കാനാവാത്ത വിധത്തില് ഊടും പാവുമായി ചേര്‍ന്നു’32 ഭാവനാസൃഷ്ടമായ ചരിത്രപരമായിത്തീരുന്നത്.\n‘പെരുമാളുടെ മതമാറ്റക്കഥയുമായി’ ബന്ധപ്പെട്ട ഒരു പൂര്‍വാചാരം ഇന്നും ചിറയ്ക്കല് കടലായി ക്ഷേത്രത്തില് നടത്തിവരുന്നുണ്ട്. കോലത്തിരിവംശം അവരുടെ പൂര്‍വികന് ചെയ്ത പാപത്തിന്റെ പരിഹാരാര്‍ഥം കടലായി കൃഷ്ണനു വട്ടളപ്പായസം നിവേദിക്കുന്ന പതിവാണിത്’.33 മതപരിവര്‍ത്തനം ചെയ്ത പെരുമാളിനു നാലു സ്വരൂപങ്ങളില് ഓരോ ഭാര്യമാരുണ്ടായിരുന്നു. ആ നാലു ഭാര്യമാരില് ഒരുവളായ കോലത്തുനാട്ടിലെ കെട്ടിലമ്മയുടെ വാക്കുകേട്ട് പാപം ചെയ്തതുകൊണ്ടാണ് പെരുമാളിനു മക്കത്തുപോയി തൊപ്പിയിടേണ്ടിവന്നത്. പടമലനായര് എന്നൊരു കാര്യസ്ഥന് പെരുമാളിനുണ്ടായിരുന്നു….. കാര്യസ്ഥന്റെ രൂപ സൗകുമാര്യത്തില് ഭ്രമിച്ച കെട്ടിലമ്മ അയാളെ അവിഹിതബന്ധത്തിനു ക്ഷണിച്ചു. ധര്‍മിഷ്ഠനായ കാര്യസ്ഥന് ആ ക്ഷണം നിരസിച്ചു. പ്രതികാരബുദ്ധിയായിത്തീര്‍ന്ന കെട്ടിലമ്മ പെരുമാളിനെ തെറ്റിദ്ധരിപ്പിച്ചു. അതുകേട്ട് കോപാകുലനായ പെരുമാള് കാര്യസ്ഥനെ കഴുത്തറുത്തു കൊല്ലുവാന് വിധിച്ചു… കൊല്ലപ്പെട്ട നായരുടെ അവസാന വാക്ക് പെണ്‍ചൊല്ലുകേട്ട് എന്നെ വധിക്കാന് വിധിച്ച പെരുമാള് മക്കത്ത് പോയി തൊപ്പിയിട്ടാല് പാതി മോക്ഷം കിട്ടുമെന്നായിരുന്നുവത്രെ. കോലത്തിരി അടക്കം കേരളത്തിലെ രാജവംശങ്ങള്‍ക്കെല്ലാം പൂര്‍വികനായി അവകാശപ്പെടാവുന്ന പെരുമാളാണ് മക്കത്ത് പോയതെന്നാണല്ലോ ഇതൊക്കെ കാണിക്കുന്നത്. ‘പുതുതായി ഏര്‍പ്പെടുത്താന് പോവുന്ന രാജവംശക്കാര് കേരളാചാരങ്ങളും മരുമക്കത്തായവും ആചരിച്ചുവന്നാല് രാജസ്ഥാനത്തിന് ഉറപ്പിനും ജനങ്ങളുടെ ക്ഷേമത്തിനും അധികം നന്നെ’ന്നു34 നിശ്ചയിച്ചതനുസരിച്ചു പെരുമാക്കന്മാര് സംബന്ധവഴിയായും ദത്തെടുത്തും എല്ലാ രാജ്യകുടുംബങ്ങളുമായി ബന്ധപ്പെട്ടിരുന്നു എന്നത് അനുസ്മരണീയമാണ്.\n(കേരള സാഹിത്യ അക്കാദമി, തൃശൂര് പ്രസിദ്ധീകരിച്ച ‘മുസ്‌ലിമിങ്ങളും കേരള സംസ്‌കാരവും’ എന്ന പുസ്തകത്തില്‍നിന്ന്)\n1. മുഹമ്മദ് ഹമീദുല്ല, മുഹമ്മദ് റസൂലുല്ല (ഹൈദറാബാദ് 1974) പേജ് 106.\n2. അതില്‍തന്നെ പേജ് 107\n3. അതില് തന്നെ പേജ് 27\n4. സി.കെ കരീം, ഇന്ത്യാ ചരിത്രത്തിന്നൊരു മുഖവുര (കൊല്ലം 1965). പേജ് 46\n5. സി.എന് അഹ്മദ് മൗലവി ‘മതവും തത്ത്വശാസ്ത്രവും’ (തിരുവനന്തപുരം ലോക മലയാളസമ്മേളനത്തില് അവതരിപ്പിച്ച പ്രബന്ധം)\n6. എ. യൂസഫലി- ദി ഹോളി ഖുര്‍ആന് (പരിഭാഷ ലാഹോര്), പേജ് 805,807\n7. സി.എന് അഹ്മദ് മൗലവി, മഹത്തായ മാപ്പിള സാഹിത്യപാരമ്പര്യം (കോഴിക്കോട് 1918), പേജ് 113\n8. മുഹമ്മദ് ഹമീദുല്ല, മുഹമ്മദ് റസൂലുല്ല (ഹൈദറാബാദ് 1947) പേജ് 107\n9. അതില്‍തന്നെ പേജ് 25,26\n10. അതില്‍തന്നെ പേജ് 26\n11. സി.എന് അഹ്മദ് മൗലവി, മഹത്തായ മാപ്പിള സാഹിത്യ പാരമ്പര്യം (കോഴിക്കോട് 1978), പേജ് 111\n12. ജോണ് എ. സുഭാന്, സൂഫിസം (ലഖ്‌നൗ പബ്ലിഷിംഗ് ഹൗസ് 1938), പേജ് 120\n13. കെ.പി കൃഷ്ണയ്യര്, ദി സാമൊരിയന്‍സ് ഓഫ് കാലിക്കറ്റ് (കാലിക്കറ്റ് 1938), പേജ് 85\n14. താരാചന്ദ്, ഇന്‍ഫഌവന്‍സ് ഓഫ് ഇസ്‌ലാം ഓണ് ഇന്ത്യന് കള്‍ച്ചര് (അലഹാബാദ് 1963), പേജ് 30\n15. പ്രഫ. സയ്യിദ് മൊഹിദ്ദീന് ഷാ,\nഇസ്‌ലാം ഇന് കേരള (തൃശൂര് 1975), പേജ് 27\n16. താരാചന്ദ്, ഇന്‍ഫ്‌ളുവന്‍സ് ഓഫ് ഇസ്‌ലാം ഓണ് ഇന്ത്യന് കള്‍ച്ചര് (അലഹാബാദ് 1963) പേജ് 34\n17. സി.എന് അഹ്മദ് മൗലവി, മഹത്തായ മാപ്പിള സാഹിത്യപാരമ്പര്യം (കോഴിക്കോട് 1978), പേജ് 118\n18. പ്രഫ. സയ്യിദ് മൊഹിദീന്‍ഷാ, ഇസ്‌ലാം ഇന് കേരള (തൃശൂര് 1975), പേജ് 21,22\n19. എം.ജി.എസ് നാരായണന്, കള്‍ചറല് സിംബിയൊസിസ് (തിരുവനന്തപുരം 1972), പേജ് 6\n20. ഇളംകുളം കുഞ്ഞന്‍പിള്ള, ചേരസാമ്രാജ്യം ഒമ്പതും പത്തും നൂറ്റാണ്ടുകളില് (കോട്ടയം 1960), പേജ് 25\n21. താരാചന്ദ്, ഇന്‍ഫഌവന്‍സ് ഓഫ് ഇസ്‌ലാം ഓണ് ഇന്ത്യന് കള്‍ച്ചര് (അലഹാബാദ് 1963), പേജ് 35\n22. ശൂരനാട്ട് കുഞ്ഞന്‍പിള്ള, പ്രാചീന കേരളം (തിരുവനന്തപുരം 1955) പേജ് 22\n23. എപ്പിഗ്രാഫിയ ഇന്‍ഡികാ, വാള്യം4സപ്ലിമെന്റ് 66-939\n24. കണ്ണമ്പ്ര നായര് (രാമുണ്ണി നായര്) കേരള ചരിത്രം (കോട്ടക്കല് 1910) പേജ് 39\n25. ഇളംകുളം കുഞ്ഞന്‍പിള്ള, സ്റ്റഡീസ് ഇന് കേരള ഹിസ്റ്ററി (കോട്ടയം 1970), പേജ് 212\n26. എ. ബാലകൃഷ്ണപ്പിള്ള, ചരിത്ര കേരളം അവതാരിക (കോട്ടയം 1957), പേജ് 10\n27. കെ.എം പണിക്കര്, കേരളത്തിലെ സ്വാതന്ത്ര്യസമരം (1957) പേജ് 9.\n28. ഇളംകുളം കുഞ്ഞന്‍പിള്ള, സ്റ്റഡീസ് ഇന് കേരള ഹിസ്റ്ററി (കോട്ടയം 1970), പേജ് 403\n29. സി.എന് അഹ്മദ് മൗലവി, മഹത്തായ മാപ്പിള സാഹിത്യ പാരമ്പര്യം (കോഴിക്കോട് 1978), പേജ് 196\n30. ഇളംകുളം കുഞ്ഞന്‍പിള്ള, സ്റ്റഡീസ് ഇന് കേരള ഹിസ്റ്ററി (കോട്ടയം 1970), പേജ് 213\n31. പ്രഫ. സയ്യിദ് മൊഹിദീന്‍ഷാ, ഇസ്‌ലാം ഇന് കേരള (തൃശൂര് 1975), പേജ് 23\n32. ജവഹര്‍ലാല് നെഹ്‌റു, ഡിസ്‌കവറി ഓഫ് ഇന്ത്യ (ലണ്ടന് 1965), പേജ് 90\n33. കെ.കെ രാമചന്ദ്രന് നായര്, കേരളചരിത്രശകലങ്ങള് (കോട്ടയം 1969) പേജ് 52\n34. കണ്ണമ്പ്ര രാമുണ്ണി നായര്, എ ഷോര്‍ട്ട് ഹിസ്റ്ററി ഓഫ് കേരള (കോട്ടക്കല് 1910), പേജ് 40


emalayalee.com - റംസാന്: പുണ്യങ്ങള് ഏറ്റുവാങ്ങുന്ന സുദിനം- സുധീര് പണിക്കവീട്ടില്\nറംസാന്: പുണ്യങ്ങള് ഏറ്റുവാങ്ങുന്ന സുദിനം- സുധീര് പണിക്കവീട്ടില്\nEMALAYALEE SPECIAL 17-Aug-2012 സുധീര് പണിക്കവീട്ടില്\nഎല്ലാ വായനക്കാര്‍ക്കും ഇ-മലയാളിയുടെ ഹാര്‍ദ്ദമായ ഈദ് ആശംസകള്\nIn America, and many places Eid is Sunday\n'മാനത്തുള്ളൊരു വല്ല്യമ്മാവനു മതമില്ല, ജാതിയുമില്ല, പൊന്നാണത്തിനു കോടിയുടുക്കും പെരുന്നാളിനു തൊപ്പിയിടും.' മാനത്തെ വല്ല്യമ്മാവന്റെ കണ്ണുകള്‍ക്ക് താഴെ വലിയ ഒരു രാജ്യവും അതിനുള്ളില് ഒരു കൊച്ചു ഗ്രാമവും ഉണ്ടായിരുന്നു, അവിടേയും എല്ലാവരും ഒന്നുപോലെ കഴിഞ്ഞിരുന്ന ഒരു സുവര്‍ണ്ണകാലമുണ്ടായിരുന്നു. ഇടത്തോട്ടു മുണ്ടുടുത്ത് പുത്തന് കുപ്പായവും ഒത്തിരി വാരി പൂശിയ അത്തറിന്റെ മണവുമായി എന്റെ സ്‌നേഹിതന് കുഞ്ഞുമുഹമ്മദ് റംസാന് നിലാവു് പോലെ പുഞ്ചിരിച്ച്‌കൊണ്ട് കയ്യില് ഉമ്മി കൊടുത്തയച്ച നെയ്‌ചോറും കൊയല്‍പത്തിരിയുമായ് വരുന്നത് ഓര്‍മ്മ വരുന്നു. ദൂരെ ഏതൊ ജാലകവാതില്‍ക്കല് സുറുമയിട്ട മിഴികളുടെ തിളക്കം, ഒരു കസവ് തട്ടത്തിന്റെ മിന്നലാട്ടം. നെഞ്ചിനുള്ളില് നീയാണു്, ഖല്‍ബിനുള്ളില് നീയാണു്, കണ്ണടച്ചാല് നീയാണു്..എന്ന് മതങ്ങളുടെ വ്യത്യാസമറിയാത്ത യുവമനസ്സുകള് പാടാന് കൊതിച്ചിരുന്ന അസുലഭ നിമിഷങ്ങള്. ഇപ്പോള് മതവിദ്വേഷം കൊണ്ട് ലോകം മുഴുവന് അശാന്തി പരക്കുമ്പൊള് വീണ്ടും ഇതാ ഒരു റംസാന് മാസം.\nദയാനിധിയും കാരുണ്യവാനുമായ അള്ളാഹു പ്രവാചകന്മാരെ ഭൂമിയിലേക്ക് അയച്ചുകൊണ്ടിരുന്നു എന്നു വിശുദ്ധ ഖുറാന് പറയുന്നുണ്ട്. അവരുടെ പേരോടുകൂടെ. അക്ഷര ജ്ഞാനമില്ലത്തവര്‍ക്കിടയില് തന്റെ ദ്രുഷ്ടാന്തങ്ങള് അവര്‍ക്ക് വായിച്ച്‌കേള്‍പ്പിക്കുകയും അവരെ സംസ്‌കരിക്കുകയും അവര്‍ക്ക് വേദഗ്രന്ഥവും തത്വജ്ഞാനവും പഠിപ്പിക്കുകയും ചെയ്യാന് അവരില് നിന്നു തന്നെയുള്ള ഒരു ദൂതനെ നിയോഗിച്ചവനാകുന്നു അവന്. തീര്‍ച്ചയായും അവര് മുമ്പ് വ്യക്തമായ വഴികേടിലായിരുന്നു. അള്ളാഹു ഏകനാണെന്നും അവനെ മാത്രം ആരാധിക്കുകയെന്നും അവരെല്ലാം മനുഷ്യരാശിയെ പഠിപ്പിച്ചുപോന്നു. എന്നാല് കാലാന്തരത്തില് അവരുടെ അനുശാസനങ്ങളില് കലര്‍പ്പ് പടരാന് തുടങ്ങിയപ്പോള് പുതിയ പ്രവാചകരെ അള്ളാഹു ഭൂമിയിലേക്ക് അയച്ചു. അവരില് അവസാനത്തെ പ്രവാചകനാണു മുഹമ്മദ് നബി അവസാനത്തെ പ്രവാചകനായത് മൂലം ഇദ്ദേഹം ഭൂമിയിലെ എല്ലാ മനുഷ്യര്‍ക്കുമായി അയക്കപ്പെട്ടു എന്ന് ഇസ്ലാം മതവിശ്വാസികള് കരുതിപോരുന്നു. എന്നാല് നബി തിരുമേനിയെ ഇസ്ലാം മതവിശ്വാസികള് ആരാധിക്കുന്നില്ല. ആരാധന ദൈവത്തിനു മാത്രമാണെന്നു അവര് വിശ്വസിക്കുന്നു.\nറംസാന് മാസത്തില് മുഹമ്മദ് (അപ്പോള് അദ്ദേഹം നബിയല്ലായിരുന്നു) അടുത്തുള്ള ഒരു പര്‍വ്വതത്തിന്റെ മുകളില് പോയിരുന്ന് പ്രാര്‍ഥിക്കാറുണ്ടായിരുന്നു. അവിടെയുള്ള 'ഹീറ' എന്ന ഗുഹയില് അദ്ദേഹം ധ്യാനനിരതനായി വളരെ സമയം ചിലവഴിച്ചു. അങ്ങനെയുള്ള ഒരു പ്രാര്‍ഥനവേളയില് ഒരു രാത്രി ഗബ്രിയേല് മാലാഖ പ്രത്യക്ഷപ്പെട്ടു മുഹമ്മദിനോട് പറഞ്ഞു. 'വായിക്കുക' നിരക്ഷരനായ മുഹമ്മദ് പറഞ്ഞു, ''എനിക്ക് വായിക്കാനറിഞ്ഞുകൂടാ'. മാലാഖ പക്ഷെ അതാവര്‍ത്തിച്ച്‌കൊണ്ടിരുന്നു. പരിഭ്രാന്തനായ മുഹമ്മദ് വീട്ടിലേക്ക് മടങ്ങിപോയി ഭാര്യ ഖദീജയോട് നടന്ന സംഭവങ്ങള് പറഞ്ഞു,. പണ്ഡിതനും അപ്പോള് ക്രിസ്തുമത വിശ്വാസത്തിലേക്ക് മാറിയവനുമായ ഒരു അകന്ന സഹോദരനെ മുഹമ്മദും ഭാര്യയും സന്ദര്‍ശിച്ചു, അദ്ദേഹം പറഞ്ഞു. ''മോസ്സസ്സിനെപോലെ നിന്നേയും ദൈവ കല്‍പ്പനകള് ഏറ്റുവാങ്ങാന് തിരഞ്ഞെടുക്കപ്പെട്ടിരിക്കുന്നു. അതിനുശേഷം ചുരുങ്ങിയ ഒരു ഇടവേള കഴിഞ്ഞ് ദൈവം വെളിപ്പെടുത്തലുകള് തുടര്‍ന്നു, വായിക്കുക എന്നത് ഒരു കല്‍പ്പനയായിരുന്നു. മുഹമ്മദ് വായിക്കാനറിയില്ലെന്ന് പറഞ്ഞ് കൊണ്ടിരുന്നു. മനുഷ്യനറിയാത്തത് ദൈവം അവനെ പഠിപ്പിക്കുന്നുവെന്നു മാലാഖമാര് പറഞ്ഞ് അപ്രത്യക്ഷരായി. 'ഇക്ര'' എന്ന അറബി പദത്തിനു വായിക്കുക, വായന എന്നര്‍ഥങ്ങള് ഉണ്ട്. അതില് നിന്നത്രെ ഖുറാന് എന്ന വാക്കുണ്ടായത്.\nറംസാന് മാസത്തിലാണു വിശുദ്ധ ഖുറാന് അവതീര്‍ണ്ണമായത്. ഗബ്രിയേല് മാലാഖ വഴി നബി തിരുമേനിക്ക് സര്‍വ്വശക്തനും കരുണാമയനുമായ അല്ലാഹു വെളിപ്പെടുത്തിയ ദിവ്യ വചനങ്ങള്. നബി തിരുമേനിയുടെ നാല്‍പ്പതാം വയസ്സ് മുതല് അറുപത്തിരണ്ടു വയസ്സ് വരെ അല്ലാഹുവില് നിന്നും ഏറ്റു വാങ്ങിയ കല്‍പ്പനകള്, കടലാസ്സു കഷണങ്ങളില്, കല്ലുകളില്, പനയോലകളില് ഒക്കെ അവ കുറിച്ച് വക്കപ്പെട്ടു. അതെഴുതിയെടുത്തവരോട് സന്ദര്‍ഭമനുസറിച്ച് ഓരോ ണ്ഡികയും എവിടെ ഉള്‍പ്പെടുത്തണമെന്നു അദ്ദേഹം നിര്‍ദ്ദേശിച്ചിരുന്നു. വിശുദ്ധ ഖുറാനില് മനുഷ്യരെ സംമ്പന്ധിക്കുന്ന എല്ലാ കാര്യങ്ങളും ഉള്‍പ്പെടുത്തിയിട്ടിട്ടൂണ്ട്. വിശുദ്ധ ഖുറാന് കൂടാതെ ഇസ്ലാമിക്ക് സിദ്ധാന്തങ്ങളെക്കുറിച്ച് അറിവ് നല്‍കുന്ന ഒന്നാണു ഹാദിത്ത്. ഇതില് നബി തിരുമേനിയുടേയും അന്നത്തെ മുസ്ലീം സമുദായത്തിലെ അംഗങ്ങളുടേയും വചനങ്ങള് അടങ്ങിയിരിക്കുന്നു. ഇസ്ലാം അല്ലാത്ത ഒരാള്‍ക്ക് ഈ മതത്തെകുറിച്ചറിയാനുള്ള ഒരു വിജ്ഞാനകോശമായി ഹാദിത്തിനെ കണാക്കാക്കമെന്നു ആരോ എഴുതിയത് ഓര്‍മ്മവരുന്നു. അത് വായിക്കാന് കഴിഞ്ഞത് ഭാഗ്യമായിയെന്നും ഈ ലേകന് കരുതുന്നു,\nവിശുദ്ധ ഖുറാന് നിര്‍ണ്ണയത്തിന്റെ രാത്രിയില് അവതരിപ്പിച്ചിരിക്കുന്നു. ലൈലത്തുല് ദ്ര് എന്നു പറയുന്ന നിര്‍ണ്ണയത്തിന്റെ രാത്രി വരുന്നത് റംസാന്റെ അവസാനത്തെ പത്തു് ദിവസങ്ങളില് ഒന്നിലാണു. അതു ആയിരം മാസത്തേക്കാള് ഉത്തമമാകുന്നു. മലക്കുകളും ആത്മാവും അവരുടെ രക്ഷിതാവിന്റെ എല്ലാ കാര്യത്തെ സംമ്പന്ധിച്ചുള്ള ഉത്തരവുമായി ആ രാത്രിയില് ഇറങ്ങി വരുന്നു. പുലരി വരും വരെ അത് സമാധാനമത്രെ ( 97 ദര്) റംസാന് മാസത്തില് സ്വര്‍ഗ്ഗകവാടങ്ങള് തുറക്കപ്പെടുകയും നരക കവാടങ്ങള് കൊട്ടിയടക്കപ്പെടുകയും പിശാചുക്കളെ ബന്ധനത്തിലിടുകയുംചെയ്യുന്നു. പുണ്യങ്ങളും നന്മയും പുലരുന്ന വിശുദ്ധ ദിവസങ്ങളാണീ വ്രതാനുഷ്ഠാനകാലം. മറ്റുള്ളവരോട് പകയും വിദ്വേഷവുമുള്ളവര്‍ക്ക് പുണ്യരാവിന്റെ മഹത്വം കിട്ടുകയില്ലെന്ന് വിശുദ്ധ ഖുറാന് വ്യകതമായി പറയുന്നുണ്ട്.\nജര്‍മ്മന് കവി ഗോയ്‌ഥെ പറഞ്ഞുഃ നബി തിരുമേനി ഒരു കവിയല്ല, പ്രവചാകനാണു്. അതുകൊണ്ട് വിശുദ്ധ ഖുറാനെ ദൈവവചനങ്ങളുള്ള പുസ്തകമായി കാണുന്നു, വിദ്യാഭ്യാസത്തിനോ, വിനോദത്തിനോ മനുഷ്യന് രചിച്ച ഗ്രന്ഥമല്ല ഖുറാന്. മറ്റൊരു ഭാഷയിലും ആത്മാവും, പദവും, അക്ഷരവും ഇത്ര മൗലികമായ രീതിയില് ഒന്നിക്കുന്നില്ല.\nഅല്ലാഹുവില് വിശ്വസിക്കുകയും സദ്പ്രവ്രുത്തികള് ചെയ്യുകയും റംസാന് നോമ്പ് നോല്‍ക്കുകയും ചെയ്യുന്നവര്‍ക്കായി കരുതുന്ന സ്വര്‍ഗ്ഗത്തെക്കുറിച്ച് വിശുദ്ധ ഖുറാന് ഇങ്ങനെ പറയുന്നു. (39-20) പക്ഷെ തങ്ങളുടെ രക്ഷിതാവിനെ സൂക്ഷിച്ച് ജീവിച്ചവരാരോ അവര്‍ക്കാണു് മേല്‍ക്ക്‌മേല് തട്ടുകളായി നിര്‍മ്മിക്കപ്പെട്ടിട്ടുള്ള മണിമേടകളുള്ളത്…….ഖുറാന് 71 (15-16) ഇങ്ങനെ പറയുന്നു. നിങ്ങള് കണ്ടിട്ടില്ലേ എങ്ങനെയാണു് അല്ലാഹു അടുക്കുകളായിട്ട് ഏഴു ആകാശങ്ങള് സൃഷ്ടിച്ചിരിക്കുന്നത് എന്ന്. ചന്ദ്രനെ അവിടെ ഒരു പ്രകാശമാക്കിയിരിക്കുന്നു, സൂര്യനെ ഒരു വിളക്കുമാക്കിയിരിക്കുന്നു. തട്ടുകളായി എന്നു പറയുന്ന സ്വര്‍ഗ്ഗങ്ങള് താഴെ പറയുന്നവയാണെന്ന് ഹാദിത്തുകള് വിവരിക്കുന്നു. ഏഴു സ്വര്‍ഗ്ഗങ്ങള് ഃ ദാര് അല് സലാം - സമാധാനത്തിന്റെ ഗ്രഹം\nദാര് അല് ജലാല് - മഹത്വത്തിന്റെ ഇരിപ്പിടം, ജന്നത്തുല് മവ ഃ വിശ്രമാരാമം, ജന്നത്തുല് ഖുദ് - നിത്യത്യതയുടെ പൂങ്കാവനം, ജന്നത്തുല് ഏദന് - ഏദന് പൂന്തോട്ടം, ജന്നത്തുല് ഫിര്‍ദൗസ് - പറുദീസയിലെ പൂന്തോട്ടം, ജന്നത്തുല് നയിം - നിര്‍വൃതിയുടെ ഉദ്യാനം\nസ്വര്‍ണ്ണവും വെള്ളിയും കൊണ്ട് നിര്‍മ്മിച്ച ഇവിടങ്ങളില് കസ്തൂരിയും കുന്തിരിക്കവും സദാ മണക്കുന്നു. റംസാന് മാസത്തിലെ ഏഴാം ദിവസം വിശ്വാസികള്‍ക്കായി ജന്നത്തുല് നയിം- എന്ന ഈ സ്വര്‍ഗ്ഗത്തിന്റെ കവാടങ്ങള് തുറക്കപ്പെടുന്നു. പ്രവാചകനായ ഇബ്രാഹിം ഈ സ്വര്‍ഗ്ഗത്തിന്റെ അവകാശിയാക്കണെ എന്നു പ്രാര്‍ഥിച്ചതായി കാണുന്നു. വാസ്തവത്തില് ഇങ്ങനെ ഏഴു സ്വര്‍ഗ്ഗങ്ങള് ഇല്ല. ജന്നത്തുല് ഫിര്‍ദൗസ് ഏഴാം സ്വര്‍ഗ്ഗമായി കരുതി പോരുന്നു. എങ്കിലും ഇവയെല്ലാം അനുഗ്രഹത്തിന്റെ ആനന്ദത്തിന്റെ ഓരോ നിലകളെ സൂചിപ്പിക്കുന്നതയി വിശ്വസിച്ച്‌പോരുന്നു. ഏദന് തോട്ടത്തെ പുണ്യാത്മക്കളുടെ സ്ഥിരം പറുദീസയായി പരിഗണിക്കപ്പെട്ടുപോരുന്നതില് നിന്നും ഇതെല്ലാം വ്യത്യസ്ഥ പേരുകളാണെങ്കിലും എല്ലാം ഒന്ന് തന്നെയെന്നും അനുമാനിക്കാവുന്നതാണു. ഇവയെ സ്വര്‍ഗ്ഗത്തിന്റെ ഏഴു കവാടങ്ങള് എന്നും പറയുന്നു.\nപരമ കാരുണികനും കരുണാനിധിയുമായ അല്ലാഹുവിന്റെ നാമത്തില് സൃഷ്ടിച്ചവനായ നിന്റെ രക്ഷിതാവിന്റെ നാമത്തില് നീ വായിക്കുക. മനുഷ്യനെ അവന് ഭ്രൂണത്തില് നിന്നു് സൃഷ്ടിച്ചു. '' നീ വായിക്കുക' നിന്റെ രക്ഷിതാവ് പേനകൊണ്ട് പഠിപ്പിച്ച അത്യുദാരനാകുന്നു.. മനുഷ്യന് അറിയാത്തത് അവന് പഠിപ്പിച്ചിരിക്കുന്നു. ( 96:1ക5)\nനിലാവിന്റെ മുഗ്ദ്ധ സൗന്ദര്യം പരത്തികൊണ്ട് ശവ്വാല് മാസം പിറക്കുമ്പോള് ഈദ്-ഉല്-ഫിത്തര് എന്ന പെരുന്നാളായി. വ്രതാനുഷ്ഠാനത്തിലൂടെ പൈശാചിക ശക്തികളെ തോല്‍പ്പിച്ച്‌കൊണ്ടു പുണ്യങ്ങള് ഏറ്റുവാങ്ങുന്ന സുദിനം. പട്ടുടുപ്പുകളും, പനിനീരും, അത്തറും നല്ല ഭക്ഷണങ്ങളുടെ കൊതിപ്പിക്കുന്ന മണവും കൂടി കുഴയുന്ന ആനന്ദദായക നിമിഷങ്ങള്. (സത്യ വിശ്വാസികളെ നിങ്ങള്‍ക്ക് നാം നല്‍കിയ വസ്തുക്കളില് നിന്ന് വിശിഷ്ടമായത് ഭക്ഷിച്ച് കൊള്ളുക. അല്ലാഹുവോട് നിങ്ങള് നന്ദി കാണിക്കുകയും ചെയ്യുക. അവനെ മാത്രമാണു് നിങ്ങള് ആരാധിക്കുന്നതെങ്കില് (2-172) ഗബ്രിയേല് മാലാഖയുടെ കല്‍പ്പന ഓര്‍ക്കാന് ഈ അവസരം എല്ലാവരും ഉപയോഗിക്കേണ്ടതാണു്. ഗബ്രിയേല് മാലാഖയുടെ ആദ്യ കല്‍പ്പന '' വായിക്കുക' എന്നായിരുന്നു. വായനയിലൂടെ അറിവ് നേടുക. ഇന്നു ലോകത്തിലെ എല്ലാ പ്രശ്‌നങ്ങള്‍ക്കും കാരണം അജ്ഞതയാണു്. ഓരോരുത്തരും അവര് പറയുന്നത് ശരിയെന്ന് വിശ്വസിക്കുന്നു അതു മറ്റുള്ളവരെ വിശ്വസിപ്പിക്കാന് ശ്രമിക്കുന്നു. (മുഹമ്മദ് നബിയില്) വിശ്വസിച്ചവരോ, യഹൂദ മതം സ്വീകരിച്ചവരോ, ക്രൈസ്തവരോ, സാബികളോ ആരാകട്ടെ, അല്ലാഹുവിലും അന്ത്യദിനത്തിലും വിശ്വസിക്കുകയും, സല്‍കര്‍മ്മം പ്രവര്‍ത്തിക്കുകയും ചെയ്തീട്ടുള്ളവര്‍ക്ക് അവരുടെ രക്ഷിതാവിങ്കല് അവര് അര്‍ഹിക്കുന്ന പ്രതിഫലമുണ്ട്. അവര്‍ക്ക് ഭയപ്പെടേണ്ടതില്ല, അവര് ദുഃഖിക്കേണ്ടി വരികയുമില്ല. (2:62) മതമേതായാലും മനുഷ്യന് നന്നായാല് മതിയെന്ന തത്വം തന്നെയാണിതും.\n'വായിക്കുക'', വായിച്ച് അറിവ് നേടുക.ദൈവവചനങ്ങള് മനസ്സിലാക്കുകയും അവ അനുസരിച്ച് ജീവിക്കുകയും ചെയ്യുക. ദൈവവചനങ്ങള് മതങ്ങളെപ്പറ്റി പറയുന്നില്ലെന്നു മനസ്സിലാക്കുമ്പോള് തന്നെ പകുതി പകയും വിദേഷവും ശമിക്കും. മതങ്ങള്‍ക്ക് വേണ്ടിയാണു് അന്നും ഇന്നും മനുഷ്യന് കഷ്ടപ്പെടുന്നത്/നഷ്ടപ്പെടുത്തുന്നത്. ഭൂമിയിലെ എല്ലാ മനുഷ്യരും നന്മകള് ചെയ്യുമ്പോള് ജന്നത്തുല് ഫിര്‍ദൗസ് എന്ന ഏഴാം സ്വര്‍ഗ്ഗം ഈ ദുനിയാവിലേക്ക് ഇറങ്ങി വരും. വായിക്കുക, വായിച്ച്‌കൊണ്ടേയിരിക്കുക..... ഗബ്രിയേല് മാലാഖയുടെ ഈ കല്‍പ്പന റംസാന് വ്രതംകഴിഞ്ഞ് ഈദ് ആഘോഷിക്കുന്ന ഈ പുണ്യവേളയില് എല്ലാവര്‍ക്കുമുള്ള ഒരു സന്ദേശമാകട്ടേ…..\nഎല്ലാവര്‍ക്കും ഈദ് ആശംസകള് !


അക്ഷയതൃതീയ | ഹൈന്ദവം\nHome » അക്ഷയതൃതീയ\nവൈശാഖമാസത്തിലെ ശുക്ലപക്ഷത്തിലെ മൂന്നാമത്തെ തിഥിയാണു (ചാന്ദ്രദിനം) അക്ഷയ തൃതീയ എന്ന് അറിയപ്പെടുന്നത്. അക്ഷയതൃതീയനാളിൽ ചെയ്യുന്ന സദ്കർമ്മങ്ങളുടെ ഫലം ക്ഷയിക്കില്ല എന്ന് പുരാതനകാലം മുതൽക്കേ വിശ്വാസമുണ്ട്. അന്ന് ദാനാദിധർമ്മങ്ങൾ നടത്തുന്നത് പുണ്യമായി പലരും കരുതുന്നു. ബലഭദ്രൻ ജനിച്ച ദിവസംകൂടിയാണത്. കേരളത്തിലെ നമ്പൂതിരിഗൃഹങ്ങളിൽ അന്നേദിവസം വിധവകളായ അന്തർജ്ജനങ്ങൾ കുട, വടി, ചെരിപ്പ്, വിശറി, പണം തുടങ്ങിയവ ദാനം ചെയ്തിട്ടേ ജലപാനം ചെയ്യുകയുണ്ടായിരുന്നുളളൂ. ഗുരുവായൂർക്ഷേത്രത്തിലും ഇന്നേ ദിവസം പ്രാധാന്യമർഹിക്കുന്നു. ജൈനമതവിശ്വാസികളും അക്ഷയ തൃതീയ ഒരു പുണ്യദിവസമായി കരുതുന്നു.\n“\tസ്നാനം, ദാനം, തപോ, ഹോമഃ\nവർഷത്തിലെ ഏറ്റവും ആദരണീയങ്ങളായ തിഥികളിൽ അക്ഷയതൃതീയ ഉൾപ്പെടുന്നു. ദേവൻമാർക്കുപോലും ഇതു വന്ദനീയമാണ് എന്നു പ്രകീർത്തിക്കപ്പെട്ടിരിക്കുന്നു. അന്ന് യവം കൊണ്ടു ഹോമം നടത്തുകയും വിഷ്ണുവിന് അർച്ചിക്കുകയും ദ്വിജാദികൾക്കു യവം ദാനം ചെയ്യുകയും ശിവൻ, ഭഗീരഥൻ മുതലായവരെയും ഗംഗ, കൈലാസം എന്നിവയെയും പൂജിക്കുകയും ചെയ്യണമെന്നു ബ്രഹ്മപുരാണത്തിൽ പ്രസ്താവിച്ചിട്ടുണ്ട്. പരശുരാമൻ ജനിച്ചത് അക്ഷയതൃതീയയിലാകയാൽ ആ ദിവസം പരശുരാമരൂപമുണ്ടാക്കി പൂജിക്കുന്ന സമ്പ്രദായം ഭാരതത്തിലെങ്ങുമുണ്ട്. അക്ഷയതൃതീയയ്ക്ക് എല്ലാ ക്ഷേത്രങ്ങളിലുംതന്നെ വിശേഷാൽ പൂജകൾ നടക്കാറുണ്ട്. അക്ഷയ എന്ന വിശേഷണം ചില പ്രത്യേകവിശ്വാസങ്ങളെ ആധാരമാക്കി ചതുർഥി, സപ്തമി, അമാവാസി തുടങ്ങിയ തിഥികളോടും ചേർത്തു പ്രയോഗിക്കാറുണ്ട്. ചൊവ്വാഴ്ചയും ശുക്ളചതുർഥിയും കൂടിയത് അക്ഷയചതുർഥിയും ഞായറാഴ്ചയും കറുത്തവാവും ചേർന്നത് അക്ഷയ-അമാവാസിയുമായി കരുതിപ്പോരുന്നു. ഈ ദിവസങ്ങളിൽ ചെയ്യുന്ന പുണ്യകർമങ്ങളുടെ ഫലം ക്ഷയമില്ലാത്തതാണെന്ന സങ്കല്പമാണ് ഈ സംജ്ഞകൾക്ക് ആസ്പദം.


സ്‌ഫോടനത്തില് എന്.എ. ഹാരിസ് എം.എല്.എ അടക്കം അഞ്ചുപേര്‍ക്ക് പരിക്ക് - MALABAR FLASH\nHome Bangalore Blast karnadaka National News കര്‍ണ്ണാടക സ്‌ഫോടനത്തില് എന്.എ. ഹാരിസ് എം.എല്.എ അടക്കം അഞ്ചുപേര്‍ക്ക് പരിക്ക്\nബംഗളൂരു: ശാന്തിനഗർ ഹൊണ്ണാർപേട്ടിലുണ്ടായ നേരിയ സ്ഫോടനത്തിൽ കോൺഗ്രസ് എം.എൽ.എയും മലയാളിയുമായ എൻ.എ. ഹാരിസ് അടക്കം അഞ്ചുപേർക്ക് പരിക്കേറ്റു.[www.malabarflash.com]\nബുധനാഴ്ച രാത്രി 9.30ഓടെയാണ് സംഭവം. കാലിന് പരിക്കേറ്റ എം.എൽ.എയെ സെന്റ് ഫിലോമിനാസ് ആശുപത്രിയിൽ പ്രവേശിപ്പിച്ചു. ഹൊണ്ണാർപേട്ടിലെ പരിപാടിയിൽ പങ്കെടുക്കുന്നതിനിടെ എം.എൽ.എയുടെ സമീപത്ത് സ്ഫോടനം നടക്കുകയായിരുന്നു.\nസമീപത്തെ കെട്ടിടത്തിന്റെ പിറകുവശത്തുനിന്ന് പന്നിപ്പടക്കം പോലുള്ള വസ്തു ആരോ എറിഞ്ഞെന്നാണ് സംശയിക്കുന്നത്. സംഭവത്തിൽ രോഷാകുലരായ അനുയായികളെ സമാധാനപ്പെടുത്തിയ ശേഷമാണ് എം.എൽ.എ ആശുപത്രിയിൽ ചികിത്സ തേടിയത്.\nസംഭവമറിഞ്ഞ് വിവേക് നഗർ, അശോക് നഗർ എന്നീ സ്റ്റേഷനുകളിൽനിന്ന് പോലീസ് കുതിച്ചെത്തി. എം.എൽ.എയുടെ പരിക്ക് സാരമുള്ളതല്ലെന്നാണ് വിവരം. സംഭവം നടന്ന സ്ഥലത്തിന് സമീപത്തെ സി.സി.ടി.വി ദൃശ്യങ്ങളടക്കം പോലീസ് പരിശോധിച്ചുവരികയാണ്.\nഅതേസമയം, തന്റെ പിതാവിനു നേരെ നടന്നത് ആസൂത്രിത ആക്രമണമാണെന്ന ആരോപണവുമായി എൻ.എ. ഹാരിസ് എം.എൽ.എയുടെ മകൻ മുഹമ്മദ് നാലപ്പാട് രംഗത്തുവന്നു. ഹൊണ്ണാർപേട്ടിൽ എം.ജി.ആറിന്റെ ജന്മദിനാഘോഷ പരിപാടിയിലേക്കാണ് എം.എൽ.എയെ ക്ഷണിച്ചിരുന്നത്. പരിപാടിയിൽ എം.എൽ.എക്കായി കസേര റിസർവ് ചെയ്തിരുന്നെങ്കിലും അദ്ദേഹം മറ്റൊരു കസേരയിലാണ് ഇരുന്നത്. പടക്കം പോലെയുള്ള വസ്തു തന്റെ പിതാവിന്റെ കാലിന് സമീപത്ത് വന്നുവീണ് പൊട്ടിത്തെറിക്കുകയായിരുന്നു. കാലിന് പരിക്കേറ്റ അദ്ദേഹം ഡോക്ടർമാരുടെ നിരീക്ഷണത്തിലാണെന്നും മകൻ മുഹമ്മദ് നാലപ്പാട് പറഞ്ഞു.\nതങ്ങൾക്കുനേരെ ഇത്തരമൊരു സംഭവം ആദ്യമായാണെന്നും ആക്രമണം മനഃപൂർവമാണെന്ന് സംശയിക്കുന്നതായും ഇതുസംബന്ധിച്ച് പോലീസിന് വിവരങ്ങൾ കൈമാറിയതായും മുഹമ്മദ് നാലപ്പാട് കൂട്ടിച്ചേർത്തു.\nസംഭവമറിഞ്ഞ് ശിവാജി നഗർ എം.എൽ.എ റിസ്വാൻ അർഷാദ് അടക്കമുള്ള നേതാക്കൾ ആശുപത്രിയിൽ എൻ.എ. ഹാരിസ് എം.എൽ.എയെ സന്ദർശിച്ചു. ബംഗളൂരു ഡി.സി.പി ചേതൻ സിങ് റാത്തോർ ആശുപത്രിയിലെത്തി എം.എൽ.എയിൽനിന്ന് വിവരങ്ങൾ തേടി.\nകാസറകോട് കിഴൂർ സ്വദേശിയാണ് എൻ.എ. ഹാരിസ് എം.ൽ.എ.


നടി ഭാനുപ്രിയയുടെ വീട്ടില് ജോലിക്ക് നിറുത്തിയ പ്രായപൂര്‍ത്തിയാകാത്ത പെണ്‍കുട്ടിയെ ജുവൈനല് ഹോമിലേക്ക് മാറ്റി. പെണ്‍കുട്ടിയ്ക്കും അമ്മയ്ക്കും എതികെ മോഷണം ആരോപിച്ച് ഭാനുപ്രിയ നല്‍കിയ പരാതിയിലാണ് നടപടി. ഭാനുപ്രിയയുടെ വീട്ടിൽ നിന്ന് പെൺകുട്ടി സ്വർണ്ണവും പണവും മോഷ്ടിച്ചെന്ന് പൊലീസും വ്യക്തമാക്കി. പെൺകുട്ടിയുടെ അമ്മ പ്രഭാവതി കുറ്റം സമ്മതിച്ചതായും പൊലീസ് പറയുന്നു. കുട്ടിയുടെ അമ്മയെ പുഴല് ജയിലിലേക്ക് മാറ്റിയതിന് പിന്നാലെയാണ് പെൺകുട്ടിയെ ജുവനൈൽ ഹോമിലേക്ക് മാറ്റിയത്.\nചൈൽഡ് ലൈൻ ഹോമിലേക്ക് മാറ്റിയ പെൺകുട്ടിയെ പോലീസ് ചോദ്യം ചെയ്തിരുന്നു. ഈ ചോദ്യം ചെയ്യലിലാണ് പെണ്‍കുട്ടി മോഷണ വിവരം സമ്മതിച്ചത്. പ്രായപൂർത്തിയാകാത്ത മൂന്ന് പെൺകുട്ടികളെ നടിയുടെ വീട്ടിൽ നിന്ന് രക്ഷിച്ചെന്ന വാർത്ത അടിസ്ഥാന രഹിതമെന്നാണ് പൊലീസ് നല്‍കുന്ന വിശദീകരണം. എന്നാൽ പെൺകുട്ടികളുടെ മാതാപിതാക്കൾ കുട്ടികൾക്ക് 15 വയസ്സ് കഴിഞ്ഞെന്നാണ് തന്നോട് പറഞ്ഞതെന്നും അവർക്ക് യാതൊരു ഉപദ്രവവും ഏൽപ്പിച്ചിട്ടില്ലെന്നും ഭാനുപ്രിയ പറയുന്നു.\nആന്ധ്രാപ്രദേശിലെ ഈസ്റ്റ് ഗോദാവരി ജില്ലയിൽ നിന്നുളള പ്രഭാവതിയെന്ന യുവതിയാണു നടിക്കെതിരെ രംഗത്തു വന്നത്. തന്റെ പതിനാലു വയസ് മാത്രം പ്രായമുളള മകളെ ഭാനുപ്രിയ വീട്ടുജോലിക്കായി ചെന്നൈയിലേക്ക് കൊണ്ടുപോയെന്നും അതിക്രൂരമായി പീഡിപ്പിച്ചുവെന്നും കാണിച്ച് സമാൽകോട്ട പൊലീസ് സ്റ്റേഷനിൽ ഇവർ പരാതി നൽകി. പതിനെട്ട് മാസത്തോളം ശമ്പളം നിഷേധിച്ചതായും പരാതിയിൽ പറയുന്നു. ഭാനുപ്രിയയുടെ സഹോദരനും പെൺകുട്ടിയെ ഉപദ്രവിച്ചതായി പരാതിയിൽ പറയുന്നുണ്ട്.\nRead more on: tamil actor\nതമിഴ് നടി സത്യകലയെ തട്ടിക്കൊണ്ടുപോയി


പശ്ചിമബംഗാളിൽ സി.എ.എ നടപ്പാക്കണം ; മോദിയോട് സുവേന്ദു അധികാരി\nന്യൂഡൽഹി : ബംഗാളിൽ സി.എ.എ നടപ്പാക്കണമെന്ന് പ്രധാനമന്ത്രി നരേന്ദ്ര മോദിയോട് ആവശ്യപ്പെട്ട് സംസ്ഥാന പ്രതിപക്ഷ നേതാവ് സുവേന്ദു അധികാരി രംഗത്ത് .നരേന്ദ്ര മോദിയുമായി നടത്തിയ കൂടിക്കാഴ്ചയിലാണ് അധികാരി ഈ ആവശ്യം ഉന്നയിച്ചത്.\nഇരുവരും തമ്മിൽ 40 മിനിറ്റ് നീണ്ടു നിന്ന കൂടിക്കാഴ്ചയിൽ പശ്ചിമബംഗാളിൽ തെരഞ്ഞെടുപ്പിന് പിന്നാലെ നടന്ന അക്രമസംഭവങ്ങളുൾപ്പടെ ചർച്ചയായെന്ന് സുവേന്ദു അധികാരി പറഞ്ഞു. .\n“സി.എ.എ നടപ്പാക്കാനുള്ള ശ്രമങ്ങൾ അഞ്ച് സംസ്ഥാനങ്ങൾ ആരംഭിച്ചിട്ടുണ്ട്. പശ്ചിമബംഗാൾ വേറെ രാജ്യമല്ല. രാജസ്ഥാൻ മുഖ്യമന്ത്രിയും കോൺഗ്രസ് നേതാവുമായ അശോക് ഗെഹ്ലോട്ട് സി.എ.എയെ സ്വാഗതം ചെയ്തിട്ടുണ്ട്. ‘ ‘പശ്ചിമബംഗാൾ മറ്റൊരു രാജ്യമാണെന്നാണ് ചിലർ ചിന്തിക്കുന്നതെന്ന് മോദിയുമായുള്ള കൂടിക്കാഴ്ചക്ക് ശേഷം സുവേന്ദു അധികാരി പ്രതികരിച്ചു .\nബംഗാൾ തെരഞ്ഞെടുപ്പ് പ്രചാരണത്തിനിടെ സംസ്ഥാനത്ത് സി.എ.എ നടപ്പാക്കുമെന്ന് ആഭ്യന്തര മന്ത്രി അമിത് ഷായും പ്രഖ്യാപിച്ചിരുന്നു . ബംഗാൾ നിയമസഭ തെരഞ്ഞെടുപ്പിൽ മമത ബാനർജിക്കെതിരെ നന്ദിഗ്രാമിൽ നിന്ന് മത്സരിച്ച സുവേന്ദു അധികാരി വിജയിച്ചിരുന്നു. എന്നാൽ തെരഞ്ഞെടുപ്പ് ഫലത്തിൽ അട്ടിമറി ആരോപിച്ച് ഇതിനെതിരെ മമത രംഗത്തെത്തിയിരുന്നു .\nരക്തസമ്മര്‍ദ്ദത്തിന് പരിഹാരം തക്കാളി ജ്യൂസ് കുടിച്ചാല് മതി\nമുട്ടില് മരംമുറി കേസില് ഇടപെട്ട് കേന്ദ്രം\nആര്‍ത്തവപ്രശ്‌നങ്ങള്‍ക്ക് ഇനി വിട..!; അറിയാം പുത്തൻ ഡയറ്റ് ടിപ്പുകൾ


സംസ്ഥാനത്ത് നടക്കുന്നത് സമാനതകളില്ലാത്ത രക്ഷാപ്രവര്‍ത്തനം - Official Website of Kerala Chief Minister\nസംസ്ഥാനത്തെ സ്ഥിതിവിശേഷം ഗൗരവമായി തുടരുന്നതായും സമാനതകളില്ലാത്ത രക്ഷാപ്രവര്‍ത്തനമാണ് നടക്കുന്നതെന്നും മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് പറഞ്ഞു. കേന്ദ്രസേനാവിഭാഗങ്ങളും പോലീസും ഫയര്‍ഫോഴ്സും മത്സ്യത്തൊഴിലാളികളും മറ്റു സന്നദ്ധ പ്രവര്‍ത്തകരും സംയുക്തമായാണ് രക്ഷാപ്രവര്‍ത്തനം നടത്തുന്നത്.\nനിലവില് ചെങ്ങന്നൂര്, ചാലക്കുടി ഭാഗത്താണ് കൂടുതല് പേരെ രക്ഷപ്പെടുത്താനുള്ളത്. കരസേനയുടെ 12 വലിയ ബോട്ടുകള് ആഗസ്റ്റ് 18ന് ചാലക്കുടിയിലെത്തും. കാലടിയില് കരസേനയുടെ അഞ്ച് ബോട്ടുകള് നാളെ അധികമായി രക്ഷാപ്രവര്‍ത്തനത്തിനുണ്ടാവും. ചെങ്ങന്നൂരില് കരസേനയുടെ 15 ബോട്ടുകളും തിരുവല്ലയില് പത്തു ബോട്ടുകളും കൂടുതലായി ഉപയോഗിക്കും. വലിയ ഒഴുക്കുള്ളതാണ് ചാലക്കുടിയിലും ചെങ്ങന്നൂരിലും രക്ഷാപ്രവര്‍ത്തനത്തിന് തടസമാകുന്നത്. വലിയ ബോട്ടുകള് വരുന്നതോടെ ഇതിന് പരിഹാരമാകും. രാത്രിയോടെ സൈന്യത്തിന്റെ കൂടുതല് ബോട്ടുകള് തിരുവനന്തപുരത്തും കൊച്ചിയിലുമെത്തും. ചാലക്കുടിയിലും ചെങ്ങന്നൂരിലും നാലു വ്യോമസേന ഹെലികോപ്റ്ററുകള് ആഗസ്റ്റ് 18 രാവിലെയെത്തും. തിരുവല്ലയില് നാവികസേനയുടെ മൂന്നു ഹെലികോപ്റ്ററുകള് രാവിലെയുണ്ടാവും.\nഒറ്റപ്പെട്ട് കഴിയുന്നവര്‍ക്കും ദുരിതാശ്വാസ ക്യാമ്പുകളിലും ഹെലികോപ്റ്ററുകളിലും ബോട്ടുകളിലും ഇന്ന് (ആഗസ്റ്റ് 17) രാവിലെ മുതല് ഭക്ഷണവിതരണം നടത്തുന്നുണ്ട്. കൂടുതല് സ്ഥലങ്ങളില് വ്യാപകമായി 18ന് ഭക്ഷണം എത്തിക്കും. കാബിനറ്റ് സെക്രട്ടറിയുമായി സംസ്ഥാന ചീഫ് സെക്രട്ടറി വീഡിയോ കോണ്‍ഫറന്‍സ് നടത്തിയിരുന്നു. 600 ലധികം ബോട്ടുകളും കൂടുതല് ഹെലികോപ്റ്ററുകളും ആവശ്യപ്പെട്ടിട്ടുണ്ട്. കൊച്ചി വിമാനത്താവളത്തില് വെള്ളം കയറിയതിനാല് ചെറിയ വിമാനങ്ങള് കൊച്ചിയിലെ നാവിക വിമാനത്താവളത്തില് ഇറക്കുന്നതിന് അനുമതി ആവശ്യപ്പെട്ടിരുന്നു. കൊച്ചി വിമാനത്താവളത്തിലെ സി. ഐ. എസ്. എഫ് സേനയെ ഇവിടേക്ക് മാറ്റാനും തീരുമാനമായിട്ടുണ്ട്. വിമാനക്കമ്പനികള് ഈ ഘട്ടത്തില് നിരക്ക് കൂട്ടുന്ന സാഹചര്യമുണ്ടായിരുന്നു. തിരുവനന്തപുരം , ഡല്‍ഹി പരമാവധി തുക പതിനായിരം രൂപയായി നിജപ്പെടുത്താനും ഇതിനനുസൃതമായി മറ്റു വിമാനത്താവളങ്ങളിലെ തുക നിശ്ചയിക്കാനും തീരുമാനമായി. ഇതുസംബന്ധിച്ച ഉറപ്പും വീഡിയോ കോണ്‍ഫറന്‍സില് ലഭിച്ചു.\nപഞ്ചാബ്, മഹാരാഷ്ട്ര, തെലുങ്കാന തുടങ്ങിയ സംസ്ഥാനങ്ങള് ഭക്ഷണ പൊതികള് ലഭ്യമാക്കുമെന്ന് അറിയിച്ചിട്ടുണ്ട്. ഡല്‍ഹി മുഖ്യമന്ത്രി കേജരിവാള് വിളിച്ചിരുന്നു. പത്തു കോടി രൂപയും മറ്റു സഹായങ്ങളും നല്‍കാമെന്ന് അറിയിച്ചു. ഇന്ത്യന് റെയില്‍വേ ആവശ്യമായ ശുദ്ധജലം എത്തിക്കുമെന്ന് അറിയിച്ചിട്ടുണ്ട്. ഒന്നരലക്ഷം ലിറ്റര് വാട്ടര് ബോട്ടിലുകള് റെയില്‍വേ നല്‍കിക്കഴിഞ്ഞു.\n08/17/2018 / In Featured Articles, Press Release / Tags: CMDRF, flood in kerala, flood kerala, heavy rain / By CM Kerala / Comments Off on സംസ്ഥാനത്ത് നടക്കുന്നത് സമാനതകളില്ലാത്ത രക്ഷാപ്രവര്‍ത്തനം\n922 30 152\n2 - 1 hour 12 minutes ago\nജൂൺ 17ന് മന്ത്രിസഭാ പാസ്സ് ആകിയ 1200 TP വാക്കാൻസി ഞങ്ങൾക്ക് തന്നെ നൽകി, ഈ covid കാലത്ത് സേന അനുഭവിക്കുന്ന ആൾക്ഷമം പരിഹരിച്ച് സേനയുടെ ഭാഗം ആകി ഒഴിവ് നികത്തണം എന്ന് അപേക്ഷിക്കുന്നു\n2 - 1 hour 11 minutes ago\n11 - 1 hour 18 minutes ago\nസർ ഞങ്ങൾക്ക് അനുവദിച്ച Tp വകൻസി എന്താ ഞങ്ങൾക്ക് തരാത്തത്.... സർക്കാർ ഞങ്ങളെ ശരിക്കും വഞ്ചിക്കുകയാണ് ചെയ്തത്... ഞങ്ങൾടെ ജീവിതമാണിത്... ഇത് കിട്ടിയില്ലെങ്കിൽ ആത്മഹത്യയല്ലാതെ വേറെ മാർഗ്ഗമമില ഞങ്ങൾടെ മുന്നിൽ Please save cpo list Msp rank holder


സ്വാൻസിയെ ഗോളിൽ മുക്കി ക്ളോപ്പും സംഘവും | Fanport | Premier League News Malayalam\nHome Football Premier League സ്വാൻസിയെ ഗോളിൽ മുക്കി ക്ളോപ്പും സംഘവും\nസ്വാൻസിയെ ഗോളിൽ മുക്കി ക്ളോപ്പും സംഘവും\nDecember 27, 2017 - 7:00 AM\nകോച്ചിനെ പുറത്താക്കിയിട്ടും സ്വാൻസിയുടെ പ്രശ്നങ്ങൾ തീരുന്നില്ല. ഇത്തവണ ആൻഫീൽഡിൽ എതിരില്ലാത്ത5ഗോളുകൾക്കാണ് അവർ ലിവർപൂളിനോട് തോൽവി വഴങ്ങിയത്. ഇന്നത്തെ ക്ളോപ്പിന്റെ ടീം 38 പോയിന്റുമായി നാലാം സ്ഥാനത്തെത്തി. വെറും 13 പോയിന്റ് മാത്രമുള്ള സ്വാൻസി അവസാന സ്ഥാനത് തന്നെ തുടരും.\nഫിലിപ് കുട്ടീഞ്ഞോ നേടിയ കിടിലൻ ഗോളിൽ ആറാം മിനുട്ടിൽ തന്നെ ലിവർപൂൾ സന്ദർശകർക്കെതിരെ ലീഡ് നേടി. പിന്നീട് രണ്ടാം പകുതിയിലാണ് ലിവർപൂൾ സ്വാൻസിയെ ഗോളിൽ മുക്കിയത്. ഫിർമിനോയുടെ ഗോളിൽ ലീഡ് ഉയർത്തിയ അവർ 65,66 മിനുട്ടുകളിൽ അലക്‌സാണ്ടർ അർണോൾഡ്,ഫിർമിനോ എന്നിവരിലൂടെ ലീഡ് നാലാക്കി. 82 ആം മിനുട്ടിലാണ് ഓക്സലൈഡ് ചേമ്പർലൈൻ അഞ്ചാം ഗോൾ നേടിയത്. മത്സരത്തിന്റെ ഒരു അവസരത്തിൽ പോലും സ്വാൻസിക്ക് ലിവർപൂൾ ഗോൾ മുഖത്ത് പ്രശ്നങ്ങൾ സൃഷ്ടിക്കാനായില്ല.\nഇന്നലെ നടന്ന മറ്റു മത്സരങ്ങളിൽ ഹഡഴ്സ് ഫീൽഡ്- സ്റ്റോക്ക് മത്സരം 1-1 ന്റെ സമനിലയിലും, ലെസ്റ്ററിനെ വാട്ട്ഫോർഡ് 2-1 ന് തോൽപിച്ചു. എവർട്ടൻ-വെസ്റ്റ്ബ്രോം മത്സരം ഗോൾ രഹിത സമനിലയിലാണ് അവസാനിച്ചത്.\nPrevious articleസെറീന വില്യംസും ചില ഫിറ്റ്നെസ്സ് സ്റ്റണ്ടുകളും: വീഡിയോ കാണാം\nNext articleഅഹമ്മദാബാദ് സ്മാഷ് മാസ്റ്റേഴ്സിനോട് പരാജയപ്പെട്ട് നോര്‍ത്ത് ഈസ്റ്റേണ് വാരിയേഴ്സ്


കാടു കാണാനിറങ്ങിയ കുടുംബത്തിന് നേരെ ജിറാഫിന്റെ ആക്രമണം ; മൂന്നു വയസ്സുള്ള കുട്ടിയെ ചവിട്ടി അരച്ചു,woman and son critically injured in giraffe attackkeralaonlinenews.com | Malayalam news, kerala news, onlinenews,\nFriday July 19th, 2019 - 7:23:am\nകാടു കാണാനിറങ്ങിയ കുടുംബത്തിന് നേരെ ജിറാഫിന്റെ ആക്രമണം ; മൂന്നു വയസ...\nകാടു കാണാനിറങ്ങിയ കുടുംബത്തിന് നേരെ ജിറാഫിന്റെ ആക്രമണം ; മൂന്നു വയസ്സുള്ള കുട്ടിയെ ചവിട്ടി അരച്ചു\nPublished: Saturday 8 September 2018 07:22:42 AM\nകാടിന്റെ വന്യത അടുത്തറിഞ്ഞിട്ടുള്ള ബ്രിട്ടീഷ് ശാസ്ത്രജ്ഞന്റെ ഭാര്യയും മകനും ജിറാഫിന്റെ അക്രമത്തില് ഗുരുതര പരുക്കേറ്റ് ആശുപത്രിയില്. സൗത്ത് ആഫ്രിക്കയിലെ വൈല്‍ഡ്‌ലൈഫ് റിസര്‍വില് വെച്ചാണ് സംഭവം. ബ്ലൈഡ് വൈല്‍ഡ്‌ലൈഫ് എസ്റ്റേറ്റിന് സമീപം വെച്ചാണ് ജിറാഫ് 35കാരിയായ കാറ്റി വില്ല്യംസിനെയും, മകന് മൂന്ന് വയസ്സുള്ള ഫിന്നിനെയും ചവിട്ടി അരച്ചത്.\nശാസ്ത്രജ്ഞയായ ഡോ. കാറ്റിയെയും മകനെയും രക്ഷിക്കാന് ഓടിയെത്തിയത് ഭര്‍ത്താവ് ഡോ. സാം വില്ല്യംസാണ്. ഇദ്ദേഹം പെണ് ജിറാഫിനെ ഓടിച്ച് വിട്ടതോടെയാണ് അക്രമത്തിന് അവസാനമായത്. ഏതാനും മാസം മുന്‍പാണ് സൗത്ത് ആഫ്രിക്കയില് ഒരു ടിവി പരിപാടി ഷൂട്ട് ചെയ്യുന്നതിനിടെ ചാനല് ക്യാമറാമാന് ജിറാഫിന്റെ അക്രമത്തില് കൊല്ലപ്പെട്ടത്.\nജോലി കഴിഞ്ഞ് തിരിച്ചെത്തുമ്പോഴാണ് സാം ഭാര്യയെയും മകനെയും അക്രമിക്കുന്ന ജിറാഫിനെ കാണുന്നത്. ഇദ്ദേഹം ഇടപെട്ടില്ലായിരുന്നെങ്കില് ഇരുവരുടെയും ജീവന് നഷ്ടമാകുമായിരുന്നു. റിസര്‍വില് ഭാര്യക്കൊപ്പമാണ് സാം ജോലി ചെയ്യുന്നത്. എമര്‍ജന്‍സി സര്‍വ്വീസുകള് സ്ഥലത്തെത്തി ഇരുവരെയും ആശുപത്രിയില് എത്തിച്ചു.\nകുഞ്ഞിനൊപ്പം സഞ്ചരിച്ച ജിറാഫ് മനുഷ്യന് അതിനെ അക്രമിക്കുമെന്ന് ഭയന്നാണ് പ്രതിരോധിച്ചത്. അമ്മയ്ക്കും കുഞ്ഞിനും അടിയന്തര ശസ്ത്രക്രിയ നല്‍കിയാണ് ജീവന് രക്ഷിച്ചത്. സ്ഥിതി ഗുരുതരമാണെങ്കിലും ജീവന് അപകടമില്ലെന്നാണ് റിപ്പോര്‍ട്ട്.\nRead more topics: giraffe attack, critically injured